
»Ime kardinala Stepinca upi¬ 
sano je u Knjigu Prvaka Crkve „ 
koji su svojim mučeništvom 
posvjedočili vlastitu vjernost 
Petrovoj Stolici. Mučeništvom 
se može smatrati također ne 
maleno razdoblje od 14 go¬ 
dina koje je on proveo u 
osamljenosti, posred svakod¬ 
nevnih fizičkih i moralnih trp¬ 
ljenja«, Papa Ivan XXIII. 

Papa proglasio blaženima 
dvojicu svećenika - mučenika 

»Njihova snaga bio je Krist priznat pred ljudima!« 

Na Olimpijskom stadionu u Berlinu, gdje su se pred 60 go¬ 
dina održavale Olimpijske igre, putem kojih je nacionalsocijali- 
stički režim uznastojao promicati svoju neljudsku i bezbožnu 
ideologiju, 24. lipnja 1996., Papa Ivan Pavao II. proglasio je bla¬ 
ženima prepošta Bernharda Lichtenberga i vlč. Karla Leisnera. 
Njih je nacistička policija odvela u logor u Dachau, uslijed čega 
su, hrabro svjedočeći vjeru i umrijevši od posljedica progona, 
zaslužili palmu mučeništva. Aktualnost njihove zemaljske pro¬ 
slave uzdignućem na čast oltara, da budu uzor vjerskog, kršćan¬ 
skog života i svećeničke vjernosti, te da svojim zagovorom po¬ 
mognu vjernicima na hodočasničkom hodu do slave neba, Sveti 
Otac je protumačio ovim riječima: 



Draga braćo i sestre! 

1. »Ne bojte se onih koji ubijaju 
tijelo, ali duše ne mogu ubiti!« (Mt 
10, 28). 

Te riječi što ih je nekoć Krist 
uputio svojim učenicima u Svetoj 
zemlji vrijede, nadživljujući stolje¬ 
ća, za sve kršćane, na svim zemalj¬ 
skim dužinama i širinama. Osobiti 
značaj imale su za ova dva Kristova 
učenika što ih danas u Berlinu pro- 
glašujemo blaženima: Bernharda 
Lichtenberga i Karla Leisnera (...). 

Ovo euharistijsko slavlje je za¬ 
hvala Bogu koji je Crkvi i svijetu 
darovao ova dva čovjeka koja su, 
za pobjedu vjere, posvjedočila be¬ 
zuvjetno nasljedovanje Krista Go¬ 
spodina. 

Povijest je postavila pred oboji¬ 
cu tešku kušnju, ali se oni nisu pre¬ 
plašili »onih koji ubijaju tijelo«. 
Strahoviti diktatorski sustav, s do 
tada neviđenom pomnjom, slao je u 
smrt one koji mu se nisu podvrga¬ 
vali. Na taj se način pokušalo ovla¬ 
dati dušama. Ali naši su blaženici 
bili osvjedočeni u snagu Kristovih 
riječi da ti vlastodršci »nemaju vlast 
ubiti duše«. Polazeći otuda, mogu¬ 
će je shvatiti njihovu pobjedu. Oni 
su, naime, izvojevali tu pobjedu 
ukoliko su Krista posvjedočili pred 
ljudima: »Tko god se, dakle, prizna 
mojim pred ljudima, priznat ću se i 


ja njegovim pred Ocem, koji je na 
nebesima!« (Mt 10, 32). 

Njihova snaga bio je Krist pri¬ 
znat pred ljudima, koji im je ostao 
vjeran i nakon mučeništva. Krist je 
njihov svjedok pred Ocem, i u tom 
svjedočanstvu se sastoji »prosudba 
njihove svetosti«, »prosudba« što 
danas biva službeno obznanjena na 
Olimpijskom stadionu u Berlinu. 
Danas dva blaženika-mučenika sla¬ 
ve svoju pobjedu, upravo na mjestu 
na kojemu je, pred 60 godina, naci- 
onalsocijalistički sustav želio pro¬ 
slaviti olimpijske igre s ciljem pro¬ 
midžbe svoje neljudske ideologije; 
na mjestu na kojemu je obescijenjen 
idealizam mladeži, koju se, umjesto 
na miran suživot, poticalo na mrž¬ 
nju i neprijateljstvo. 

Pozdravljamo vas, neustrašivi 
službenici Krista, Kralja okrunjena 
trnovom krunom. Neka bi ovaj 
grad, što bijaše svjedok borbe Ber¬ 
nharda Lichtenberga protiv sile zla 
i svjedok zatočeništva, mučenja i 
smrti, postao danas svjedok vašeg 
uzvišenja u Crkvi Boga živoga. 

2. Da bismo shvatili okolnosti u 
kojima su obojica današnjih blaže- 
nika vojevala svoj duhovni boj, bo¬ 
goslužje nas upućuje na riječi pro¬ 
roka Jeremije: »Čuh kletve mnogih: 
'Užas odasvud! Prijavite ga i mi će¬ 
mo ga prijaviti!« (Jer 20, 10). Te su 


riječi napisane pred 2.500 godina, 
ali zvuče kao da se odnose na da¬ 
našnje doba. Sustav se služio meto¬ 
dom »posvudašnjeg straha«, kako 
bi slobodne ljude preobrazio u 
doušnike! 

Jeremija je Kristova slika, i po 
Kristu svih onih koji se nisu dali za¬ 
vesti (usp. Jer 20,10); svih onih koji 
su imali pouzdanje u moć Božju i 
koji su postigli pobjedu. »Sa mnom 
je Bog kao snažan junak! Zato će 
progonitelji moji posrnuti i neće 
nadvladati!« (Jer 20, 11). Gospodin 
»je izbavio dušu sirote iz ruku zli¬ 
kovaca« (Jer 20,13). 

U riječima proroka Jeremije na¬ 
lazimo dovoljno jasno pokazanu 
dvojicu današnjih blaženika: Ber¬ 
nharda i Karla. Živjeli su u vreme¬ 
nima sustavnog terora. Pobijedili 
su svojom vjerom i svojim svjedo¬ 
čenjem. 

Provjera ozbiljnog nasljedova¬ 
nja Krista Gospodina nije pljesak 
svijeta, već vjerno svjedočanstvo za 
Isusa Krista. Gospodin ne zahtijeva 
od svojih učenika svjedočanstvo 
obilježeno prilagođavanjem svije¬ 
tu, već obilježeno ispoviješću vjere 
koja je spremna prinijeti se i za žr¬ 
tvu. Bernhard Lichtenberg i Karl 
Leisner pružili su takovo svjedočan¬ 
stvo ne samo riječima, već i svojim 
životom i svojom smrću: u svijetu 


Na naslovnoj stranici: 

»Znajte: za Krista smo spremni svaki čas umrijeti!«, Zagrebački nadbiskup Alojzije Stepinac u sudnici, 3. listopada 1946. 

koji je postao neljudski svjedočili su 
Krista, koji je jedini put, istina i 
život 

3. Krist je Put. Bernhard Lich- 
tenberg i Karl Leisner pružili su to 
svjedočanstvo u vrijeme kad su 
mnogi odbacili pravi put, te su se, 
iz koristoljublja ili straha, izgubili. 
Tko promatra život dvojice muče¬ 
nika zna da se njihovo mučeništvo 
ne sastoji u borbi za životni kruh, 
da ono nije bilo usputna nesreča, 
već je bilo posljedična i neizbježna 
zbilja jednoga života življena u na¬ 
sljedovanju Krista. 

Već od najranije mladosti oboji¬ 
ca su krenula putem na koji ih je 
Bog pozvao, na put koji je On želio 
proći s njima. »Kriste, ti si me po¬ 
zvao. I ja kažem, ponizno i odluč¬ 
no: 'Evo me, pošalji me!'«, pisao je 
Karl Leisner na početku svog teo¬ 
loškog naukovanja. Naslućujući već 
od početka protukršćanski značaj 
ondašnje vladajuće stranke, osjetio 
se pozvanim upućivati ljude, po 
svećeničkom služenju koje je toliko 
želio, putovima Božjim, bez popu¬ 
štanja bilo čemu što se nazivalo 
»narodno viđenje svijeta«. Još prije 
nego je bio zatočen u Dachau, po¬ 
stao je apostol duboke marijanske 
pobožnosti (...). 

Jakost njegove vjere i njegovo 
oduševljenje za Krista moraju biti 
poticaj i uzor, osobito mladima, koji 
žive u ozračju obilježenu bezvjer- 
jem i ravnodušnošću. Ne ogra¬ 
ničuju slobodu samo politički dik¬ 
tatori; potrebna je jednaka snaga i 
odvažnost suprotstaviti se upijanju 
duha vremena okrenutu sebičnom 
uživanju i lagodnosti života ili pri¬ 
godama kad se pogledima odobra¬ 
va neprijateljatestvo prema Crkvi, 
ili pak prema vojujućem bezboštvu. 
Služenje ljudima tražilo je od Ber- 
nharda Lichtenberga sav njegov na¬ 
por i posvemašnje njegovo odricanje. 
Njegova neslomljiva vjera davala 
mu je snagu. »Bio je to uvijek on, u 
svakoj žilici svoga bitka, iza svake 
riječi: propovijedao je samim so¬ 
bom ... Posjedovao je vjeru koja 
premješta brda«, posvjedočio je je¬ 
dan njegov suvremenik. 

Bernhard i Karl poticali su je¬ 
dan drugoga na vjernost na putu 
koji se zove Krist. Ne smijemo se 
umoriti, makar se kadšto taj put 
pričinja mračan i traži žrtve. Čuvaj- 


BERNHARD LICHTEN- 
BERG rodio se 3. prosinca 
1875. u Ohlau, a za svećenika 
je zaređen 21. lipnja 1899. u 
katedrali u Breslau. Godinu 
dana kasnije započeo je svoje 
pastirsko djelovanje u Berlinu, 
a god. 1902. postao je župni¬ 
kom u Charlottenburgu, ber¬ 
linskoj gradskoj četvrti. Godine 
1931. imenovanje kanonikom, 
a 1932. katedralnim župni¬ 
kom. Vrlo založen u politič¬ 
kom životu kao predstavnik 
stranke »Zentrum«, u područ¬ 
noj skupštini, godine 1935., 
predstavio se ministru Gorin- 
gu protestirajući protiv okrut¬ 
nosti u logorima. Od 1938. 
god., kad je već dekan prvo¬ 
stolnog kaptola, postao je po¬ 
znat po večernjim molitava- 
ma za ranjenike, zatočenike, pale vojnike (s obje strane), za krštene 
Židove i one progonjene, za mir, itd. Gestapo (nacistička tajna poli¬ 
cija, op. ur.), nakon što je uhodila svaki njegov korak i ucjenjivala 
ga kroz duže vrijeme, nakon velikog krzmanja, odlučila je uhititi ga 
22. svibnja 1942. Bernhard je uhićen i osuđen na dvije godine zatvo¬ 
ra u Tegelu. Već je tada bio teško bolestan, ali Gestapo, smatrajući 
da bi Bemhardova nazočnost u gradu bila javna opasnost, naredila 
je da ga se prebaci u Dachau. No, on je umro dok su ga prenosili u 
bolnicu u Hofu, 5. studenoga 1943. Postupak za njegovo proglašenje 
blaženim otpočeo je kard. Bengsch, 18. travnja 1965. U postupku je, 
2. srpnja 1994. priznat mučenikom. 

KARL LEISNER se rodio 28. 
veljače 1915. u Reesu, na Rajni. Za 
đakona ga je zaredio biskup Von 
Galen 25. ožujka 1939. Od 1939. 
do 1940., jer je kritizirao Hitlera, 
bijaše zatočen najprije u Freibur- 
gu, a potom u Mannheimu i Sac- 
hsenhausenu. Dana 14. prosinca 
1940. prebačen je u logor u Da¬ 
chau, gdje ga je francuski biskup 
Piguet zaredio za svećenika 17. 
prosinca 1944. U jednoj logorskoj 
baraci proslavio je Mladu misu 
26. prosinca iste godine. Bila je to 
i jedina misa u njegovom životu. 

U trenutku oslobađanja, nakon 
sloma Njemačke, dana 5. svibnja 
1945., zbog vrlo lošeg zdravstve¬ 
nog stanja, morao je biti prenesen 
u lječilište u Planeggu, nedaleko 
Miinchena, gdje je umro 12. kolo¬ 
voza 1945. Bio je pokopan u mje¬ 
stu Kleve, a nakon toga, 3. rujna 1966., njegovi posmrtni ostaci bili 
su prenešeni u kriptu katedrale u Xantenu. Postupak za njegovo 
proglašenje blaženim otpočeo je 18. svibnja 1977. Priznat je muče¬ 
nikom 12. siječnja 1996. 

mo se lažnih proroka, koji nam žele 
pokazivati druge putove. Krist je 
put koji vodi u život. Svi drugi pu¬ 
tovi pokazati će ili neravne ili po¬ 
grešne putove. 

4. Krist je istina. Bemhard Lich- 
tenberg je to svjedočio sve do pos¬ 
ljednjeg daha. Protiv laži nacional- 
socijalističke ideologije Lichtenberg 
je hrabro izjavio: »Moj vođa je 
Krist!« Svaki je dan on zazivao kod 
molitve Večernje »za 'kršćane neari- 
jevce', za teško pritiješnjene nevo¬ 
ljama; za progonjene Židove, za za¬ 
točenike u logorima...«. 

Da je novi blaženik bio svetac 
zagovorne molitve, moguće je za¬ 
ključiti ne samo iz tih vapaja za Ži¬ 
dove i za zatočenike u logorima, 
već i na temelju njegove molitve za 
zvanja. Bijaše on neumoran promi¬ 
catelj svećeničkih i redovničkih zva¬ 
nja. Njegova beatifikacija trebala bi 
stoga biti poticaj za proživljeniju i 
pouzdaniju proslavu Svjetskog da¬ 
na i mjesečnog dana molitve za sve¬ 
ćenička i redovnička zvanja. Želio 
bih vas potaknuti i učiniti vas spo¬ 
nom u nastojanjima Crkve u poje¬ 
dinim zajednicama i nadasve u Pa¬ 
pinskom Djelu za zvanja prema 
duhu Bernharda Lichtenberga. 

Bernhard Lichtenberg je oče¬ 
vidno upozorio kako se tamo, gdje 
se ne poštuje Božja istina, povrije- 
đuje i dostojanstvo čovjeka. Gdje 
gospodari laž, gospodari uvijek i 
lažno i zločesto djelovanje: »Djela 
jednog čovjeka posljedica su njego¬ 
vih načela. Ako su načela pogrešna, 
ni djela neće biti pravedna ... ja oba¬ 
ram pogrešna načela, iz kojih nuž¬ 
no proizlaze pogrešna djela«, piše 
on u zapisniku svoga prvog očito¬ 
vanja pred nacističkim sucima. I 
nazvao je jasno i točno poimence 
neka od tih krivih načela: »...ukida¬ 
nje sata vjeronauka u školama. Bor¬ 
ba protiv križa ... posvjetovljenje 
braka, namjerno ubijanje života ko¬ 
je se smtaralo nedostojnima za 
život (eutanazija), proganjanje Ži¬ 
dova ...«. 

Na temelju svojih jasnih načela 
Bernhard Lichtenberg govorio je i 
djelovao na samostalan i hrabar na¬ 
čin. Bio je preobražen od sreće i ra¬ 
dosti kad mu je njegov biskup Kon- 
rad von Preysing, za posljednjega 
svog posjeta u zatvoru, pri kraju 
mjeseca rujna 1943., donio poruku 


moga predšasnika Pija XII., u kojoj 
mu je s njime podijelio duhovnu 
blizinu i očinsko priznanje. Tko se 
ne ograničuje na bezvrijedne pole¬ 
mike, znade jako dobro što je Pio 
XII. mislio o nacističkom režimu i 
koliko je učinio za pomoć bezbroj¬ 
nim osobama koje je taj režim pro¬ 
gonio. 

Za Bernharda Lichtenberga sa¬ 
vjest je bila »mjesto, sveti prostor u 
kojem Bog govori čovjeku« (Enci¬ 
klika Veritatis Splendor, 58). A do¬ 
stojanstvo savjesti dolazi uvijek od 
istine (usp. isto mjesto, br. 63). 

Draga braćo i sestre! Primjer 
blaženoga Bernharda potiče nas da 
budemo »suradnici istine« (usp. 3 
Iv 8). Ne dajte se zavesti prijevara¬ 
ma, ako i u današnje doba Bog i kr¬ 
šćanska vjera bivaju vrijeđani i 
ismjehivani. Ostanite vjerni istini 
koja je Krist. Hrabro uzmite riječ 
kada pogrješna načela ponovno po¬ 
tiču pogrješna djela, kada dostojan¬ 
stvo ljudi biva ranjeno ili kad se 
stavlja u pitanje od Boga dani mo¬ 
ralni red. 

U tom nam kontekstu 2. posla¬ 
nica Rimljanima pokazuje, na neki 
način, najdublju značajku istine, u 
koju se smješta život i poziv obojice 
blaženika. Riječ je o korijenu samo¬ 
ga zla u povijesti Adamovih poto¬ 
maka (»po jednom Čovjeku uđe u 
svijet grijeh i po grijehu smrt« 
/Rim 5, 12/). 

»Ali s darom milosti nije kao s 
grijehom. Jer ako su grijehom jed¬ 
noga mnogi umrli, mnogo se obila- 
tije na sve razlila milost Božja, mi¬ 
lost darovana u jednom čovjeku, 
Isusu Kristu.« (Rim 5, 15). 

U doba kad je »grijeh« gospo- 
dovao po sistemu potpunog nasilja 
i okrutnosti, ova dva Kristova svje¬ 
doka, koji su od njegove milosti 
primali snagu za pobjedu, zauzi¬ 
maju posebno mjesto. Današnje nji¬ 
hovo proglašenje blaženima to po¬ 
tvrđuje. Po njemu se Crkva 
spominje riječi: ne zaboraviti »djela 
Božja« (Ps 78, 7). S Božjom pomoći 
moći ćemo reći budućim pokolje¬ 
njima, poput Bernharda Lichten¬ 
berga i apostola Pavla: »... ni na čas 
im nismo popustili ... da istina 
evanđelja ostane neoskvrnjena kod 
vas!« (Gal 2, 5). 

5. Krist je Život: to je bilo uvje¬ 
renje za koje je Karl Leisner živio i 


za koje je, na posljetku umro. Kroz 
čitav život tražio je Kristovu blizi¬ 
nu u molitvi, u svagdanjem čitanju 
Svetog Pisma i u razmatranju. Na 
kraju je tu blizinu našao na osobit 
način u euharistijskom susretu s 
Gospodinom. Euharistijska žrtva, 
koju je Karl Leisner mogao slaviti 
nakon svećeničkog ređenja u logo¬ 
ru u Dachau, nije za njega bio samo 
susret s Gospodinom i s izvorom 
snage svog života. Naime, Karl Lei¬ 
sner je znao i to, da tko živi s Kri¬ 
stom, taj s Gospodinom ulazi i u za¬ 
jedništvo udesa. 

Karl Leisner i Bernhard Lich¬ 
tenberg nisu svjedoci smrti, već 
svjedoci života: i to života koji na¬ 
dilazi smrt. Oni su svjedoci Krista 
koji je Život, i koji je došao da bi¬ 
smo imali život i da bismo ga imali 
u izobilju (usp. Iv 10, 10). U kulturi 
smrti obojica su pružila svjedočan¬ 
stvo za život. 

Poput dvojice blaženika svi 
smo pozvani pružiti svjedočanstvo 
za život. Zato čvrsto prianjajte uz 
život, koji je Krist. Suprotstavite se 
uljudbi mržnje i smrti pod bilo ko¬ 
jim oblikom se predstavljala. I ne 
mojte se umoriti u nastojanjima u 
korist onih, kojima su život i do¬ 
stojanstvo u opasnosti: nerođeni, 
smrtni bolesnici, starci i brojni po- 
trebnici našega doba. Svojom smr¬ 
ću Bernhard Lichtenberg i Karl Lei¬ 
sner učinili su vidljivim život koji je 
Krist i koji Krist daruje. Crkva će 
držati u časti njih i njihovo svjedo¬ 
čanstvo (...). 

Tijekom svoga pastirskog puta 
u Njemačku, od 22. do 24. lipnja 
1996., Papa Ivan Pavao II. je poho¬ 
dio i nadbiskupiju Paderborn, gdje 
je u katedrali, 22. lipnja, govoreći o 
prilikama u suvremenom svijetu i 
poslanju Crkve ustvrdio: »Martiro- 
logij (knjiga u kojoj su zapisana 
imena mučenika i opisi njihova 
mučenja, op. ur.) nije samo jedno¬ 
stavni zapis činjenica. To je knjiga 
nagovora. I mučeništvo našeg sto¬ 
ljeća je nagovor. Zar i djelo Drugog 
vatikanskog sabora nije proizišlo iz 
njega? I Svjetski dan molitve za 
mir? I tolike druge apostolske inici¬ 
jative kao, na primjer, svjetski su¬ 
sreti mladih? Po mučeništvu, koje 
predstavlja iskustvo našega stoljeća. 
Crkva je stekla bolje poznavanje sa¬ 
me sebe i svoje dužnosti u svijetu.« 

UMJESTO PREDGOVORA 


Pedeseta obljetnica 
»Prežalosnog procesa« 

»Osvijetlio je obraz svojoj Crkvi i svome narodu!« 


Mons. Srećko Badurina rođen je 12. svibnja 1930. u Lunu na oto¬ 
ku Pagu. Njegovi roditelji bijahu Pavao i Sokola r. Baričević. Kao 
bogoslov franjevaca trećoredaca imao je čast i sreću pohoditi zasuž- 
njenog kardinala Stepinca u Krašiću. Za svećenika je zaređen 29. lip¬ 
nja 1955. Teologiju je diplomirao u Spitu, a doktorirao je Katoličkom 
bogosolovnom fakultetu u Zagrebu. Moralnu teologiju studirao je i 
na Papinskoj akademiji »Alfonsiana« u Rimu. Od 1974. do 1988. bi¬ 
jaše profesor na Bogosloviji u Rijeci. Papa Ivan Pavao II. posvetio ga 
je 6. siječnja 1988. za biskupa šibenske Crkve. Umro 17. rujna 1996. 



Navršava se pedeset godina od sudskog procesa ko¬ 
jim je Komunistička partija pokušala baciti ljagu na sve¬ 
tački lik zagrebačkog nadbiskupa dra Alojzija Stepinca, a 
papa Pijo XII. nazvao je to »Prežalosni proces«. Zagrebač¬ 
ka nadbiskupija. Crkva u hrvatskom narodu ali i čitav na¬ 
rod odaju počast velikom mužu, zahvaljuju Bogu što ga 
je podržao u teškom sudaru s bezbožnim nasiljem, izra- 
žcwaju ponos što se u odlučnom povijesnom času iz Cr¬ 
kve i hrvatskog naroda izdigao takav lik ponizna i hrabra 
pastira. 

Nadbiskup je odveden u zatvor rano ujutro 18. rujna 
1946. Uslijedilo je suđenje, a presuda je izrečena 11. listo¬ 
pada. Nadbiskup je osuđen »na kaznu lišenja slobode s 
prisilnim radom u trajanju od 16 godina, te na gubitak 
političkih i građanskih prava u trajanju od pet godina«. 
Kaznionici u Lepoglavi predan je Nadbiskup 19. listopa¬ 
da 1946. godine. Obilježavamo »zlatni jubilej« tih datuma. 

Premda je organizirana hajka na Nadbiskupa trajala 
već od samog početka komunističke vlasti i premda je iz 
mjeseca u mjesec sve više rasla, teško je bilo pomisliti da 
će se preći granica propagande. Stoga je zatvaranje i su¬ 
đenje Nadbiskupa značilo pravi šok za sve one koji su po¬ 
znavali i duboko štovali nadbiskupa Stepinca. No to je 
ujedno bio znak da progon Crkve ne ostaje samo na 
riječima. 

Potpisani je tada bio u 17. godini života i na početku 
svoga redovništva: godinu novicijata bili smo započeli 25. 
kolovoza 1946. Samostanska zajednica pratila je s bolom 
u duši vijesti iz sudnice kako su prenosile ondašnje novi¬ 
ne. Nama novacima jedan je svećenik čitao i komentirao 
te vijesti. Naša srca gorjela su od simpatije i ljubavi prema 
Nadbiskupu. Znali smo da je progon Crkve sveobuhva¬ 
tan te da nam treba živjeti u toj atmosferi pritiska i poru¬ 
ge. Duh katakomba i geta u koji smo ulazili za slijedeća 
desetljeća već nas je tada obilježio. Ali, znali smo na kojoj 
smo strani duhovnog boja. 

Ime nadbiskupa, kasnije kardinala Alojzija Stepinca, 
postalo je znak osporavan. Koliki su sjemeništarci u vojsci 
stavljani na kušnju da priznaju krivnju Nadbiskupovu! 
Koliki su dospjeli u zatvor jer to nisu mogli priznati! Pa i 
4. travnja 1991. potpisani je, zaustavljen od srpske straže 
u Civljanima kod Kijeva, gledao pušku u sebe uperenu i 
slušao glas: »Ubij ovoga - ovo je Stepinac!« Čudno, ali 


istinito. Što može u glavama ljudi stvoriti neobuzdana 
propaganda! 

Kada se promatra život, zatočeništvo i smrt kardinala 
Stepinca, neodoljivo se nameće misao o posebnom zahva¬ 
tu Božje Providnosti u život jedne Crkve/u život jednog 
naroda. On je poslan da u malo vremena, u godinama ve¬ 
likih stradanja i povijesnih preokreta, bude svjetionik i 
čvrsta stijena o koju će se razbijati valovi zla i s desna i s 
lijeva. 

Upravu zagrebačke nadbiskupije dr. Alojzije Stepinac 
preuzeo je 7. prosinca 1937. nakon smrti nadbiskupa Ba- 
uera, u svojoj četrdesetoj godini života. Na njegov 48. ro¬ 
đendan - 8. svibnja 1945. - ušla je partizanska vojska u 
Zagreb. Nije bio navršio ni devetu godinu od preuzima¬ 
nja vodstva Zagrebačke nadbiskupije kada je bio odvojen 
od svog biskupskog sjedišta i zapriječen u vršenju pastir¬ 
ske službe. Nepunih 14 godina koje su slijedile služio je 
svojoj nadbiskupiji, ali i cijeloj Crkvi i svekolikom narodu, 
kao zatočenik, patnik, molitelj. Ništa ga nije slomilo. Osta- 
o je dosljedan u svojoj vjernosti i u svom duhovnom ot¬ 
poru bezboštvu koje si je umišljalo da slavi pobjedu. Nije 
dovršio ni 62. godinu života, a njegova je misija bila do¬ 
vršena. Slavlje njegova pogreba u Zagrebačkoj katedrali 
13. veljače 1960. otkrilo je kakvo mjesto zauzima kardinal 
Alojzije Stepinac u srcima ljudi. Njegovo zatočeništvo posta¬ 
lo je njegova slava. Ona traje i neće prestati jer nema čovjeka 
koji je tako osvijetlio obraz svojoj Crkvi i svome narodu 
kao vjerni i ponizni pastir Alojzije kardinal Stepinac. 

Njegov stav i njegova žrtva su osobiti dar onima koji 
ga nasljeduju i proučavaju njegov život. Odlikovao se ra¬ 
zlikujući narav i poslanje Crkve od svjetovnih, posebno 
političkih odgovornosti. Isto tako razlikovao je i političku 
vlast i njezine nosioce od ideološke osnove koju su zastu¬ 
pali. Proglašavao je zakon Božji svima pa i nosiocima vla¬ 
sti poštujući njihov položaj i njihove odgovornosti bez 
ikakve primisli da sam preuzme njihovu ulogu, čak kada 
mu je to bilo i ponuđeno. On je bio navjestitelj evanđelja 
i branitelj morala u privatnom i javnom životu. To je uči¬ 
nio otvoreno, hrabro i ponizno kao pastir vjeran poslanju 
koje mu je povjerio Isus Krist. 

Kardinal Stepinac ostaje uzor i zagovornik. 

U Šibeniku, 7. rujna 1996. 

t Srećko Badurina, biskup šibenski 

UZ 50. OBLJETNICU SUĐENJA 


Uz 50-tu obljetnicu suđenja 
Zagrebačkom nadbiskupu 
Alojziju Stepincu 


Slomom Nezavisne Države Hr¬ 
vatske i nastupom Federativne Dr¬ 
žave Jugoslavije za Katoličku Cr¬ 
kvu su nadošle nove kušnje: 
otvoreni progon vjere. O tome ja¬ 
sno govore progoni i ubijanja bi¬ 
skupa, svećenika, redovnika i re¬ 
dovnica, te zauzetijih vjernika, 
zaplijenjene su crkvene tiskare i 
ukinut katolički tisak, ukinuti su i 
od vojske ili državnih ustanova za¬ 
posjednuti crkveni instituti, škole, 
bolnice, izbačeni su križevi iz škol¬ 
skih soba, sudnica i bolnica, laicizi- 
ran kršćanski brak, postupno ukidan 
vjeronauk u školama, otuđivana cr¬ 
kvena imovina, preoravana i uni¬ 
štavana groblja, neizvjesna je bila 
sudbina stotine tisuća zavojačenih 
hrvatskih mladića i nakon rata uhi¬ 
ćenih građana, vjeru se držalo »opi¬ 
jumom« naroda koji je trebalo isko¬ 
rijeniti, a Katoličku Crkvu tretiralo 
se kao neprijateljicu naroda, »eks¬ 
ponent« Vatikana, protivnicu juž¬ 
noslavenskih naroda, te se tražilo 
njezino osamostaljenje u Jugoslaviji, 
otcjepljenjem od Rima. 

Premda je Tito obećao nadbi¬ 
skupu Stepincu, u razgovoru odr¬ 
žanom u Zagrebu, 4. lipnja 1945., 
da će uzeti u razmatranje sve njego¬ 
ve primjedbe i prijedloge, u praksi 
se ništa nije promijenilo. Dapače, 
očitovanja neprijateljstava prema 
Crkvi bivala su sve bezočnija i če¬ 
šća. Nadbiskup je proslijedio dr. 
Vladimiru Bakariću, Predsjedniku 
Federalne Hrvatske nekoliko pro¬ 
memorija o tim nepravdama i otvo¬ 
renom progonu Crkve. Potužio se i 
maršalu Titu. Ali bez pomoći. Do¬ 
bio je kao odgovor iz Maršalata ma¬ 
lo pisamce s napomenom da će se 
uzeti u razmatranje navedene pri¬ 
tužbe, a dr. Bakarić je jednom uz¬ 
vratio kako Nadbiskup nije dobro 
obaviješten o svim zbivanjima koja 
dotiču suživot Crkve i Države. 

Kako su se prilike pogoršavale, 
nadbiskup Stepinac sazvao je Bi¬ 
skupsku konferenciju, koja je odr¬ 


žana u Zagrebu, od 17. do 22. rujna 
1945. S tog zasjedanja svi su biskupi 
obznanili Pastirsko pismo, u kojem 
su naveli sve nepravde nanesene Ka¬ 
toličkoj Crkvi, s pozivom državnim 
vlastima da prestanu s praksom pro¬ 
gona i bezočnog otimanja crkvenih 
dobara, te ih pozvali na otvoreni raz¬ 
govor i suradnju sa Svetom Stolicom, 
kao jedinim legitimnim predstavni¬ 
kom Katoličke Crkve. Osim toga, ja¬ 
sno su očitovali svoju građansku lo¬ 
jalnost, izjavivši da poštuju vlast, te 
da su uvijek spremni surađivati u iz¬ 
gradnji i konsolidaciji države. 

Gotovo svi biskupi i svećenici 
pročitali su vjernicima to pismo. To, 
iz straha, nije učinilo njih nekoliko. 
Sam ga je nadbiskup Stepinac pro¬ 
čitao u Zagrebačkoj katedrali, 30. 
rujna 1945. 

Tada je uslijedio još otvoreniji 
napad na biskupe, osobito na nad¬ 
biskupa Stepinca. Preko noći su na 
zidovima kuća osvanule parole: 
»Dolje pastirsko pismo! Dolje ban¬ 
dit Stepinac!« Te su parole potom 
otvoreno izvikavale povorke mla¬ 
dih skojevaca. Komunistički aktivi¬ 
sti otpočeli su zatim otvorene napa¬ 
de na Crkvu u svim krajevima 
zemlje. Dok je biskup Butorac u Ko¬ 
toru čitao Pastirsko pismo, vani su 
se čuli poklici: »Doli Krist!« 

Na području Splitsko-makar- 
ske biskupije partijski su moćnici 
upriličili demonstracije, mašući 
transparentima i vičući: »Doli pa¬ 
pa! Doli Vatikan! Doli biskup! Doli 
pop! Doli evanđelje! Doli vira!« 

Na nadbiskupa Stepinca poku¬ 
šan je i atentat. Spretnošću vozača i 
hitrim udaljavanjem vozilom iz Za- 
prešića, kamo je 4. listopada 1945. 
došao na uspostavljanje nove župe. 
Nadbiskup je ostao samo ranjen. 
Otada mu je bilo onemogućeno slo¬ 
bodno kretanje po Nadbiskupiji i 
po Zagrebu. I otpočelo je montira- 
nje sudskog postupka, koji je vođen 
tako, da se na optuženičku klupu 



»Moja je savjest čista!« (A. Stepinac) 


dovede Zagrebačkog nadbiskupa 
Alojzija Stepinca. Moglo se Lisaka 
osuditi kao i sve druge uhićene 
ustaške moćnike, ali su Nadbisku¬ 
pa upleli u taj sudski postupak da 
stvore političku klimu, što crnju, da 
postide prvaka Katoličke Crkve u 
Jugoslaviji, te zastraše obezglav¬ 
ljeni narod. 

Time je, zapravo, otpočelo pro¬ 
vođenje zapisnika sastavljenog za 
Aleksandra Rankovića i Službu dr¬ 
žavne sigurnosti, nakon uhićenja i 
saslušavanja nadbiskupa Stepinca 
od 17. svibnja do 2. lipnja 1945. Nai¬ 
me u zaključku toga zapisnika stoji i 
ovo: »Kleru treba posvetiti osobitu 
pažnju. Uspješna borba protiv klera 
zavisi od naše mreže u njihovim re¬ 
dovima. Za stvaranje mreže u redo¬ 
vima klera u ovom času najpogodnija 
su lica koja su poznata kao ustaše ili 
bar njihovi simpatizeri.« (Arhiv Po- 
stulature. Svezak XCIII, 4401- 4403). 

U tu pripremu suđenja nadbi¬ 
skupu Stepincu UDBA je uključila 
vlč. Ivana Salića, Nadbiskupovog taj¬ 
nika, vlč. Josipa Simeckog,katehetu, 
vlč. Djuru Marića, đakovačkog sve¬ 
ćenika, te fra Modesta Martinčića, 
provincijala, s osmero druge subraće. 

Budući da se tim svećenicima 
pripisuju izjave kojima se teretilo 
Nadbiskupa, donosimo njihove su¬ 
dove o nadbiskupu Stepincu i o nji¬ 
hovom djelovanju prije negoli su 
tretmanom »pranja mozga« dove¬ 
deni u sudnicu. 

»Kao Krist pred Pilatom« 


Na dan uhićenja, 18. rujna 
1946., u tijeku prvog sa- 
slušavanja, nadbiskup Stepinac 
je, prema službenom zapisni¬ 
ku, izjavio: »Gospodo, već mje¬ 
sec dana se radi na tome da mi 
se skine glava. Ako to mora 
biti, neka bude. Vi si uredite 
državu kako hoćete, ali od 
mene nećete dobiti da odusta¬ 
nem od kulturnih, crkvenih 
principa. Na sudu neću govori¬ 
ti ni ovoliko koliko govorim 
ovdje, jer ste Vi već unaprijed 
stvorili odluku i mi smo već ne¬ 
koliko puta od Vas proglašeni 
ratnim zločincima. Možete mi 
suditi, ali hrvatski narod nećete 
uvjeriti da je nadbiskup Stepi¬ 
nac ratni zločinac. Ako Vam je 
baš stalo da se mene smijeni, 
mogli ste to urediti sa Rimom, 
preko papinskog nuncija, a ne 
ići ovim putem.« 

(Arhiv Postulature, 

Svezak CXV, str. 1) 


Glavna rasprava otvorena je 30. 
rujna 1946. u Zagrebu u 10 sati, i 
vođena je u dvorani Fiskultumog 
učilišta sučelice Tehničkog fakulteta 
u Zagrebu, u Kačićevoj ulici br. 26. 



Sudsko vijeće 


Sudsko vijeće su činili: dr. 
Žarko Vimpulšek (predsjednik), dr. 
Antun Cerineo (član vijeća) i Ivan 
Poldrugač (član vijeća) 

Dopunski sudac: Ivan Pirker, 
sudac Vrhovnog suda NRH 

Zapisničar: dr. Ante Petrović, 
tajnik Vrhovnog suda NRH 

Javni tužitelj NRH: Jakov Bla- 
žević 

Pomoćnik Javnog tužitelja: 

Drago Desput 

Referent Javnog tužitelja NRH: 
dr. Božidar Kraus 

Suci istražitelji na saslušanju 
nadbiskupa A. Stepinca: Dragutin 
Desput, Nedo Milunović i dr. 
Božidar Kraus. 

Na točke optužbe, koje se mogu 
sažeti u pet točaka: 

1. politička suradnja s okupato¬ 
rom, 

2. prisilni vjerski prijelazi na 
katoličku vjeru, 

3. pomaganje naoružanih ne¬ 
prijateljskih vojnih formacija i zlo¬ 
raba službe vojnog vikara, 

4. pomaganje naoružanih odmet¬ 
nika, 

5. te mržnja prema Narodno- 
oslobodilačkoj borbi i tadašnjem 
državnom uređenju, nadbiskup 
Stepinac je uglavnom šutio ili krat¬ 
kim odgovorima obrazlagao svoj 
stav. Njegovo držanje na sudu javni 
tužitelj Jakov Blažević u jednom je 
trenutku orisao evanđeoskim izgle¬ 
dom Isusa pred Pilatom, rekavši: 

»Pravite se kao Krist koji je 
doveden pred sud Pilata!« 

(Arhiv Postulature, 
Svezak LXXI, str. 2472) 



Javni tužitelj Jakov Blažević 


Svjedoci na sudu 

Javni tužitelj je u sudskom po¬ 
stupku protiv nadbiskupa Stepinca 
priveo 58 svjedoka, koji su bili do¬ 
vedeni iz raznih krajeva Hrvatske, 
te Bosne i Hercegovine. Najmanje 
ih je bilo s područja Zagrebačke 
nadbiskupije, a gotovo ni jedan nije 
poznavao nadbiskupa Stepinca. 
Njihova se svjedočanstva nisu mo¬ 
gla istinito odnositi na osobu samo¬ 
ga nadbiskupa Stepinca jer se nikad 
nisu nalazili u njegovoj blizini niti 
je on bio njihov duhovni pastir, a 
što su svjedočili odnosilo se na po¬ 
stupke svjetovnih vlasti, vojnih li¬ 
ca, svećenika koji nisu slijedili upu¬ 
te svojih poglavara, te crkvenih 
osoba koje nisu s područja Zagre¬ 
bačke nadbiskupije i nad kojima 
nadbiskup Stepinac nije imao nika- 
kovih ovlasti ili neposredna utjeca¬ 
ja. Neki od tih svjedoka bili su na 
licu mjesta poučavani o tome što će 
i protiv koga govoriti. 

Javni tužitelj se suprotstavio 
prijedlogu obrane da se sasluša 35 
svjedoka u prilog Nadbiskupove 
obrane, tvrdeći: »Ovi svjedoci ne 
mogu ništa promijeniti, što se tiče 
suštine same optužbe.« 

Tako nije dopušteno da svoje 
svjedočanstvo iznesu dr. Franjo Še- 
per, kasniji Zagrebački nadbiskup i 
kardinal, pojedini kanonici, ugled¬ 
ni svećenici i vjernici laici, kao ni 
sveučilišni profesori pravoslavne 
vjere: dr. Julije Budisavljević, Dra- 
gišić i Negovetić, slavonski pravo¬ 
slavni vladika Emilijan (Pakrac), 
pravoslavni Srbin dr. Milutin Rade- 
tić, primarius Sveučilišne klinike u 
Zagrebu (javni tužitelj ga je dao 
udaljiti iz sudnice uz povik: »Marš 
napolje, klerofašista!«, i dr. Radetić 
je uskoro maknut s mjesta primari¬ 
usa), te dr. ing. Marko Vidaković, 
također pravoslavne vjere. 

Kakav je odnos imao javni 
tužitelj prema svjedocima, vidi se iz 
njegovog postupka prema mons. 
dr. Janku Peniću, kanoniku i glav¬ 
nom uredniku Katoličkog lista: 

Javni tužitelj: »Pitam ja vas i 
obranu, tko je vas doveo kao svje¬ 
doka pred narodni sud. Ja mislim 
da se narodni sud kalja kad se pred 
njega dovode ovakovi ljudi za svje¬ 
doke.« (Pljesak u dvorani). 

Predsjednik: »Molim publiku 
da se smiri, da pretres ne smatra za¬ 
bavom.« 

(Arhiv Postulature, 
Svezak LXXII, str. 2394) 

* * * 

Kad se u Jeruzalemu javio za 
svjedočenje u prilog nevinosti nad¬ 
biskupa Stepinca dr. Amiel Sho- 
mrony. Židovska tajna policija, 
svjedoči dr. Shomrony, upozorila 
ga je nakon konzultacije s Beogra¬ 
dom, da ga »ili neče pustiti u Jugo¬ 
slaviju ili če ga zatvoriti po dola¬ 
sku«. 

Na inzistiranje obrane, javni je 
tužitelj dopustio, uz vrijeđanja, po¬ 
niženja i omalovažavanja iskaza, 
svjedočiti sedmorici svjedoka koje 
je on sam odredio. 

Optuženi vlč. 

Ivan ŠALIĆ 

»Čitav proces protiv nadbi¬ 
skupa Stepinca bila je jedna mon¬ 
taža« (vlč. I. Šalić) 

Vlč. Ivan Šalić rođen je u Bebrini, 
23. lipnja 1911. Mons. A. Stepinac za¬ 
redio ga je za svećenika 1935. Od 24. 
studenoga 1941. do 15. studenoga 
1945. bio je osobni tajnik nadbiskupa 
Stepinca. Uhićen, te u montiranom po¬ 
litičkom procesu protiv nadbiskupa A. 
Stepinca osuđen 11. listopada 1946. na 
12 godina zatvora, a po isteku kazne, 
vlč. Šalić, župnik župe sv. Petra u Za¬ 
grebu, posvjedočio je o nadbiskupu Ste- 
pincu: 

Nadrabin dr. Freiberger znao je 
reči u Dvoru: »Kad rat završi i kada 
budemo gradili novi hram (sinago¬ 
gu), prve riječi zahvalnosti bit če 
upravljene nadbiskupu Stepincu!« 

Dolazak partizana i komunista 
Nadbiskup je dočekao sa zebnjom 
u duši. Dobro je poznavao komuni¬ 
zam i očekivao sve najgore. Bojao 
se za narod, ali ne za sebe. Bio je 
pripravan na sve, duboko proživ¬ 
ljavajući svoje biskupsko geslo: »In 
Te, domine, speravi!« (...). 

Držao se lojalnim prema komu¬ 
nistima: »Omnis potestas a Deo - 
Svaka je vlast od Boga!«. Dapače je 
bio 27. srpnja 1945., na »Dan ustan¬ 


ka«, na pozornici na Jelačičevom tr¬ 
gu. Nije imao nakanu izazivati po¬ 
stojeću vlast, ali uvijek pripravan 
braniti prava svete Crkve, te kr¬ 
šćansku vjeru i ćudoređe. 

Nakon rata bio je u sukobu s 
građanskim /komunističkim/ vla¬ 
stima. Nije bio u sukobu s građan¬ 
skim vlastima kao takovima, nego 
jer je komunistička vlast počela 
oduzimati i nijekati prava svete vje¬ 
re, otpočelo je zatvaranje i suđenje 
svećenika, te radi slobode vjere i 
napose vjeronauka. I roditelji i dje¬ 
ca bili su upravo ugroženi radi is¬ 
povijedanja vjere. U tom smislu 
imao je protivnički stav prema vla¬ 
stima. 



Vlč. Ivan Šalić 


Ne znam točan datum njegova 
hapšenja. Ja sam bio posve izoliran 
od svijeta. Ćelija br. 11, jedan metar 
ispod nivoa zemlje, stalno bez svi¬ 
jetla, jedino je kroz gitre dolazilo 
malo zraka. Baš ništa nisam mogao 
znati što se tada događalo u svijetu. 
To je trajalo, takova situacija, 11 
mjeseci. To su živčani šokovi i 
neizvjesnost, pa je čudo da čovjek 
može tako nešto izdržati, ali ima 
Bog! 

Svećenstvo i vjernici bili su u 
silnoj neizvjesnosti, jer se mora 
imati u vidu vjera i nevjera. A to je 
prvo kršćanstvo! 


Čitav proces protiv nadbiskupa 
Stepinca bila je jedna montaža. Išlo 
se metodom: zatvoriti svećenike, a 
k njima pridružiti i neke civilne 
osobe, pa će svi biti protiv Nadbi¬ 
skupa i njega tobože teretiti ... no 
vidjela se s jedne strane veličina Ka¬ 
toličke Crkve, a s druge strane: zlo¬ 
ba, nepravda i mržnja. Nadbisku¬ 
pova ličnost bila je u centru svih 
poštenih ljudi, a tu ličnost mora se 
srušiti i ukloniti na bilo koji način. 

Proces je bio, istina javan, ali sa 
ulaznicama, a te su ulaznice uglav¬ 
nom dobili partijci, da onda mogu 
u sudskoj dvorani uzvikivati i vri¬ 
jeđati Nadbiskupa. »Krist pred Pi¬ 
latom i Sinedrijem!« 

Javni tužilac Jakov Blažević, če¬ 
sto puta je uvredljivim riječima tre¬ 
tirao Nadbiskupa. Znao je kazati: 
»Vi lažete!« ... Nadbiskup je mogao 
govoriti, ali je uskraćivao odgovo¬ 
re, jer su pitanja bila besmislena i 
tendenciozna. Imao je nakanu go¬ 
voriti kada prođe sudska istraga. 
Često bi puta na pitanja suca dr. 
Žarka Vimpulšeka i javnog tužitelja 
Blaževića rekao: »Uskraćujem od¬ 
govor!« Atmosfera u sudnici bila je 
teška i sumorna. Imao se dojam, da 
se sudi Katoličkoj Crkvi. 

Ja sam za vrijeme procesa bio 
posve izoliran. 

Presuda je izrečena 11. listopa¬ 
da 1946. Nadbiskup ju je primio 
mirno. U to je vrijeme zasjedala Ge¬ 
neralna skupština Ujedinjenih na¬ 
roda u Parizu. Kažu da je tada 
došao iz Pariza (Rittig ili netko dru¬ 
gi) upozoravajući ih, da se ne bi ni 
u kojem slučaju izrekla smrtna pre¬ 
suda, jer bi to bio progon Crkve, a 
to bi za Jugoslaviju bilo vrlo neu¬ 
godno. 

Čitav život kardinala Stepinca, 
a naročito kao svećenika i biskupa, 
smatrao sam svetačkim. Naročito 
njegovo suđenje i zatvor u Lepogla- 
vi smatrano je mučeništvom. A nje¬ 
gova bolest, koju je herojski podno¬ 
sio, te potpuno predanje u volju 
Božju, smatrano je svetošću. Uvje¬ 
renje da je svetac i mučenik nije ni¬ 
kada prestalo, dapače se s vreme¬ 
nom povećavalo (...). 

I ja, kad god dođem na Kaptol, 
svaki put otiđem u katedralu, da 

mu se pomolim i preporučim u za¬ 
govor.« 

(Arhiv Postulature, 
Svezak LVI, str. 456s.) 

Napomena uredništva: P. Dragu¬ 
tin Han, franjevac konventualac, po¬ 
svjedočio je, prema pisanju N.C.VV.C. 
Nezos Service, od 25. listopada 1954: 
»Da bi slomili otpor vlč. Šalića, režim 
je dao uhititi i staviti u zatvor njegovu 
majku i sestru, koje su zatim bile dove¬ 
dene pred sina i brata svećenika, koje¬ 
mu je rečeno, da su one osuđene na 
smrt zbog svoje neprijateljske djelatno¬ 
sti protiv vlasti. Vlč. Salićuje tada pre¬ 
dloženo da bi on mogao učiniti štogod za 
njih i spriječiti izvršenje presude: potpi¬ 
sati optužnicu protiv Nadbiskupa.« 


Optuženi Vlč. Josip 
ŠIMECKI, kateheta 

Vlč. Josip Šimecki rođen je 5. siječ¬ 
nja 1909. u Krašiću od Siksta i Barbare 
r. Penić. Za svećenika ga je zaredio 
mons. Antun Bauer, zagrebački nadbi¬ 
skup, 1932. godine. Bio je izvrstan ka¬ 
teheta, a nakon izlaska iz zatvora bio je 
subsidijar župe sv. Marije na Dolcu 
(Zagreb). Bio je član Prebendarskog 
zbora prvostolne crkve zagrebačke. 
Umro je 24. studenoga 1986. 

Nakon što je uhićen vlč. I. Šalić, 
nadbiskupov tajnik, vlč. Šimecki se 
pobojao da će UDBA i njega uhititi, 
jer je bio nazočan blagoslovu tzv. 
»križarske zastave«. Tu zastavu je u 
montiranju sudskog postupka pro¬ 
tiv nadbiskupa Stepinca naručila 
sama UDBA koja je ujedno tražila 
da se spomenuta zastava blagoslo¬ 
vi upravo u kapelici Nadbiskup¬ 
skog dvora. Nadbiskup Stepinac o 
tome ništa nije saznao, jer se tada 
nalazio izvan Zagreba. Zatekavši se 
u Drinovcima, vlč. Šimecki se ispri¬ 
čao Nadbiskupu za nerazborit po¬ 
stupak, napisavši mu u pismu: 
»Preuzvišeni gosp. Nadbiskupe! vrlo 
mi je žao ako sam možda i nehotice 
učinio kakovu neugodnost Vašoj 
osobi. Molim Vas za oproštenje.« 

Spomenute riječi napisane su 
nekoliko mjeseci prije Nadbiskupo¬ 
va suđenja. Stoga je neshvatljivo da 
bi ih vlč. Šimecki zaboravio i na su¬ 
đenju teretio Nadbiskupa, da je 
prethodno znao za blagoslov zasta- 



Vlč. Josip Šimecki 


ve, da nije podvrgnut »pranju moz¬ 
ga« ili nasilničkom postupku pre¬ 
ma njemu. 

(Arhiv Postulature, 
Svezak LXIV, str. 332s.) 


Optuženi Fra Modesto 
MARTINČIĆ 

Fra Modesto, krsno mu ime bijaše 
Baltazar, Martinčić, rođen je u Djur- 
djevcu 2. siječnja 1897. U red franjeva¬ 
ca Male braće ušao je 16. kolovoza 
1913. Vječne zavjete položio je 14. li¬ 
stopada 1917., a za svećenika je zare¬ 
đen 20. siječnja 1921. Umro je 30. srp¬ 
nja 1976. i pokopan na Trsatu. 

Na suđenju nadbiskupu Ste- 
pincu mogao se steći dojam da o. 
Modesto Martinčić O.F.M., provin¬ 
cijal Zagrebačke provincije sv. Cirila 
i Metoda, tereti i optužuje nadbis¬ 
kupa Stepinca. Stoga je najbolje na¬ 
vesti njegovo pismo što ga je on, 
davno prije posebnog tretmana u 
tijeku istražnog postupka, uputio 
Predsjedništvu biskupskih konfe¬ 
rencija u Zagrebu, 30. studenoga 
1945., (Prov. Br. 1119/1945), o raz¬ 
govoru s ruskim novinarom g. I. 
Ehrenburgom, zapravo doušnikom 
UDBE. To ga pismo predstvalja u 
posve drugom izdanju nego li su 
bila njegova, iznuđena, očitovanja 
u sudnici: 


»Nezadovoljan mojim odgovo¬ 
rom (o sadržaju i značenju pastir¬ 
skog pisma, nap. J.B.) ponovio je I. 
E. postavljeno pitanje aludirajući 
na političko značenje Pastirskog pi¬ 
sma. Odgovorio sam: da je moje 
uvjerenje da preuzv. g. Nadbiskup 
nije sazvao biskupe na konferenciju 
zato, da odrede svoj stav i stav vjer¬ 
nika prema predstojećim izborima, 
nego zato, da prema želji samog 
maršala Tita nađu kakvu takvu 
mogućnost za prijateljski modus 
vivendi između Crkve i države. Dr¬ 
žim, da biskupi svojim Pastirskim 
pismom nisu namjeravali agitirati 
niti za koju političku stranu, nego 
otvoreno iznijeti, što je na putu, da 
se stvore dobri odnosi između Cr¬ 
kve i Države (...). 



Fra Modesto Martinčić 


Naglasio sam, da je našoj javno¬ 
sti dobro poznato kako je zagrebač¬ 
ki Nadbiskup ne samo kao zagre¬ 
bački Nadbiskup nego i kao 
predstavnik Katoličke Crkve u 
NDH i cijelog episkopata u bivšoj 
Jugoslaviji u više navrata javno i ja¬ 
sno u svojim govorima osudio za¬ 
blude i zlodjela, kako Nijemaca, ta¬ 
ko i Ustaša te time, kao i čestim 
pismenim i usmenim predstavka¬ 
ma i molbama na Poglavnika i dru¬ 
ge ustaške prvake, navukao na sebe 
mržnju i bijes ustaša.« 

(Arhiv Postulature, 
Svezak, LXVII, 1201-1203) 

Optuženi Vlč. Dr. 
Djuro MARIĆ 

»Bila je to čista đavolska agita¬ 
cija protiv Katoličke crkve u Jugo¬ 
slaviji« (vlč. dr. Djuro Marić). 

Vlč. Djuro Marić rođen je 31. siječ¬ 
nja 1913. u Beraku, od roditelja Nikole i 
Katarine r. Hodovanj. Za svećenika je za¬ 
ređen 1937. Od 1937. do 1939. vršio je 
službu kapelana. Doktorat iz teologije 
postigao je 1942. god. na Papinskom 
sveučilištu »Gregoriana« u Rimu, na¬ 
kon čega je, uz prekid, bio imenovan ka¬ 
pelanom i profesorom na Višoj bogo¬ 
slovnoj školi u Đakovu. Danas, kao 
umirovljenik, živi u Zagrebu. O svom 
suđenju i govorenju na sudu, reče: 



Vlč. dr. Djuro Marić 


Ja pak upitan o nadbiskupu 
Stepincu nisam mogao ništa odgo¬ 
voriti, jer nisam ništa znao o njemu 
i njegovim djelima - niti sam htio 
jer me upravo to najviše zgražalo: 
da budem na bilo koji način tužitelj 
svoga Metropolite - i najviše radi 
takvog mog ponašanja bačen sam 
devet mjeseci u samicu (do poslije 
izrečene sudske presude). Ostav¬ 
ljen sam bez ijedne knjige, bez do¬ 
voljne hrane, bez svega što je po¬ 
trebno za spavanje. Zimi bivah 
odjeven tako slabo, da sam drhtao 
od zime i tako polugol devet mje¬ 
seci morao sam ležati na podu. - 




Osim toga došao sam u zatvor na 
takav način da o meni nitko vani ni¬ 
je imao nikakve vijesti. Posvema 
sam uhvačen perfidno, svi su bili 
uvjereni da se nalazim u emigraciji. 
A ja sam, kao izgubljen, ležao u za¬ 
tvoru. Tu su posebna mučenja bila 
gotovo svakidašnja: često sam mo¬ 
gao čuti: »Drukčije stvar stoji sa Ša- 
ličem, za njega se brinu, i svi znadu 
da se nalazi kod nas; tebe svaku 
noč možemo baciti u rijeku Savu, 
ploveči češ otiči, i nitko neče bilo 
što znati o takvoj tvojoj smrti!« 
Kolika neizvjesnost! Sve moje ispi¬ 
tivanje svršilo je več prvog mjeseca 
moga zatvora. Poslije sam ležao 
ostavljen sam sedam mjeseci. Niti 
me posječivao bilo koji sudac istra¬ 
žitelj, niti se proslijedilo s ispitiva¬ 
njem. Nikada^ izvan čelije nisam 
mogao izači. Živio sam kao u gro¬ 
bu. Nikakva promjena. Ništa novo. 
I tako danima, čak mjesecima. Sta¬ 
nje zaista jezivo. 

I sada se zgrozim kod pomisli 
na to. Bolje umrijeti nego tako živje¬ 
ti... S toga razloga sam tri puta pi¬ 
smeno tražio smrt: »Sudite me i 
ubijte samo da prođe ovo stanje je¬ 
zive samoče! Bolje je za mene umri¬ 
jeti nego tako postupno mjesecima 
iči u susret smrti, nemajuči ni tu mi¬ 
lost da mi smrt bude osloboditeljica 
od mučenja. 

O nadbiskupu Stepincu nisam 
ništa čuo kroz cijelo to vrijeme (...). 

I eto jednog dana neočekivano, 
mene, koji do sada nijednom nisam 
izlazio iz svoje čelije, pozovu gore u 
kancelariju. Predana mi je od pred¬ 
sjednika budučeg suda cijela knjiga 
optužbe. Tek sada sam po prvi put 
mogao čuti: »Iči češ na sud!«, i kad 
sam poslije nekoliko dana nešto 
/od toga/ pročitao, zaprepastio sam 
se. Izuzev Saliča svi drugi su mi bili 
nepoznati. O nekojima nikad nisam 
čuo ni riječi. Sto znači cijela ova op¬ 
tužba koja je očito, iako indirektno, 
sva bila upravljena protiv nadbi¬ 
skupa Stepinca? Sud ... nikada ni¬ 
sam stajao pred sucem... more unu¬ 
tarnjih muka strujilo je u meni. 
Uvijek sam mnogo molio, a osobito 
u ovim groznim danima. Molio 
sam Duha Svetoga, Raspetog Isusa, 
Majku Božju Žalosnu i sve Svete da 
mi budu pomočnici na sudu. 

Ponajvečma, kroz cijelo to vrije¬ 
me, osječao sam opču iscrpljenost. 

Cijeli mjesec prije toga uzimao sam 
veoma malu porciju jela. Bio sam 
veoma slab. A sada, počeo sam pri¬ 
mati posebnu hranu. Čemu to? (...). 
Sigurno su nešto specijalno umije¬ 
šali u ovu hranu! To sam zaključio 
iz ovoga: sve više i više osjetio sam 
da moja volja biva sve slabijom (...). 

Došao je dan suda. Kad sam pr¬ 
vi put čuo: »Iči češ na mučilo!« - bio 
sam miran. Čak i sretan sam bio. Da 
bi se to odmah i ostvarilo. Hodao 
sam kao mjesečar, bez pune svijesti 
o onome što se događa i bez brige 
kako če sve to svršiti. 

Ispitivanja pred sudom. Iscrp¬ 
ljen sam dugim čekanjem (dva sata 
prije početka suda svaki dan smo 
dovedeni i tako nemočni morali 
smo stajati čekajuči). Bio sam zaista 
na smrt izmoren. Pračen od čuvara 
pojavio sam se pred sucima. Bila su 
to duga ispitivanja, ali bez ikakave 
mogučnosti rasvjetljivanja stvari u 
tančine. Govorio je glavni sudac. 
Napadao je javni tužitelj, i ja, optu¬ 
žen, morao sam kratko, čak naj- 
krače odgovarati, večinom reči jed¬ 
nostavno: »Da« ili »Ne« (....) ... 
davao sam odgovore kao u nekom 
polusnu. Sav sam bio kao pod ne¬ 
kom sugestijom (...). 

Nije mi bilo poznato što je tisak 
pisao o sudu i kako je o njemu iz- 
vješčivano. Poslije suda prebačen 
sam u koncentracioni logor. Nešto, 
ali veoma malo, čuo sam od drugih. 
Nisam mogao vjerovati daje sve ta¬ 
ko bilo predstavljeno. Samo kad 
sam prvi put izišao iz zatvora, imao 
sam prigode vidjeti neki opis suda. 
»Grozota!« Prestravljen sam bio! 
Nikada ja toga nisam govorio (...). 

Koliko sam si mogao u misli 
dozvati čitav proces suda, ja ni na 
jedan način nisam dao takovu izja¬ 
vu koja bijaše napisana u knjizi su¬ 
đenja (...). Mislim da je sve to posli¬ 
je, prije objavljivanja, preuređeno i 
prema planu več pripravljenom 
opisano. 

Sada mi je jasno: sve je to bilo 
usmjereno na takav način da se po¬ 
kaže kako se katolički svečenici me¬ 
đusobno optužuju, kako ponizno 
priznavaju da su krivci, čak priznaju 
da su zločinci, kako oni, a ne komu¬ 
nisti, optužuju svoga zakonitog cr¬ 
kvenog poglavara. Sve je to bila čista 
đavolska agitacija protiv Katoličke 
Crkve u Jugoslaviji (...). Znam da ni- 

kada u svojoj savjesti nisam osjetio 
neku grižnju o onome što se doga¬ 
đalo na sudu, već samo veliku bol.« 

Djuro Marić, 

svećenik đakovačke biskupije 

Đakovo, 20. veljače 1951. 

(Arhiv Postulature, 
Svezak XXXVI, str. 241-256) 

Napomena uredništva: Ovi kratki 
odlomci, prevedeni na hrvatski s izvor¬ 
nika na latinskom jeziku, preneseni su 
uz dopuštenje samog autora, a dio su 
službenog, opširnog, izvješća koje je sa¬ 
stavio sam vlč. Dj. Marić, odmah po 
izlasku iz zatvora. Značajno je spome¬ 
nuti, kako je iz sudskoga stupa, prije 
demokratskih promjena u Hrvatskoj, 
uklonjena košuljica u kojoj su bili po¬ 
hranjeni dokumenti o »optuženom« i 
svjedoku vlč. Djuri Mariću. 



U zapisniku s istražnog po¬ 
stupka nadbiskupa Stepinca, sa¬ 
stavljenom 23. rujna 1946., na upit 
i tvrdnju suca istražitelja o Nadbi¬ 
skupovoj suradnji s ustašama, na¬ 
lazimo slijedeći Nadbiskupov od¬ 
govor: »Da ustaša nisam nikad 
bio, to je poznato svima. Glede 
ostalog moga stava nalazi se do¬ 
voljan odgovor u dokumentima 
Zagrebačke nadbiskupije, a svje¬ 
dok je osim toga sav moj kler, či¬ 
tav hrvatski narod, svi katolici ove 
države, a mogu reći i inovjerci.« 

(Arhiv Postulature, 
Svezak XCIII, 4446). 


Nadbiskupovi 

branitelji 

Nadbiskup Stepinac nije znao 
da je Vrhovni sud NRH predložio 
Nadbiskupskom duhovnom stolu 
u Zagrebu imenovanje branitelja. 
Mons. F. Salis-Seewis, generalni vi¬ 
kar, predložio je kao branitelje 
»ureda radi«, otpisom br. 119/Pr., 
od 25. rujna 1946., dr. Ivu Politea i 
dr. Ivu Andresa. Sud je prihvatio dr. 
Politea, a odbio dr. Andresa, te na 
njegovo mjesto imenovao dr. 
Katičića. Budući da Nadbiskup o 
tim postupcima nije ništa znao, 
obojicu je branitelja smatrao odre¬ 
đenima od Suda »ureda radi«. 

* * * 

Dr. Žarko Vimpulšek, sudac Vr¬ 
hovnog suda NRH i predsjednik 
sudskog vijeća koje je vodilo sud¬ 
sku raspravu protiv nadbiskupa 
Stepinca, ovim se riječima izjasnio 
o odabiru dr. Politea za branitelja 
nadbiskupu Stepincu: 

»Budući da optuženi po zako¬ 
nu mora imati branitelja, kada su u 
pitanju teška krivična djela, mi smo 
mu to predočili. Usprkos tome 
ostao je pri svom. Onda smo mu 
imenovali dva branitelja. I to zaista 
dva odlična branitelja - ljude koje 
ja mogu i danas, nakon tolikih go¬ 
dina, ocijeniti kao najsavjesnije, naj¬ 
poštenije branioce - dra Ivu Politea 
i dra Natka Katičića. Dr. Ivo Politeo 
je inače poznat po svom intransi- 
gentno korektnom shvaćanju poj¬ 
ma branioca-advokata (...). 'Branim 
svakog čovjeka koji je u nevolji', re¬ 
kao je. To je moja advokatska duž¬ 
nost, bez obzira na moje vlastito 
političko uvjerenje.'Ja sam iz ličnog 
poznavanja znao da Politeo nije bio 
religiozan, štaviše da je bio protiv¬ 
nik klerikalaca i da je svojedobno 
izdavao časopis 'Slobodna misao', 
uperen protiv popova (...). Znao je 
logikom pravnika koji zna da iz 
kontradiktornog postupka, dakle iz 
suprotstavljanja javne optužbe i 
obrane, treba da rezultira istina i 
pravda.« (u predgovoru knjizi: 
BLAŽEVIĆ J., Mač a ne mir, Zagreb 
1980, str. 172.). 

Napomena Uredništva: Prema 
svjedočanstvu samoga dr. Ž. Vimpul- 
šeka, dr. Politeo umro je u krajnjoj bi¬ 


jedi, i »njegova udovica je morala tra¬ 
žiti pomoć od Komore da bi ga imala 
čime sahraniti«. (Isto mjesto, str. 17.) 
Zacijelo bi branitelj koji je svoju advo¬ 
kat sku karijeru unaprijedio obranom 
josipa Broza Tita u » bombaškom « pro¬ 
cesu (1928.) umro u drukčijim okolno¬ 
stima, da je iznevjerio načela istine i 
pravde braneći nadbiskupa Stepinca, 
što se od njega očekivalo. 


Odvjetnik dr. Ivo 
Politeo 


»I za ovu obranu nastojat ću svim 
silama, da bude osnovana samo na spo¬ 
menutim načelima: na istini, zakonu i 
ispravnom shvaćanju, odnosno praved¬ 
nosti.« (Dr. Ivo Politeo) 



Odvjetnik dr. Ivo Politeo 


U nemogućnosti donijeti na ovome 
mjestu cijeli obrambeni govor dr. Ive 
Politea, izrečenog u obranu Zagrebač¬ 
kog nadbiskupa Alojzija Stepinca, ko¬ 
jim je pobio prvu, četvrtu i petu točku 
optužnice, donosimo nekoliko njegovih 
opaski na postupke javnog tužitelja, jer 
su ti postupci išli za ponižavanjem op¬ 
tuženog Nadbiskupa, te su »podgrija- 
vali « atmosferu u dvorani gdje se nala¬ 
zila, za tu prigodu, pozvana i odabrana 
publika: 

»Moj branjenik nadbiskup dr. 
Alojzije Stepinac okrivljen je zbog 
krivičnih djela protiv naroda i drža¬ 
ve. I za ovu obranu nastojat ću 
svim silama, da bude osnovana 
samo na spomenutim načelima: na 
istini, zakonu i ispravnom shvaća¬ 
nju, odnosno pravednosti. 

Moram međutim priznati, da 
mi je obrana dosta teška. Ali njezi¬ 
na teškoća ne sastoji se u težini do¬ 
kaznog materijala, nego ponajprije 
u punini auktoriteta, s kojim se jav¬ 
ni tužilac založio za današnju svoju 
optužbu, a zatim u psihozi, koju su 
naši dnevnici i listovi izazvali kod 
jednog dijela javnosti, svojim ustraj¬ 
nim pisanjem protiv Nadbiskupa, a 
da on nije imao mogućnosti, da se 
u istim listovima i brani (...). 

Nadbiskupa se okrivljuje iz ne¬ 
poznavanja uređenja Katoličke Cr¬ 
kve, koje izvire iz kanonskoga pra¬ 
va (...). Osim toga, javni tužilac je 
javno ovdje izjavio, da on ne proga¬ 
nja nadbiskupa Stepinca zbog nje¬ 
gove pasivnosti, nego zbog aktiv¬ 
nosti. A zar je propust eventualne 
dužnosti nadzora i zabranjivanja 
aktivnost? Nije li to pasivnost? 
Kako ste onda mogli pozivati na 
odgovornost nadbiskupa Stepinca 
zbog propusta, zbog pasivnog sta¬ 
va bez obzira na to, što aktivnost u 
tom pogledu ne postoji niti je doka¬ 
zana (...). 

Inkriminira se nadalje nadbi¬ 
skup, da je u svome dvoru sakrivao 
arhiv ustaškog ministrastva vanj¬ 
skih poslova u dogovoru s Paveli- 
ćem. Ovdje je po javnom tužiocu 
pozvani svjedok bivši ustaški mini¬ 
star vanjskih poslova Alajbegović 
iskazao, da između Pavelića i Ste¬ 
pinca nije bilo nikakvih dogovora i 
da je on, Alajbegović, zamolio nad¬ 
biskupa, da se taj arhiv pohrani 
pred opasnošću od bombardiranja, 
a ne da se sakrije. I doista nadbi¬ 
skup ga nije sakrivao, nego ga je 
već početkom lipnja 1945. iz vlasti¬ 
te pobude prijavio narodnim vlasti¬ 
ma, što sam dokazao izvornom 
potvrdom Vjerske komisije od 13. 
lipnja 1945. (...). 

Javnom tužiocu moram odgo¬ 
voriti i to, da je on svoju optužnicu 
osnovao na inkriminacijama, odno¬ 
sno stvarima, koje nije doznao tek 
iz arhiva, nego koje su mu i inače 
bile poznate. Isprave iz arhiva iznio 
je g. javni tužilac istom tijekom ra¬ 
sprave, a ja sam, mislim, danas 
iznio dosta jakih razloga protiv au¬ 
tentičnosti tih isprava (...). 

Zastupnik javne optužbe rekao 
je tijekom procesa više puta nadbi¬ 
skupu Stepincu da laže, a jedanput 


mu je dobacio, i da je lažac. Teška 
riječ, koja se kaže samo o čovjeku, 
koji namjerno govori neistinu (...). 

Narodni list nije priopćio posla¬ 
nih mu ispravaka i tako dopustio 
da javnost vjeruje onakvim lažima 
o Nadbiskupu. Uopće nikada nije 
Nadbiskupu bila dana mogućnost, 
da se brani u novinama od napadaja 
protiv njega iznesenih u novinama. 

Isto tako nije na ovoj raspravi 
dana meni, odnosno obrani nadbi¬ 
skupa Stepinca mogućnost, da do¬ 
kazima opovrgnemo i potpuno 
oborimo sve ono, što je javni tužilac 
iznio i ovdje protiv nadbiskupa Ste¬ 
pinca u vezi s djelovanjem društva 
Caritas (...). 

Držim, da je ova optužnica dje¬ 
lomice i posljedica predrasuda koje 
su o nadbiskupu bile stvorene još u 
šumi (...). Teško je, i trebalo bi mno¬ 
go vremena za razbijanje predrasu¬ 
da, ali je ne samo teško, nego upra¬ 
vo nemoguće kod stotine i stotine 
hiljada članova hrvatskoga naroda 
u Zagrebu i izvan Zagreba pokva¬ 
riti i potamniti onaj visoki svijetli 
pojam, što ga oni imadu o svome 
Nadbiskupu. To neće moći učiniti 
ni ovaj proces. 

Javni tužilac rekao je Nadbiskupu 
među ostalim i to, da je neskroman 
i megaloman. Uistinu je Nadbiskup 
živi kontrast tim slabostima (...). Ni 
najveći neprijatelji nisu mu mogli 
ništa prigovoriti u svećeničkom po¬ 
gledu. Pa zar takav čovjek da bude 
zločinac? (...). 

Nadbiskup je u istrazi i ovdje 
izjavio, da priznaje narodne sudo¬ 
ve, da ne prisvaja sebi nikakvu ek- 
strateritorijalnost, da priznaje ustav, 
u koliko se ne kosi s moralnim na¬ 
čelima Crkve, da priznaje uopće 
narodnu vlast i da želi sporazum 
Crkve s državom. I sve je ovo jedan 
dokaz više, da on nije kadar poči- 
njati zločine proti narodu i državi. 

Uvaživši objektivno sve to, a 
napose dokazni materijal, od koje¬ 
ga sam ovdje naveo samo jedan 
dio, a ostali je dio sudu ionako po¬ 
znat, savjest mi ne dopušta, da se 
složim s konačnim prijedlogom 
javnog tužioca.« 

(Usp. BENIGAR A., Alojzije Ste¬ 
pinac, hrvatski kardinal, Zagreb 1993 2 , 
str. 546-581) 


Odvjetnik dr. Natko 
Katičić 

Dr. Natko Katičić, kao branitelj 
nadbiskupa Stepinca, u svom je govo¬ 
ru, pobijajući 2. i 3. točku optužnice, 
istaknuo: 



»Ja sam se u toku rasprave ve¬ 
oma zanimao i trudio da doznam 
približno broj tih Srba, koji su pre- 
lazom na katoličku vjeru sačuvali 
svoje živote i egzistencije, barem 
privremeno, a mnogi i sasvim. Ni¬ 
sam mogao toga broja saznati. A 
htio bih ga znati, jer bih kao Hrvat 
- kada se već moram stiditi zbog 
djela, koja su počinili neki moji 
sunarodnjaci - htio bih se ponositi 
s djelom pomoći koje je jedan sin 
mojega naroda u najtežim časovi¬ 
ma obilno ukazivao proganjanima 
i postradalima.« 

(Arhiv Postulature, 
Svezak LXVI, str. 991-997, 995s.) 


* * * 

Uprkos činjenici da su branite¬ 
lji pobili navode optužnice, nadbi¬ 
skup Stepinac je osuđen na 16 go¬ 
dina lišenja slobode s prisilnim 
radom i pet godina gubitka poli¬ 
tičkih i građanskih prava. 

Kaznu je izrekao Vrhovni sud 
NRH, Zagreb br. 6/46., od 11. listo¬ 
pada 1946. 

Za početak izdržavanja kazne 
označen je dan uhićenja: 18. rujna 
1946. 

Nadbiskup Stepinac je preba¬ 
čen u Kazneno-popravni dom u Le- 
poglavi 19. listopada 1946. 

Istijek kazne određen je za 18. 
mjna 1962. 



Nadbiskup Stepinac provjerava 
i niječe autentičnost predočenog 
mu »dokumenta« 


Nadbiskup Stepinac 
o svojoj presudi 

Dana 31. srpnja 1952., osvrću¬ 
ći se na presudu kojom je nepra¬ 
vedno osuđen 1946. godine, nad¬ 
biskup Stepinac je posvjedočio: 
»Proglasili me zločincem. Ali na 
Božjem sudu vidjet će se, da ime¬ 
na ratnih zločinaca drugačije gla¬ 
se, nego na 'narodnim' sudovima« 
(VJD, sv. I., str. 89). 

Dana 16. travnja 1954., kardi¬ 
nal Stepinac, osvrćući se na tijek 
sudskog postupka reče: »Ni am¬ 
nestiju ne priznajem ni pod koju 
cijenu i ne primam. Tražim poni¬ 
štenje presude. Sada ću otvoreno 
izjaviti po prvi puta, da su falsifi¬ 
cirali dokumente, samo da me 
lažno sude. Vidio sam to već na 
procesu, kad su mi servirali te 
falsifikate. Odmah sam shvatio, 
da su to podvale, ali sam šutio. 
Mislio sam: doći će dan i za to. 
Sada više neću šutjeti. Ne priznam 
njihovog sudovanja, jer je to naj¬ 
veća sramota dvadesetog vijeka.« 
(VfD, sv. II, str. 181s.). 


Pismo optuženog nadbiskupa A. Stepinca 
dr. Ivi Politeu, branitelju 

Budući da nadbiskup Stepinac nije mogao razgovarati sa svojim 
braniteljima, u zatvoru je, u tijeku sudskog postupka, napisao pi¬ 
smo i naslovio ga na dr. Ivu Politea, ali sudsko vijeće nije dopustilo 
uručenje toga pisma. Zato je Nadbiskup, pri završetku sudskog po¬ 
stupka, videći da njegovi branitelji nisu primili spomenuto pismo i 
pojašnjenje glede vjerskih prijelaza, tekst vlastoručno napisan 
(upotpunjen u govoru kraćim pojašnjenjima, zabilježenima djelo¬ 
mično samo u tonskom zapisu), osobno pročitao: 

Budući da je gosp. državni tužioc na sinoćnoj raspravi izjavio, kako 
sam seja tobože branio kod prekrštavanja Srba, da se nije radilo o prekršta- 
vanju nego o prelazu, to istine radi, a ne da se branim, dajem Vam do 
znanja slijedeće konstatacije, buduć ste branitelj ureda radi. 

1) To je bila samo moja opaska o ispravnosti govorenja, a ne obrana, 
jer »prekrštavanja« defacto ne može biti. Tko je jednom kršten, kršten je 
za uvijek. 

2) Meni upisivati u neku krivnju što seje zbivalo na teritoriju drugih 
biskupija, pravno je sasvim krivo, makar ja bio i predsjednik onog Odbora 
trojice za prelaze, jer na teritoriju svake biskupije punu vlast i punu od¬ 
govornost nosi samo dotični biskup i nitko drugi; za đakovački teritorij 
odgovara samo đakovački, za mostarski tamošnji biskup i tako redom, jer 
da netko na onom teritoriju prijeđe u kat. Crkvu, ne bi mu za to ništa 
vrijedila ni pomogla dozvola Zagrebačkog nadbiskupa. To su temeljni poj¬ 
movi crkvenog prava, za koje možete pitati sveučilišnog profesora kanon¬ 
skog prava Dr. Hermana. 

3) Što se tiče teritorija Zagrebačke nadbiskupije konstatiram ovo: 

a) Ako je bilo tko izvršio kakove prelaze bez pismene dozvole moje, 
odnosno Duhovnog Stola u Zagrebu, ti prelazi su pravno jednaki nuli, to 
jest prelaza uopće nije bilo, nego udarac u vodu, za koji nema nikakve od¬ 
govornosti biskup. 

b) Samo na molbe koje su pismeno podnešene preko župnih ureda, od¬ 
govarao je Duhovni Stol. Zato sam rekao, da mi ništa ne znamo o masov¬ 
nim prelazima, to jest prelazima bez podataka, tko, gdje i zašto želi prijeći. 

c) Kad su takove molbe stigle onda smo se pitali, da li dozvoliti ili odbiti 
molbu (o kakvoj sili s naše strane bilo bi odviše smješno govoriti). Mi nismo 
bili slijepi, da ne bi vidjeli poteškoće s jedne i druge strane. Sila je očito 
dolazila sa strane tadanje državne vlasti. Prema tome je bilo predvidivo, 
ako Duhovni Stol odbije molbu, da će za dotične pravoslavce situacija biti 
sigurno teža. Uzevši dakle sve u obzir, dozvoljavao je (a ne naređivao) pri¬ 
mitak u Crkvu katoličku (osim recimo konkubinaraca i slično). I danas bi 
morali za naše dobročinstvo biti suđeni. 

d) Da smo odbili molbe u onoj situaciji, sasvim je sigurno, da bi danas 
mogli biti isto tako izvedeni pred sud sa obrazloženjem: oni su ljudi bili u 
teškoj situaciji. Katolička Crkva im je mogla pomoći makar fiktivnim pri¬ 
mitkom a nije htjela, samo da ih protivnici lakše unište. Dakle na sud! 

Kad se dakle sve u miru promisli i odvagne onda stvar sasvim sigurno 
izgleda sasvim drukčije i moja osobna krivnja u toj stvari jest baš nikakva, 
govorilo se što mu drago i sudilo kako mu drago. 

Toliko na opasku gosp. drž. tužioca. 

U Zagrebu, 6.X.1946. 

Dr. Alojzije Stepinac, nadbiskup 
(Arhiv Postulature, Svezak CXV, str. 169) 

»Nadbiskup Stepinac osuđen je iz mržnje prema vjeri« 



Zagrebački nadbiskup i kardi¬ 
nal Franjo Kuharić, govoreći o su¬ 
đenju Sluge Božjega Alojzija Ste- 
pinca, reče: 

»U prvim kršćanskim stoljeći¬ 
ma, kad čitamo povijest mučenika, 
upada nam u oči da je njima redo¬ 
vito bilo postavljeno jasno i javno 
pitanje: Hoćeš li se odreći Isusa Kri¬ 
sta i svoje kršćanske vjere i baciti u 
znak odreknuća malo tamjana u 
čast poganskih bogova? Dakle, 
odium fidei je bio očit i izrečen. Za 
savjest tih kršćana ponuda je bila 
jasna: ili odricanjem spasiti život, ili 
vjernošću poći u smrt ili na robiju. 
U izboru sveti su mučenici, ta¬ 
kođer, bili jasni: birali su smrt da bi 
po smrti birali vječni život. Smrću 
su potvrđivali svoju vjeru i neopo¬ 
zivo opredjeljenje za Boga. To je bio 
i najviši čin ljubavi. Zato ih je Crkva 
uvijek častila kao uzor vjernosti i 
ustrajnosti u ljubavi prema Bogu. Pa- 
vao piše Rimljanima: «Mi se dičimo 
u nevoljama jer znamo: nevolja 
rađa postojanošću, postojanost pro- 
kušanošću, prokušanost nadom. Na¬ 
da pak ne postiđuje. Ta ljubav je 
Božja razlivena u srcima našim po 
Duhu Svetom koji nam je dan« 
(Rim 5, 3-5). Mučenici su mogli 
ustrajati samo snagom Duha Sveto¬ 


ga. I to u svakom vremenu! I u na¬ 
šem vremenu! 

Moderni mučenici, u komuni¬ 
stičkom sustavu, obično nisu bili 
stavljeni pred takav izbor na izričiti 
način: odričeš li se vjere ili ne? Si¬ 
gurno je da su mnogi bili proganja¬ 
ni baš zbog vjere, ali to se motivira¬ 
lo nekim političkim razlozima, 
nekim političkim »krivnjama«. 

Čak smo znali čuti i izjave: Mi 
ne progonimo vjeru u Boga, mi ne 
progonimo Crkvu, ali progonimo 
»neprijatelje naroda«, progonimo 
one koji žele srušiti ovu vlast, koji 
su protiv radničke klase itd. 

Tako se i nadbiskupu Alojziju 
Stepincu sudilo s političkih pozici¬ 
ja, s političkim optužbama: kao su¬ 
radniku s okupatorom, kao poma¬ 
gaču subverzivnim elementima 
protiv države, kao sukrivcu za na¬ 
silja i zločine u prošlom ratu itd. 
Takva optužnica nije spominjala 
vjeru u Boga ili pripadnost Crkvi ili 
propovijedanje Evanđelja, što bi 
bila krivnja optuženoga. Stoga bi 
izgledalo da Nadbiskup uopće nije 
bio suđen ni osuđen in odium fidei, 
zbog vjere i vjernosti Crkvi. 

Ali, ako je istina da je ta 
optužnica u svim svojim elementi¬ 
ma bez temelja, posve neistinita, 
koju je i sam branitelj Nadbiskupov 
na sudu do kraja razotkrio u njezi¬ 
noj bezočnosti i lažnosti, zašto je 
onda uopće suđen i osuđen? 

Činjenica je da je sam nadbi¬ 
skup Stepinac na sudu kazao da 
mu se sudi kao Zagrebačkom nad¬ 
biskupu, da se zapravo sudi Kato¬ 
ličkoj Crkvi. Pravi je razlog bio u 
njegovom beskompromisnom ot¬ 
poru svakom nasilju i bezboštvu. 
Hrabro, glasno i jasno branio je isti¬ 
nu, pravdu, vjeru. Crkvu, čovjeka, 
njegovo pravo i dostojanstvo. Za 
vrijeme rata i poslije rata suprotsta¬ 
vio se snagom svoje vjere svemu i 
svakome koji je djelovao protiv 
Božjih zakona i protiv ljudskih pra¬ 
va. Takav je bio, vodeći progonjenu 
Crkvu i dijeleći sudbinu potlačenog 
naroda. Suđen je i zbog svog rodo¬ 
ljublja, samo to je rodoljublje bilo 
opet posve evanđeosko jer je želio 


dobro svakom narodu. Ipak, naj¬ 
važniji razlog njegove osude bio je 
u tome što je branio vjeru i slobodu 
Crkve.« (Propovijed u Zagrebačkoj 
katedrali, 17. veljače 1993.) 

Svjedočanstvo dr. 
Romana Galica 

Blažević je u procesu bio više nego 
»Javni tužilac Hrvatske« (dr. Roman 
Galić) 

Nakon izjave dr. Lava Znidarči- 
ća na Zagrebačkoj televiziji, kako 
su u progonu nadbiskupa Stepinca 
sudjelovali ne samo Jakov Blažević, 
nego svi suci, te partijski čimbenici 
koji su sudski postupak naredili, na 
Uredništvo Glasnika se obratio, pi¬ 
smeno ili usmeno, veći broj čitate¬ 
lja. Donosimo dopis dr. Romana 
Galića, koji je u tijeku sudskog po¬ 
stupka protiv nadbiskupa Stepinca 
u sudnici bio zadužen za tonsko 
snimanje, te za odabir i montažu vi¬ 
jesti koje su se emitirale u javnosti, 
te je bio svjedok kako je javni tuži¬ 
telj poučavao svjedoke kako i što će 
govoriti: 

Ponašanje »Javnog tužioca 
Hrvatske« Jakova Blaževića u »pro¬ 
cesu protiv Stepinca i družine« 
(Vjesnik, 4.X.1946.), obrazloženo je 
i onim što je govorio stranim novi¬ 
narima, u vezi s tim »procesom«: 
»Kao Javni tužitelj proganjam sva¬ 
kog onoga, koji je učinio krivično 
djelo prema pozitivnim zakonima« 
i, govoreći konkretno o kardinalu 
Stepincu: »Treba naglasiti jednu 
konkretnu stvar: Ovo je suđenje 
ratnom zločincu, izdajici i kolabo¬ 
racionistu.« Proglašujući ga »rat¬ 
nim zločincem ...« 3. listopada 
1946., dakle 8 dana prije izricanja 
osude, Blažević je mogao »oprav¬ 
dati« odnose prema »okrivljenom« 
za vrijeme »suđenja«. Bilo je to 
upravo ono što je nagovijestio, uz 
vrijeđanje i podmetanje. To mogu 
potvrditi snimke cijelog »suđenja«, 
ne one koje su išle u javnost putem 
radia, montirane presnimavanjem 
odabranih dijelova i povezivanjem, 
nego ono što je snimljeno kao cije- 
lina. 

Blažević nije Kardinala, dokto¬ 
ra teologije i filozofije. Primasa Hr¬ 
vatske itd. titulirao drugačije nego 
»optuženi Stepinac«. Blažević se ja¬ 
ko trudio nastojeći »dokazati« kako 
je Kardinal »položio ustašku za¬ 
kletvu«, predbacujući mu proraču¬ 
nato »krivokletstvo i gaženje za¬ 
kletve« koju je »dva puta položio« 
»kralju Aleksandru Karadjordjevi- 
ću i nakon njegova ubojstva princu 
regentu Pavlu« (tu Blažević ne štedi 
titule!), da bi iz toga izveo zaklju¬ 
čak o polaganju zakletve Paveliću 
1941. g. Ni u tisku, ni u »prijenosu 
sa sud jenja«, nije bio objavljen »raz¬ 
govor« izmedju optuženog, koji je 
- kad je riječ o zakletvama - bio ti¬ 
tuliran sa »coadiutor cum iure suc- 
cessionis«, u kojem »optuženi Ste¬ 
pinac«, mirno i staloženo odgovara 
javnom tužitelju i predsjedniku su¬ 
da, kako on nije tu zakletvu Paveli¬ 
ću polagao, »za razliku od nekih 
koji sjede za sudačkim stolom«. 

Na spomenutoj konferenciji za 
strane novinare, Blažević ne odgo¬ 
vara na pitanje novinara o »po¬ 
vlačenju Stepinca u Vatikan«, jer to 
nije u njegovoj kompetenciji, iako je 
poznata njegova izjava da je Kardi¬ 
nal »mogao biti i bez sud jenja da je 
bio elastičniji«, kao što je poznato i 
na što se ona odnosila. 

Dokazivanje da je Blažević bio 
u cijelom insceniranom procesu vi¬ 
še nego »Javni tužilac Hrvatske« 
može se ocijeniti i kao subjektivno, 
no praćenje, u živo, procesa, otkri¬ 
va i u načinu i u rječniku i u govoru 
da je on u »vršenje svoje dužnosti« 
unio mnogo više sebe nego »pune 
akribije« s kojom se hvali. Da je na¬ 
pravio »više« od onoga što je samo 
kao javni tužilac trebao napraviti, 
svjedoči - vjerojatno - i činjenica da 
je postao (sigurno ne znanstvenim 
radom) i počasnim doktorom 
Sveučilišta u Zagrebu, što je i da¬ 
nas. 

Završavajući ovaj podsjetnik, 
moram postaviti i pitanje njegove 
svrhe. Ako na emisiju, koju nisam 
gledao i o kojoj sam čuo samo ko¬ 
mentare (koji su izražavali čuđenje 
i neslaganje), nije bilo nikakve reak¬ 
cije iz redova iz kojih se eventualno 
mogla očekivati, nisam siguran da 
bi ona trebala poteći baš od mene. 

U Zagrebu, 3. srpnja 1996. 

Dr. Roman Galić 


Napomena uredništva: Mišljenje 
dra. Žnidarčića je kod mnogih vjernika 
izazavalo čuđenje, tim prije što su svi 
suci na neki način shvatili svoju pijun- 
sku ulogu u sudskom postupku protiv 
nadbiskupa Stepinca, dok je Jakov Bla¬ 
žević, do danas, ustrajao u svojim tvr¬ 
dokornim i povijesno neutemeljenim 
stavovima. 



Dr. Ante Živković, svećenik Šibenske 
biskupije, prati suđenje nadbiskupu 
Stepincu 


O ulozi i dometu uloge javnog 
tužioca u sudskom postupku protiv 
Zagrebačkog nadbiskupa Alojzija 
Stepinca, svaki će dobronamjerni či¬ 
tatelj dovoljno saznati iz napisa u 
ovom broju Glasnika, u rubrici uz 50- 
tu obljetnicu tog sudskog postupka i 
na simpoziju koji se tom prigodom 
održava u Zagrebu 11. i 12. listopada 
1996. 


Našem uzoru 
kardinalu Stepincu 

Pastirom ga zvaše svi redom; 

1 branio je stado s Božjom milošću. 

Nije ga plašila sulud prijetnji, 

Dok puk klicaše: »Oče što ću ...?« 

Kad' zvijezde se skriše, škuro biva, 

1 kada se čini da sve gine; 

On se prope na raskršću puta, 

Braneći Boga i pravo domovine. 

Hrvatska dok sumrtva, ječi bez sjene, 
Srca ranjena kliču, a duše izdišu, 

On sjaše kao zvijezda pravde, 

Junak svog naroda, davši mu nadu višu. 

Poganstvo, progonstvo; užas, neznanje..., 
Majke sa čedom vape traku sreće, 

On budi duše, suđene na klanje; 

U drami i zapleću, što se susreću. 

On će živjet dvaput u srcu ljudi, 

Ili bolje reći za sva vremena, 

Hrvati se ponose njime, a zlo se kudi; 

Jer je sin našega ponosna plemena. 

I kada se misli, da je snaga mrtva, 

Nije! U dušama nikad junak ne mine; 
Poslan je Bogom kao potvrdna žrtva, 

Na krvavom raspelu svoje domovine. 

I prave sjete su odraz velike boli, 

On štitiše jedno, a drugo u sebi skriše; 
Nikad nam ne ćeš umrijet, svijet te voli, 
Naše sve misli u tvojoj se sliše. 

Ivan Zovko, 
student ekonomije 
Rim 1960. 



U dvoranu, u kojoj se 
odvijalo suđenje, mo¬ 
gli su ući samo gra¬ 
đani s posebnim ulaz¬ 
nicama. Zagrebačka 
nadbiskupija dobila bi 
po pet ulaznica za po¬ 
jedini dan. 

■■ ■■■■■■■■ ■■■■■■• 


»Za Krista smo spremni umirati!« 



Govor Zagrebačkog nadbisku¬ 
pa Alojzija Stepinca, na sudu, 3. li¬ 
stopada 1946.; radi lakšeg čitanja i 
razumijevanja, umetnuti su pod¬ 
naslovi. 

Na sve tužbe, koje su ovdje pro¬ 
tiv mene iznesene, odgovaram da je 
moja savjest mirna, makar se publika 
tome smijala. Sada se ne kanim bra¬ 
niti niti apelirati protiv osude. Ja sam 
za svoje uvjerenje sposoban podni¬ 
jeti ne samo ismjehivanje, prezir i 
poniženje, nego, jer mi je savjest či¬ 
sta, pripravan sam svaki čas i umri¬ 
jeti. 

Stotinu puta je ovdje ponovljen 
izraz 'optuženi Stepinac'. Ali nitko 
nije toliko naivan, da ne bi znao, da 
iza toga 'optuženoga Stepinca' sjedi 
ovdje na optuženičkoj klupi nadbi¬ 
skup zagrebački, hrvatski metropo¬ 
lit i predstavnik Katoličke crkve u 
Jugoslaviji. Sami ste toliko puta 
apelirali na ovdje prisutan kler, da 
kaže da je samo Stepinac kriv ovi¬ 
ma i njihovu stavu naroda i klera. 
Obični Stepinac ne može imati taj 
utjecaj nego samo nadbiskup Stepi¬ 
nac. 

Več 17 mjeseci se vodi protiv 
mene borba u štampi i u javnosti, 
inače 12 mjeseci podnosio sam fak¬ 
tičnu internaciju u Nadbiskupskom 
dvoru. 

»Prekršta van j e« 
pravoslavaca 

Upisuje mi se u krivnju prekr- 
štavanje Srba. To je uopče neispra¬ 
van naziv, jer tko je jednom kršten, 
ne treba ga više prekrštavati, nego 
se radi o vjerskom prijelazu. 

Ja o tom neču opširnije govoriti 
nego velim, da mi je savjest čista, a 
povijest če jednom reči o tom svoj 
sud. Činjenica je, da sam morao 
premještati župnike, jer im je prije¬ 
tila opasnost smrti od pravoslav¬ 
nih, jer su ih Srbi htjeli ubiti, zato 
što otežu s prijelazima. Činjenica je, 
da se u prošlo ratno vrijeme Crkva 
morala provlačiti kroz poteškoče 
kao zmija, a išlo se na ruku srp¬ 
skom narodu s nakanom, da mu se 
pomogne, kako se dalo i moglo. 


Gospodin mi je predsjednik predo¬ 
čio prijepis, što sam tražio prazni 
pravoslavni manastir, nekoč naš 
pavlinski, u Orahovici, da se u nj 
smjeste trapisti, koje su Nijemci pro¬ 
tjerali iz Rajhenburga. Smatram, da 
mi je bila dužnost, da pomognem 
braći Slovencima, koji su od hitlero¬ 
vaca bili izagnani, da se sklone. 

Vojni vikarijat 

Kao teški zločin pripisuje mi se 
vojni vikarijat. Pitao me je pred¬ 
sjednik suda nisam li smatrao izda¬ 
ju Jugoslavije dok sam u toj stvari 
stupio u vezu sa Nezavisnom Dr¬ 
žavom Hrvatskom. Ja sam bio vojni 
vikar i za bivše Jugoslavije. Nasto¬ 
jao sam pitanje vojnog vikarijata 
urediti kroz ovih 8 do 9 godina. No 
nije došlo do definitivnog rješenja. 
To je pitanje konačno bilo uređeno 
u Jugoslaviji i konkordatom koji je 
stvoren teškom mukom, svečano 
ratificiran u parlamentu, da onda 
propadne na ulicama beogradskim. 

Kad je rat Jugoslavija-Njemač- 
ka bio pri kraju, ja sam morao pru¬ 
žiti duhovnu pomoć i ostacima voj¬ 
nika katolika bivše Jugoslavije i 
novostvorene Nezavisne Države 
Hrvatske. Ako je, dakle, država pro¬ 
pala, a vojska ostala, morali smo 
pogledati tu situaciju. 


Prava hrvatskog 
naroda 

Nisam bio persona grata ni Ni- 
jemcima ni ustašama. Nisam bio 
ustaša, niti sam položio njihovu za¬ 
kletvu, kako su činili vaši činovnici 
koji su ovdje. Hrvatski se narod 
plebiscitarno izjasnio za hrvatsku 
državu i ja bih bio ništarija, kad ne 
bih osjetio bilo hrvatskog naroda, 
koji je bio rob u bivšoj Jugoslaviji. 
Rekao sam: Hrvatima se nije do¬ 
zvoljavalo da napreduju u vojsci ili 
da uđu u diplomaciju osim da pro¬ 
mijene vjeru ili ožene inovjerku. Tu 
je faktična baza i pozadina mojih 
poslanica i propovijedi. 

Što sam govorio o pravu hrvat¬ 
skog naroda na slobodu i nezavi¬ 
snost, sve je u skladu s osnovnim 
principima saveznika istaknutim u 
Jalti i u Atlantskoj povelji. Ako pre¬ 
ma ovim zaključcima svaki narod 
ima pravo na svoju nezavisnost, za¬ 
što bi se to onda branilo samo hr¬ 
vatskom narodu? Sveta Stolica je 
toliko naglašavala, da i mali narodi 
i narodne manjine imaju pravo na 
slobodu. Zar katolički biskup i me¬ 
tropolita ne bi o tom smio ni pisnu¬ 
ti? Ako treba, past ćemo, jer smo vr¬ 
šili svoju dužnost. Ako mislite, da 
je hrvatski narod zadovoljan ovom 
sudbinom ili mu eventualno još 


82 


Sluga Božji Alojzije Stepinac 3 (1996) 4 
















UZ 50. OBLJETNICU SUĐENJA 


pružite priliku da se izjasni, s moje 
strane nema poteškoća. Poštivao 
sam volju svoga naroda i poštivat 
ću je. 

Optužujete me kao neprijatelja 
državne i narodne vlade. Molim 
vas, kažite mi, koja je za mene vlast 
bila 1941. godine? Da li pučista Si- 
mović u Beogradu, ili izdajnička, 
kako je vi zovete, u Londonu, ili 
ona u Jeruzalemu, ili vaša u šumi, 
ili ova u Zagrebu? Dapače, i godine 
1943. i 1944., da li vlada u Londonu 
ili u šumi? Vi ste za mene vlast od 
8. svibnja 1945. Zar sam mogao slu¬ 
šati vas u šumi i ovdje njih u Zagre¬ 
bu? Je li se uopće može dva gospo¬ 
dara služiti? To nije po katoličkom 
moralu ni po međunarodnom ni po 
općeljudskom pravu. Nismo mogli 
ovdje vlast ignorirati, makar bila 
ustaška, ona je bila ovdje. Vi mene 
imate pravo pitati i zvati na odgo¬ 
vornost od 8. svibnja 1945! 

Glede kakvih terorističkih mo¬ 
jih čina nemate dokaza, niti će vam 
itko vjerovati. Ako su Lisak, Lela 
Sofijanec i drugi dolazili k meni 
pod drugim imenom, ili ako sam 
primio pisma koja nisam znao ni 
pročitati, ako je to krivnja, što su 
ljudi k meni dolazili, primit ću mir¬ 
no osudu. 

Ako sam svećeniku Mariću dao 
propusnicu, ništa si ne predbacu¬ 
jem, čista mi je savjest, jer mi nije 
bila nakana učiniti ništa protiv po¬ 
retka, i mirne duše mogao bih poći 
na drugi svijet s tom krivnjom. Ho¬ 
ćete li mi to vjerovati ili ne, spored¬ 
no je. Optuženi zagrebački nadbi¬ 
skup zna za svoje uvjerenje ne 
samo trpjeti nego i umrijeti. 

Sam predsjednik vlade dr. Ba- 
karić rekao je svećeniku Milanovi- 
ću: »Mi smo uvjereni, da iza tih ak¬ 
cija stoji nadbiskup, ali nemamo 
nikakvih dokaza«. To je za mene 
dovoljno rečeno. 

Vjerski progon 

A sada: u čemu je čitav spor, na¬ 
še teškoće, i zašto nije došlo do smi¬ 
renja prilika? 

Državni tužilac je toliko puta 
ustvrdio, da nigdje nema tolike slo¬ 
bode savjesti, kao ovdje u ovoj dr¬ 
žavi. 


Slobodan sam navesti neke či¬ 
njenice, iz kojih će se vidjeti protiv¬ 
no. Ponovno tvrdim pred svima: 
260-270 svećenika poubijano je od 
narodno-oslobodilačkog pokreta. 
U nijednoj civiliziranoj državi na 
svijetu ne bi toliki svećenici bili ta¬ 
ko kažnjeni za te krivice, koje im 
imputirate. 

Evo npr. župnik u Slatini, Biir- 
ger! Ako je bio član Kulturbunda, 
pa ako ste ga recimo sudili na osam 
godina, no vi ste radi toga, što je 
kao dekan prenesao bogoslužne 
stvari iz susjedne voćinske crkve, 
što mu je bila dužnost, sudili ga na 
smrt i ubili. 



Ponovno tvrdim: u nijednoj 
drugoj civiliziranoj državi ne bi se 
tako sudilo. Svećenik Povoljnjak 
ubijen je bez suda kao pseto na ce¬ 
sti. Isto i sa okrivljenim časnim se¬ 
strama. U nijednoj drugoj civilizira¬ 
noj državi ne bi ih se na smrt 
sudilo, nego najviše na ztavor. Vi 
ste učinili fatalnu pogrješku što ste 
pobili svećenike. Narod vam to ne¬ 
će nikada zaboraviti. 

Naše katoličke škole, izgrađene 
sa toliko žrtava, oduzete su nam. 
Onemogućen je rad naših sjemeni¬ 
šta. Da nisam dobio iz Amerike se¬ 
dam vagona, uopće se ne bi ove go¬ 
dine bilo moglo početi sa radom. A 
to su djeca siromašnog seljačkog 
našeg svijeta. Silom ste uzeli svu 
imovinu sjemeništima. Niste učinili 
ništa manje, nego li gestapovci, koji 


su oduzeli sjemeništu posjed Mo¬ 
krice. Nismo proti agrarnoj refor¬ 
mi, ali se to moralo raditi u spora¬ 
zumu sa Svetom Stolicom. 

Naša sirotišta su onemogućena. 
Uništene su naše tiskare i ne znam, 
postoji li još koja. Nema više naše 
štampe, koju ste ovdje toliko napa¬ 
dali. Nije li uopće škandal tvrditi, 
da Crkva nije nigdje toliko slobod¬ 
na kao ovdje? Dominikanci su dali 
štampati jednu pobožnu knjižicu, 
koju sam preveo s francuskog, i 
utrošili su 75.000 dinara. (Nadbi¬ 
skup govori o životopisu Svete Te- 
rezije od Djeteta Isusa, koji je, već 
tiskan, komunistička vlast uništila, 
nap. ur.). Kad je knjižica bila već 
odštampana i kad su htjeli nakladu 
podići, nisu knjige dobili i toliko 
štetuju. Zar je to sloboda štampe? 

Nestalo je i ne radi Društvo sv. 
Jeronima. To je teški delikt prema 
narodu ovako postupati s najve¬ 
ćom našom kulturnom instituci¬ 
jom. 

Predbacili ste mi Karitas. Ali 
velim: taj je Karitas učinio goleme 
usluge našem narodu i vašoj djeci. 

Onda vjeronaučna obuka. Po¬ 
stavili ste načelo: u višim razredi¬ 
ma srednjih škola ne može biti vje- 
ronaučne obuke, a u nižim po volji. 
Kako ste mogli maloj djeci, koja još 
nisu dorasla, da se sama odlučuju, 
dozvoliti, da se odlučuju za vjero¬ 
nauk, a višeškolcima, koji već imaju 
i pravo glasa, ne dopuštate slobod¬ 
no odlučivanje u pogledu vjerona¬ 
uka u školi? 

Naše katoličke bolnice časnih 
sestara koliko imaju nevolja! 

Protiv volje ogromne većine na¬ 
roda uveli ste civilni brak. Zašto ni¬ 
ste tu slobodu izrazili više u men¬ 
talitetu našeg naroda? U Americi je 
to pametnije: tko hoće, civilno, tko 
hoće, crkveno. Mi vam ne branimo 
stanovitu kontrolu nad brakom. Ali 
naš narod vrlo boli, kad mora naj¬ 
prije ići na oblast, a onda na crkve¬ 
no vjenčanje. Da ste se na nas obra¬ 
tili, dali bismo vam sugestije u 
spomenutom smislu. 

Otete su zgrade nekim redovni¬ 
cama u Bačkoj, neke crkve u Splitu 
su, ne znam, jesu li još, kao maga¬ 
zini. Imovina Crkve oduzeta je bez 
sporazuma sa Svetom Stolicom. Vi- 

Suđenju je svaki dan bio nazočan i mons. J. P. Hurley, apostolski nuncij u pratnji 
vlč. D. Nežića, tada duhovnika u Nadbiskupskom bosgoslovnom sjemeništu 


djeli ste, da narod nije htio primati 
tu zemlju. No materijalno pitanje tu 
je najzadnji problem. Bolna je točka 
ovo: 

Nijedan svećenik i biskup nije 
danas siguran za život ni danju ni 
noću. Biskup Srebrnić je na Sušaku 
bio napadnut od mlađarije nahuš¬ 
kane od stanovitih ljudi, i tri sata su 
ga gnjavili u sobi i inače napadali, 
a vaša policija i milicija samo gleda. 
Ja sam to isto iskusio u Zaprešiću. 
Biskup Lach bio je na krizmi preko 
Drave, i premda se znalo, da ona¬ 
mo dolazi, prebacili su ga natrag 
ovamo preko Drave i cijelu noć dr¬ 
žali u zatvoru u Koprivnici i nisu 
mu dali da krizma. Dapače, vaši su 
ljudi, koji su bili u šumi, došli k me¬ 
ni i izjavili: »To je nedostojan postu¬ 
pak. Mi idemo k vlastima protesti¬ 
rati.« Biskupu Buriću su također 
razbili kamenjem prozore, dok je 
bio na krizmi. Biskup Pušić je, kako 
čujem, ovih dana napadnut trulim 
jabukama i jajima. 

Mi ovakvu slobodu smatramo 
iluzijom, i mi nećemo biti besprav¬ 
no roblje. Borit ćemo se svim zako¬ 
nitim sredstvima za svoja prava i u 
ovoj državi. 

Napad na vjerske istine 

Evo, da razumijete zašto smo se 
borili: Još jedno tri do četiri primje¬ 
ra slobode. 

U školskim udžbenicima tvrdi¬ 
te, protivno od svih dokaza povije¬ 
sti, da Isus Krist nije postojao. Znaj¬ 
te, Isus Krist je Bog! Za Njega smo 


spremni umirati, a danas je nauka 
to, da on uopće nije postojao! Kad 
bi se koji profesor usudio učiti pro¬ 
tivno, mogao bi se sigurno nadati, 
da će izletjeti iz škole. Ja vam ka¬ 
žem, gospodine državni tužioče, da 
uz ovakve uvjete nije Crkva slo¬ 
bodna, nego da će za kratko vrije¬ 
me biti istrebljena. 

Krist je temelj kršćanstva. Vi se 
zauzimate za pravoslavne Srbe. Pi¬ 
tam ja vas, kako vi sebi zamišljate 
pravoslavlje bez Krista? To je ap¬ 
surd! Kako vi zamišljate Crkvu bez 
Krista? To je apsurd! 

Za Majku Božju kaže se u knji¬ 
gama, da je bila bludnica. A znade¬ 
te li, da je ona za pravoslavne i ka¬ 
tolike najsvetiji pojam? 

Naređujete, to je službena nau¬ 
ka, da je čovjek postao od majmu¬ 
na! Ako imade tko tu ambiciju, ne¬ 
ka mu bude! Ali otkuda dolazi 
netko, da to odredi kao službenu 
teoriju, koju danas ne priznaje nije¬ 
dan učenjak svjetskog glasa? 

Po vašem shvaćanju materijali¬ 
zam je jedini naučni sistem, a to 
znači izbrisati Boga i kršćanstvo. 
Ako nema ništa osim materije, on¬ 
da vam hvala na slobodi. Rekao je 
jedan od vaših ljudi višeg položaja: 
»Nema čovjeka u ovoj državi koje¬ 
ga mi nismo kadri staviti pred sud 
i suditi.« 

Na ostale optužbe, kojima nas 
stavljate u red koljača i prijatelja te¬ 
rorista, velim, da nisu ni sva zlodje¬ 
la u bivšoj Nezavisnoj Državi Hr¬ 
vatskoj počinjena od domobrana i 


ustaša. Nije za Crkvu bilo lako bro¬ 
diti. Morala se probijati kroz mno¬ 
ge poteškoće 

Neka se ne misli, da ja hoću rat. 
Neka sadašnja vlast povede razgo¬ 
vore sa Svetom Stolicom. Crkva ne 
pozna diktata, ali nije protiv pošte¬ 
nih sporazuma. To se može. Onda 
će biskupi znati, što im je dužnost, 
i neće se trebati tražiti svećenike, da 
ukazuju njihovu krivnju, kao što je 
bilo ovdje. 

Komunistička partija 

Konačno da kažem par riječi i o 
Komunističkoj partiji, stvarnom 
mojem optužitelju. 

Ako se misli, da smo mi zauzi¬ 
mali dosadašnji stav radi materijal¬ 
nih stvari, krivo je, jer mi smo ostali 
čvrsti evo i nakon što nas se osiro¬ 
mašilo. Nismo protivni tome, da 
radnici dođu do većih prava u tvor¬ 
nicama, jer je to u duhu papinskih 
enciklika, niti što imamo protiv 
pravednih reforma, ali neka nam 
dozvole pristaše komunizma, ako 
je slobodno propovijedati i širiti 
materijalizam, da bude i nama pra¬ 
vo ispovijedati i propagirati naša 
načela. Katolici su za ta prava umi¬ 
rali i umirat će. 

Jazavršujem: Uz dobru volju se 
može doći do sporazumijevanja, no 
inicijativa je na današnjoj vlasti! Ni¬ 
ti ja, niti episkopat nismo stranka 
za načelno sporazumijevanje, nego 
državna vlast i Sveta Stolica. A što 
se mene tiče i moga suđenja, ja ne 
trebam milost, savjest mi je mirna. 

(Arhiv Postulature, 
Svezak LAVI, str. 998a-1002.) 


Hvala Vam što čitate i drugi¬ 
ma omogućujete primati Glasnik 
»Sluga Božji Alojzije Stepinac«. 
Ako na vrijeme podmirite svoje ob¬ 
veze prema Glasniku, moći će redo¬ 
vito izlaziti i biti vjesnik njegovih 
vrlina, kojima ga je Bog proslavio 
za dobro svoje Crkve i hrvatskog 
naroda. Glasnik možeted Vi oboga¬ 
titi svojim dopisom i uspomenama 
na kardinala Stepinca ili fotografi¬ 
jom iz njegova života. Ako ste bili 
dionik koje svečanosti priređene u 
njegov spomen, izvijestite o tome 
putem Glasnika sve prijatelje i što¬ 
vatelje kard. Stepinca. 

Nadbiskup Stepinac štovatelj 
Majke Božje u sužanjstvu 


»Nema bržega puta doći k Isu¬ 
su, k Bogu, nego li po Mariji!« 

(A. Stepinac) 

U svojstvu promicatelja po¬ 
stupka za proglašenje blaženim 
sluge Božjega Alojzija Stepinca, 
Zagrebačkog nadbiskupa i kardi¬ 
nala Svete Rimske Crkve, dr. J. Ba- 
telja je na XII. mariološkom i XIX. 
marijanskom kongresu u Czesto- 
chowi govorio o temi: »Marija i 
Euharistija u životu i djelima kar¬ 
dinala Alojzija Stepinca«. 

Za čitatelje Glasnika donosi¬ 
mo dva skraćena i prepravljena 
odlomka predavanja o načinu 
Kardinalova štovanja Majke Bož¬ 
je u zatočeništvu u Krašiću, te o 
njegovom promicanju molitve 
Krunice. 

Kardinal Stepinac je podržavao 
zlatni vez ljubavi sa svetištem Maj¬ 
ke Božje u Czestochowi, ne samo 
zato što ga je često spominjao u 
svojim propovijedima ili spisima, 
što je 1943. godine odavde, u poku¬ 
šaju obnove Pavlinskog reda u Hr¬ 
vatskoj, doveo oce pavline, već po¬ 
najprije stoga što je Majci Božjoj 
Čenstohovskoj posvećena crkva 
slavnog pavlinskog samostana u 
Lepoglavi, u sjeni koje je on proveo 
5 godina zatvora i kojoj se u tim da¬ 
nima često utjecao vapajima pouz¬ 
danja: »Pomozi mi. Majko Božja!« 
(VRANEKOVIĆ ]., Dnevnik o životu 
i radu nadbiskupa i kardinala Alojzija 
Stepinca za vrijeme sužanjstva u Kra¬ 
šiću od 1951. do 1960., u rukopisu, 
unaprijed kratica VJD I-V; ovdje 
VJD, sv. III, str. 187s.). 

Po Mariji k Isusu 

Znakovito je što su i Sluga Božji 
i čudotvorna slika Majke Božje 
Čenstohovske bili istovremeno za¬ 
točenici, jer su nakon Nadbiskupo¬ 
va utamničenja u Lepoglavi, komu¬ 
nisti zatvorili župnu (samostansku) 
crkvu, pa je tako i Gospina slika bi¬ 
la zasužnjena. 


Nalazeći se potom u kućnom 
pritvoru u Krašiću (5.XII.1951. - 
10.11.1960.), nasilno odvojen od 
svoga stada. Sluga Božji je mogao 
vršiti svećeničku, ali ne i biskupsku 
službu. Stoga je svake nedjelje i 
blagdana zanosno propovijedao. 
Propovijedi izgovorene na Marijine 
svetkovine ili blagdane: Bezgreš¬ 
nog Začeća Marijina, Rođenja Ma¬ 
rijina, Navještenja, Bogomaterin- 
stva Marijina, Uznesenja Marijina u 
nebo ili na spomendane koji su 
imali u središtu koju istinu vjere o 
Majci Božjoj, ili sveca koji ju je oso¬ 
bito častio, imale su istaknuto obi¬ 
lježje, kako u pomno pripremlje¬ 
nom sadržaju, tako i u gorljivom 
navještaju. 



Iz Spomen-aibumn Sluge Božjega 


I tada je pokazivao iskrenu i 
duboku pobožnost prema Majci 
Božjoj, te se pokazao kao veliki pro- 
nositelj njezinih kreposti i njezine 
slave. Ne samo u propovijedima. 
Njezinu veličinu, moć i materin¬ 
stvo spomenuo je u stotinama pisa¬ 
ma, pozivajući naslovnike: svećeni¬ 
ke, redovnike, redovnice, mlade, 
vjernike različitih zvanja i staleža, 
da se uzdrže u pravovjerju i uzna- 


UZ MJESEC GOSPINE KRUNICE 



Lik Majke Božje »Jasnogorske« 
i »Lepoglavske« 


preduju u posvećenju časteći Maj¬ 
ku Sina Božjega. Takvim se mislima 
ističe 49 sačuvanih pisama odasla¬ 
nih Marijanske godine 1954., o sto¬ 
toj obljetnici proglašenja dogme o 
Bezgrešnom Začeću Marijinom, 
kao i 51 pismo 1958. godine o stotoj 
obljetnici ukazanja Majke Božje u 
Lurdu. 

Vodila ga je misao kako »nema 
bržega puta doći k Isusu, k Bogu, 
nego li po Mariji« (Pismo s. Vilki Ši- 
mecki , milosrdnici, Krašić, 17. velja¬ 
če 1952.). Naime, u skladu s uče¬ 
njem mnogih svetaca, i on je 
zastupao misao da ja Majka Božja 
»vodovod nebeskih milosti u ljud¬ 
ske duše« ( Pismo vlč. Marku Periću , 
svećeniku Mostarske biskupije, 
Krašić, 21. rujna 1954.). Promatrao 
ju je nedjeljivu od Krista i Crkve, u 
dubokom uvjerenju kako su »spla¬ 
snule u ništa tolike protestantske 
sekte, što su omalovažile ulogu 
Marijinu u povijesti Crkve« ( Pismo 
Časnoj Majci Mariji Beati Milašin 
N.D., Krašić, 23. listopada 1957.). 

Tako je na početku Marijanske 
godine 1954. svima poželio »neo¬ 
graničeno pouzdanje u zagovor Bo¬ 
gorodice« ( Pismo Sestri iz Družbe 
Kćeri Božje Ljubavi u Zagrebu , Krašić, 
6. siječnja 1954.). Ona će pomoći, da 
se unatoč strašnih grijeha čovječan¬ 
stva, premoćno očituje Božje milo¬ 
srđe. Jer, »Vjerujem, pisao je, da je 
ova sveta godina Marijina, ako ne 


I 


Sluga Božji Alojzije Stepinac 3 (1996) 4 










UZ MJESEC GOSPINE KRUNICE 



Pred ovom slikom Majke Božje 
u Volavju A lojzije je rado molio 
u doba svoga djetinjstva 


konačno rješenje, a ono prvi barem 
znamen, duga mira, koja se pojavi¬ 
la na obzorju Noi iza općega poto¬ 
pa« ( Pismo SS. Uršulinkama, Krašić, 
29. srpnja 1954.). 

U trenucima velike ekonomske 
neimaštine, kad je režim optereći¬ 
vao svećenike nepravednim daća¬ 
ma, s ciljem da ih prisili na učlanje¬ 
nje u staleško svećeničko društvo 
koje je vodila UDBA, s nakanom da 
ih odijeli od biskupa i podijeli me¬ 
đusobno te pripremi uvjete za stva¬ 
ranje »narodne Crkve« odvojene od 
Rima - pa su i samog župnika Vra- 
nekovića, kod kojega je u kućnom 
pritvoru Kardinal prisilno boravio, 
više puta oplijenili jer nije imao či¬ 
me plaćati pretjerane poreze - Kar¬ 
dinal bi i tada zadržavao vedrinu 
duha, pouzdan kako Marijin štova¬ 
telj neće umrijeti od gladi. Naime, 
hrabrio je: »Bog će nam sigurno po¬ 
moći, a neće uzmanjkati niti zagovor 
Majke Božje!« (VJD, sv. II, str. 280). 

Njezinom zagovoru bi pripisao 
ozdravljenja ili olakšanja nakon teš¬ 
kih iskušenja bolesti (Usp. Pismo 
Časnoj Majci Franciski Dusić F.D.C., 
Krašić, 8. kolovza 1958.). 

Zato je on rado uzimao obrasce 
zavjetne mise TDe Beata', i kad god je 
to bilo moguće radosno ih je slavio. 
Reče, naime: »Tako mi je draga Misa 


T)e Beata'. Kad god mogu slavim 
je!« (VJD, sv. I, str. 127; usp. istomj., 
str. 114; sv. II, str. 321; sv. IV, str. 43). 

Značajno je ovo njegovo isku¬ 
stvo: »Više puta nešto sam učinio, a 
da se nisam preporučio Majci do¬ 
brog savjeta, i prevario sam se. Više 
se to neće dogoditi.« Nakon tih ri¬ 
ječi, posvjedočio je župnik Vrane- 
ković. Kardinal je utonuo u moli¬ 
tvu^ (VJD, sv. IV, str. 48.). 

Stoga je razumljivo zašto mu 
ništa nije bilo teško »kad se radilo 
o slavi i časti Majke Božje«. 

Posvete Majci Božjoj 

Obradovao ga je prijedlog sve¬ 
ćenika da se posvete Majci Božjoj. I 
premda je on već 1942., na prijedlog 
Svetog Oca o posveti ljudskog roda 
Bezgrešnom Srcu Marijinu, posvetio 
Zagrebačku nadbiskupiju, i ovdje 
je, odvojen od vjernika Nadbisku¬ 
pije, u pojedine dane, posvećivao 
Majci Božjoj pojedine župe. No po¬ 
sveta svećenika bila mu je osobita 
utjeha (Usp. Pismo vic. Franji Kuha- 
riću, župniku u Svetom Martinu 
pod Okićem, Krašić, 1. rujna 1954.). 
Razveselila ga je vijest o posveti 
Družbe Naše Gospe Prečistom Srcu 
Marijinu. Njihov je utemeljitelj, P. 
Fourrier, rekao: »One su od Naše 
Gospe, za Našu Gospu i po Našoj 
Gospi.« A sada posvećene Gospi 
imaju još veću obvezu vjernosti jer, 
kako reče: »Nikakvo zemaljsko 


plemstvo ne može se usporediti sa 
zadnjim slugom Majke Božje. «(Pz- 
smo Časnoj Majci Mariji Beati Milašin 
N.D., Krašić, 16. rujna 1954.). 

Prigodom blagdana rođenja 
Marijina, kad su tri okolna dekana¬ 
ta slavila Marijansku godinu i 
obavljala posvete Majci Božjoj, Kar¬ 
dinal je upravio svećenicima, oku¬ 
pljenima na Euharistijskom slavlju 
u starodrevnom svetištu Majke 
Božje u Volavju, kamo je i on kao 
dječak rado hodočastio, posebno 
pismo i združio se s njima u molitvi 
(Usp. Pismo P. Antunu Prešernu S.J., 
Krašić, 27. rujna 1958.). 

On je usrdno poticao svećenike 
da budu širitelji pobožnosti u čast 
Majke Božje govoreći: »Budite apo¬ 
stoli slave Marijine, poput svetoga 
Alfonsa Liguorija, Ljudevita Gri- 
gnona i tolikih drugih svetaca! 
Ostat ćete pobjednici u ovom 
nadčovječnom hrvanju u svijetu.« 
(Pismo svećenicima s naslovom: Mari¬ 
ja i svećenik današnjice , u Krašiću, u 
rujnu 1954.). 

Preporučivao je redovnicima 
sastavljanje marijanskih propovije¬ 
di za narod, osobito za mjesec svi¬ 
banj, na temelju života svetaca koji 
su svojim životom ili perom, poko¬ 
rom ili postom, ljubavlju prema bli¬ 
žnjemu ili apostolatom, proslavili 
Majku Božju (Usp. Pismo P. Srećku 
Majstoroviću O.F.M. , Krašić, 22. 
svibnja 1957.). 



Starodrevno Svetište Majke Božje Volavske 

Tu u sužanjstvu, s osobitim je 
vjerničkim ganućem, god. 1959., 
okrunio kip Gospe Fatimske, koji je 
prethodno blagoslovio Papa Pio 
XII., te nakon krunjenja poslan u 
katoličku župu u Bjeljini, u svjeve- 
roistočnoj Bosni, da u dijaspori sto¬ 
luje kao »Kraljica kršćanskog Isto¬ 
ka!« (Usp. BENIGAR A., Alojzije 
Stepinac hrvatski kardinal , str. 748s.). 

Dolazak Marijinog 
vijeka 

Prožet vjerničkim optimizmom 
Kardinal je iščekivao dolazak Ma- 
rijnog vijeka. Reče: »Svi znaci nai¬ 
me govore, da je ovo na poseban 
način Njezin vijek, i da je Bog stavio 
u Njezine svete ruke na poseban 
način sudbinu današnjeg čovječan¬ 
stva.« (Pismo SS. Uršulinkama, Kra- 
šić, 18. veljače 1952.). 

»Dolazi vijek Isusa i Marije«, 
ponavljao je u pismima podržava¬ 
jući kršćanski optimizam u duša¬ 
ma. Stoga ne čudi ovo njegovo 
uvjerenje: »S dubljim poznavanjem 
i štovanjem Gospe približuju se oči¬ 
to i dani, kad će zasjati u svem sjaju 
kraljevstvo Krista, i Kraljice, Pre¬ 
svete Djevice Marije.« (Pismo P. To¬ 
mislavu Sagi Buniću O.F.M.Cap., 
Krašić, 30. ožujka 1957.). »Nema 
sumnje, spomenuo je drugom pri¬ 
godom, da dolazi Vijek Marijin' (...) 
kad šatre glavu zmiji paklenoj u cr¬ 
venoj uniformi komunizma, kao 
što ju je satrla i u uniformi naciz¬ 
ma«. (Pismo jednom salezijancu, na¬ 
slovnik nepoznat, Krašić, 17. srpnja 

1957. ). 

Svoju vjeru u nadolazak Mariji¬ 
na vijeka, koji zapravo označuje 
Kristovo kraljevstvo, izrekao je u 
pismu O. Ciprijanu Vupori, 18. 
travnja 1958., govoreći: »Lik neoka¬ 
ljane Matere Božje sve više se diže 
na obzorju našeg narodnog života, 
a gdje je Aurora imamo pravo vje¬ 
rovati, da ni Sol iustitiae Christus 
Deus noster, ne će dugo oklijevati, 
da se pojavi.« (Pismo O. Ciprijanu 
Vupori O.F.M., Krašić, 18. travnja 

1958. ; o vjeri sluge Božjega u dola¬ 
zak Marijinog vijeka opširno je pi¬ 
sao P. C. TOMIC u 11 Servo di Dio 
Alojzije Stepinac e san Massimiliano 
M. Kolbe, u Miles Immaculatae, Ro¬ 
ma, Br. 1 (1994), str. 101-133). 


Takvo duboko osvjedočenje u 
pobjedu Majke Božje omogućilo 
mu je predvidjeti pad komunističke 
strahovlade na raznim stranama 
svijeta. Predvidio ga je i u Rusiji, re¬ 
kavši: »Rusija će se obratiti i lik Bo¬ 
gorodice stajati će na Kremlju!« 
(VJD, sv. IV, str. 87). 



Svetište Majke Božje Dolske , u župi 
Pribić , najtješnje je vezano uz 
Alojzijevu odluku o svećeništvu 


Stamenu vjeru u Majku Božju 
očitovao je i u oporukama. 

U prvoj oporuci, napisanoj 26. 
srpnja 1939., nalazimo riječi: »Maj¬ 
ko Isusova, za Tvoje neoskvrnjeno 
Začeće, prečisto Djevičanstvo i po 
zagovoru sv. Josipa, tvojeg prečis- 
tog Zaručnika, pomozi mi, brani 
me, čuvaj me!« (Usp. BENIGAR A., 
Alojzije Stepinac ..., nav. dj., str. 752.) 

U drugoj oporuci, napisanoj 29. 
ožujka 1957., uz opširan poticaj 
vjernicima Zagrebačke nadbiskupi¬ 
je na čašćenje Majke Božje, zapisao 
je i ovo: »Težak bi bio život u obite¬ 
lji, kad ne bi bilo majke. Crkva je 
velika Božja obitelj. Bog je toj svojoj 
obitelji dao majku, tj. bi. Djevicu 
Mariju, Majku Božju i Majku svih 
nas (...). Ako iskrenom i trajnom lju¬ 
bavlju budete štovali i ljubili Majku 
Božju i na vama će se obistiniti što 


prorokuje nadahnuti mudrac: Tko 
časti svoju majku, sličan je onomu, 
tko sakuplja blago!'« (BENIGAR A., 
Alojzije Stepinac ..., nav. dj., str. 
753-757, 756.) 

U trećoj oporuci, potpisanoj 9. 
listopada 1959., uskliknuo je: »Hva¬ 
la Majci Božjoj za više nego majčin¬ 
sku zaštitu kroz cijeli život!« (BE¬ 
NIGAR A., Alojzije Stepinac ..., nav. 
dj., str. 757-760, 760.) 

Takovu živu i postojanu vjeru u 
Bogorodicu on je poželio svim vjer¬ 
nicima, kad je jednom naslovniku, 
označenom s »Dragi Doktore!«, na¬ 
pisao: 

»Ako se koji taj čovjek možda 
čudi, odakle u slabom čovjeku kar¬ 
dinalu Stepincu toliko pouzdanje, 
mogu Vam reći, što i Vi naslućujete 
u Vašem pismu, da je to od povjere¬ 
nja u Bogorodicu i Djevicu Mariju, 
čiji je lik tako čudesno isprepleten s 
čitavim mojim životom. To povjere¬ 
nje želim i Vama i svim ostalima.» 
(BENIGAR A., Alojzije Stepinac ..., 
nav. dj., str. 298.) 


Apostol Krunice 

S osobitom je pomnjom kardinal 
Stepinac govorio o molitvi Krunice, 
jer je ona »razmatranje otajstva na¬ 
šeg otkupljenja uz neprestano zazi¬ 
vanje Majke Božje« (Marija Posred¬ 
nica Milosti , zbirka propovijedi, 
Zagreb 1961 2 , str. 212.). On je svaki 
dan molio sva otajstva Krunice, a tu 
je molitvu preporučivao pojedinci¬ 
ma, zajednicama, osobito zajednič¬ 
ko moljenje u obiteljima. 

»Gdje je krunica, tamo je i Maj¬ 
ka Božja, a gdje je Majka Božja, ta¬ 
mo je sigurno i Isus s njom, a gdje 
je Isus tamo je Bog, tamo je sve!« 

S ciljem da je što više proširi 
među narodom i približi vjernici¬ 
ma preveo je, kako je već spomenu¬ 
to, knjižicu francuskog dominikan¬ 
ca A. Pradela: Krunica kao usmena 
molitva, kojoj je u uvodu zapisao: 
»Usuđujem se reći, ako je kojem 
župniku uspjelo provesti u svojoj 
župi revno i sveopće moljenje svete 
Krunice, da je doista preporodio 
svoju župu«. 

U istom članku je istaknuo, ka¬ 
ko »nitko nije bolje označio njezinu 

vrijednost od same Blažene Djevice 
Marije, koja se u Lurdu javlja s kru¬ 
nicom u ruci, a u Fatimi isto tako 
pozivlje ... da svi mole Krunicu«. 
(Krunica kao ustmena molitva , Za¬ 
greb 1943, str. 4-5). 

Gorljivost kardinala Stepinca u 
provedbi Krunice potvrđuju brojne 
okružnice što ih je uputio vjernici¬ 
ma kao Nadbiskup koadjutor ili re- 
zidencijalni Nadbiskup. O tome 
svjedoče osobito njegova pisma 
vjernicima - okružnice objavljene 
kao poticaj za sudjelovanje u sviba¬ 
njskim ili listopadskim pobožnosti- 
ma, te uoči pokorničkih procesija ili 
posveta Bogorodici. 



Stručak duhovnog cvijeća 
Nadbiskupije zagrebačke 
prigodom 10-godišnjice 
Alojzijeve biskupske posvete 

Prema želji Svetoga Oca Pape 
Pija XII., da se za mir u svijetu odr¬ 
že posebne pobožnosti, uključujuči 
i molitvu Krunice, kardinal Stepi- 
nac je odredio takve pobožnosti o 
svetkovini Uznesenja Blažene Dje¬ 
vice Marije u nebo, 15. kolovoza 
1943. (Usp. Okružnica Br. 7584/ 10. 
kolovoza 1943.). 

Dana 1. rujna 1943., posebnom je 
okružnicom pozvao na listopadske 
pobožnosti u čast Majke Božje, te po¬ 
taknuo na molitvu Krunice: »Neka 
se i ove godine obavlja listopadska 
pobožnost s molitvom sv. Krunice ne 
samo po svim župskim i redovnič¬ 
kim crkvama, nego po mogučnosti i 


IV 


po svim područnim kapelama i to 
svaki dan i ondje, gdje se možda 
običavala držati samo po koji puta 
u tjednu; a i u obiteljima neka se za¬ 
jednički moli sv. Krunica.« 

Osim toga, u skladu s porukama 
Bogorodičina ukazanja u Fatimi, 
odredio je da se prije Krunice izmoli 
poklik: »O Isuse, to je za Tvoju lju¬ 
bav, za obračenje grješnika i kao na¬ 
knada za uvrede, koje se nanose bez¬ 
grešnom Srcu Marijinu!«, a svaka 
desetica Krunice da se zaključi vapa¬ 
jem: »O moj Isuse, oprosti nam naše 
grijehe, očuvaj nas od paklenog o- 
gnja, dovedi u raj sve duše, osobito 
one, kojima je največa potreba Tvoga 
milosrđa.« (Okružnica o molitvama i 
pokorničkim djelima u mjesecu listopa¬ 
du , Zagreb, 1. rujna 1943.). 

Molitva »žive krunice« 

U jeku Drugog svjetskog rata, 
on je posebnom okružnicom prepo¬ 
ručio organizaciju tzv. »Žive Kruni¬ 
ce«, napominjuči: »Valja okupiti 
sve ljude dobre volje, djecu, mla- 
diče i djevojke, muževe i žene, star¬ 
ce i starice te ih svrstati u skupine 
po petnaest njih, koji bi svaki dnev¬ 
no molio jednu deseticu Krunice.« 
Pri tome ga je vodila živa vjera, da 
će molitvom Krunice postiči zago¬ 
vor i pomoč Majke Božje, i da če čo¬ 
vječanstvo doživjeti dane mira. 
(Okružnica Br. 9328/19. listopada 
1943.: Molitva Žive Krunice). 

Kako tradicionalni oblik molje¬ 
nja Krunice, tako i moljenje »Žive 
Krunice«, sluga Božji je preporučio 
i 1944. (Usp. Okružnica Br. 7091/ 20. 
rujna 1944.). 

Neposredno pred završetak 
Drugog svjetskog rata, on je pono¬ 
vio poziv na molitvu Krunice, kako 
bi po zagovoru Bogorodičinom 
prestao rat i zavladao mir u svijetu. 
(Usp. Okružnica Br. 3556/ 25. trav¬ 
nja 1945.). 

Sve ovo kazivanje učvrščuje 
nas u uvjerenju kako je molitva 
Krunice za kardinala Stepinca bila 
pravo sredstvo i najsigurniji put po 
kojem če Majka Božja ljude privesti 
k Bogu, jer kako reče: »Gdje je kru¬ 
nica, tamo je i Majka Božja, a gdje 
je Majka Božja, tamo je sigurno i 
Isus s njom, a gdje je Isus tamo je 
Bog, tamo je sve!« (Pismo o važnosti 
krunice, u BATELJA ]., Živjeti iz vje¬ 
re, nav. dj., str. 217.). 


Takvo pouzdanje očitovao je i kao 
sužanj u Krašiču. Iz brojnih poticaja 
odabirem misao iz pisma, poslanog 
jednoj Časnoj Majci, u rujnu 1954: 

»Dao Bog, da krunicu prihvati 
sav naš narod ove godine i da ne 
bude obitelji, gdje se ne bi molila! 
Krunica je više puta spasila krščan- 
stvo. Zašto ga ne bi i sada? Moč Bo¬ 
gorodice se nije umanjila nimalo, a 
niti milosrđe Božje, kraj svih grije¬ 
ha ljudskih i naroda našega.« 

Takove poticaje nalazimo i u 
drugim njegovim pismima iz sužanj- 
stva, osobito u onima što ih je uputio 
rođenoj sestri Štefaniji Štengl, Krašič, 
12. prosinca 1953., vlč. Živku Mihel- 
čiču, župniku u Cerovcu, Krašič, 30. 
travnja 1954., vlč. Marku Periču, sve- 
čeniku Mostarske biskupije, Krašič, 
21. rujna 1954., itd. 

Misli kardinala 
Stepinca o štovanju 
Majke Božje 

»Gdje se iskreno časti Mati 
Božja, tu če biti Isus, Bog i Spasi¬ 
telj naš!« (Propovijedi za sve blag¬ 
dane Blažene Djevice Marije, Za¬ 
greb, 1961., str. 1. 

»Gdje j e štovanje Bogorodice 
proželo srca i duše vjernika, tu ne¬ 
ma straha, da bi taj puk otpao od 
jedinstva svete Crkve i svete vjere 
katoličke!« (Pismo župniku Josipu 
Vranekoviću o uređenju oltara Majke 
Božje Lurdske u kapeli sv. Ivana u 
Krašiću, Krašič, 1. siječnja 1958.). 

»Tamo, gdje cvate prava po¬ 
božnost prema Majci Božjoj, mo¬ 
žemo biti sigurni i o čistoči vjere 
Kristove.« (Marija Posrednica Mi¬ 
losti, zbirka propovijedi, Zagreb 
1961 2 , nav. dj., str. 119; 

»Nema bržega puta doči k 
Isusu, k Bogu, nego li po Mariji, 
a doči k Bogu, znači doči k izvo¬ 
ru svake sreče.« (Pismo Časnoj se¬ 
stri Vilki Šimecki, Krašič, 17. velja¬ 
če 1952.). 

»Što budemo više ljubili, 
iskreno i pobožno častili Majku 
Božju, i više živjeli po Mariji, to 
če više Krist biti, živjeti i rasti u 
nama.« (Propovijed prigodom 
hodočašća grada Zagreba u Mariju 
Bistricu, u srpnju 1942.). 

HRVATSKI ZAŠTITNICI 


Blaženi Jakov Zadranin 

Isus je toliko puta htio »pritajiti« svoje božansko djelovanje. Bra¬ 
nio je ozdravljenima i svjedocima svojih izvanrednih djela širiti vi¬ 
jesti o njegovim neobičnim zahvatima u ljudske živote. Naprotiv, 
slao ih je propovijedati, svjedočiti i donositi plodove. To je trebalo 
postati mjerilo kojim če se mjeriti vjerodostojnost i autentičnost nji¬ 
hove vjere. Svaki drugi postupak ne pristaje uz svetost. 

Kod svetaca nailazimo baš na to mjerilo kojim oni vrednuju svoj 
život, a i drugi ih vrednuju upravo po toj »pritajenosti«, od Isusa - 
koji je za »najvećega rođenoga od žene«, svetoga Ivana Krstitelja, 
mnoštvu rekao: »Sto ste izišli gledati u pustinju?« - pa do prestrogih 
mjerila kod proglašenja blaženika i svetaca, kad se toliko pazi da 
netko od kandidata »nije primio svoju plaću« već ovdje na zemlji. 

Za našeg sunarodnjaka, od Crkve proglašenog blaženika, blaže¬ 
nog Jakova Zadranina, možemo sa sigurnošću tvrditi da svoju plaću 
niti je primio niti je mogao primiti na ovome svijetu, jer zaista nije 
»imao« zašto. A i kad ga dolazimo »gledati«, kad mu hodočastimo 
ili mu se molimo, na njemu nemamo »što vidjeti« osim, poput kvas¬ 
ca sakrivenog, djela Božjega. 

Mi ga nažalost još uvijek premalo poznamo, pa i njegovo svje¬ 
dočenje premalo do nas dopire. Njegov je životopis prema dostu¬ 
pnim podacima vrlo kratak i oskudan. Prema ljudskim mjerilima 
nedjelotvoran. No, prema evanđeoskim prosudbama svet. 

Rođenje »oko« 1400. god., »vjerojatno« u Zadru. Roditelji su mu 
Leonardo i Blaženka-Beatrice Variangez (spominju se četiri oblika 
prezimena). Kao mladi redovnički brat franjevac polazi u Bari, i u 
barijskim krajevima živi po raznim samostanima. Razlog zbog ko¬ 
jega je pošao ne znamo, a nije ni važno znati. Umro je »oko« 1485. 
godine. Glas o njegovoj svetosti počeo se naglo širiti dvadesetak go¬ 
dina nakon smrti, kad mu je tijelo nađeno neraspadnuto, kakvo je i 
danas. Blaženim ga je proglasio papa Klement XI., na temelju 
»štovanja od pamtivijeka«. 

Sto su to o njemu pamtili? 

Pamtili su obične stvari, koje je on neobično činio. 

U samostanu je radio redovite poslove. Kuhao je, ali neobično. 
U ekstazi su mu suze padale u lonac, i očevidac knez Acquaviva 
dao se pozvati na ručak jer je smatrao da su sretni oni »koji jedu 
hranu začinjenu svetačkim suzama«. 

Obrađivao je vrt, dijelio vodu žednima, sabirao milostinju, i što 
je više dijelio više je imao što dijeliti. 

Za vrijeme kuge 1483. obilazio je pomagati po kućama, njego¬ 
vati bolesnike i tješiti ih. Izmirivao je ljude koji su »imali pravo« 
druge napadati. Pamtili su ga po blagosti i dobrotvornosti, koja je 
do te mjere izbijala iz njega, da se s povjerenjem pod njegov habit 
sakrio i zec dok su ga tjerali psi. Taj će prizor i današnjem naraštaju 
biti nadahnuće, jer je netom postavljen kip fratra sa štapom i pro¬ 
sjačkom torbom, uz koji bezbrižno skakuće zec, rječita poruka kako 
djeluju sveci. Pamtili su ga po ustrajnim molitvama i bdijenjima u 
Marijinoj crkvi. 

Pamtili su ga jednostavno po svetosti. I Crkva je tu svetost pri¬ 
znala i stavila je za uzor. 

Povremena hodočašća iz Zadra u Bitetto, u mjesto njegove bla¬ 
žene smrti i živog štovanja, i obratno, podržavaju živim štovanje 
blaženoga Jakova, a postupak za njegovo proglašenje svetim, koji se 
intenzivno vodi, ovisit će i o našem živom »pamćenju«, nasljedujući 
njegov običan život na svet način 

fra Alfons Orlić 



Blaženi Jakov Zadranin 
štovatelj Majke Božje 


PRED STEPINČEVIM 
GROBOM 

N a ovom grobu vječno gore svijeće 
a čudesna svjetlost tamu obasjava. 
Vjerni puk nosi buketima cvijeće 
i zagovor moli, jer tu svetac spava, 
jer ta svjetlost nikada ugasiti neće. 

Tu leže zemaljski ostaci patnika, 
uznika komunističkih kazamata, 
za Krista i svetu vjeru stradalnika. 
On je svjetlonoša Crkve u Hrvata, 

okrunjen grimiznom krunom 
mučeništva. 

On živi u slavi Oca nebeskoga, 
zagovore prima, daje uslišanja, 
na molitve smjerne puka kršćanskoga. 
Sad nagradu čeka za svoja stradanja: 
gloriolu sjajnu od Svevišnjeg Boga. 

Zdravko ŠILIĆ 

Nije se bojao za 
svoj narod ako bude 
štovao Majku Božju 



»Ne bojim se za budućnost 
svog naroda,dok bude štovao 
Majku Božju« (A. Stepinac) 

Godine 1959. u međimurskoj 
župi Svete Marije na Muri održava¬ 
le su se misije koje su predvodili o. 
Mato Jović i pisac ovih redaka. Mi¬ 
sije je svečano zaključio nadbiskup 
dr. Franjo Šeper. Bilo je nazočno vi¬ 
še međimurskih župnika. Tada smo 
od njih čuli jednu žalosnu stvar. 
Dok su se u to vrijeme u raznim 
međimurskim župama održavale 
misije, paralelno s tim Božjim misi¬ 
jama, sotona je održavao svoje mi¬ 
sije. Nekoliko liječnika iz bolnice 
susjednog gradiča držali su po ra¬ 
znim međimurskim selima preda¬ 
vanja mlađim ženama. Pojedine su 
osobno dobivale omotnice s pozi¬ 
vom da dođu na predavanja. Naga¬ 
đalo se tko je ta predavanja organi¬ 
zirao. A glavni sadržaj predavanja 
bio je ovaj: »Ne budite lude, imajte 
samo jedno dijete pa čete živjeti go¬ 
spodski.« Međimurje je tada spada¬ 
lo u rijetke hrvatske krajeve koji su 
godišnje imali kakav-takav poziti¬ 
van natalitet. Nekima je to bilo kri¬ 
vo, pa su upriličili spomenuta pre¬ 
davanja. Ja sam o svemu tome 
pismeno obavijestio kardinala Ste- 
pinca, koji je tada bio interniran u 
Krašiču. On mi je odgovorio krat¬ 
kim pisamcem, u kojem se nalazila 
i ova rečenica: »Neprijatelj hoče da 
nas Hrvate biološki iskorijeni, ali ja 
se ne bojim za budučnost svog na¬ 
roda, dok bude štovao Majku Bož¬ 
ju.« 

Kardinal Stepinac je dobro po¬ 
znavao tešku povijest svog naroda. 
I sam je sa svojim narodom proži¬ 
vio one gorke časove Drugog svjet¬ 
skog rata, krvavi završetak tog rata 
i teške poslijeratne godine kad je 
neprijatelj nastojao uništiti sve što 


Nadbiskup Stepinac 
na gradilištu crkve 
Majke Božje Lurdske 
u Zagrebu 

je katoličko i hrvatsko. Kad pomoči 
niotkud nije bilo, on je svoj pogled 
pun pouzdanja upirao u Mariju, 
Zagovornicu Hrvatske, veliku našu 
nadu i posljednje naše utočište. 

Danas se naša domovina Hr¬ 
vatska nalazi u veoma teškom po¬ 
ložaju. Veliki dio područja u kojem 
su živjeli Hrvati, bilo u Hrvatskoj 
bilo u Bosni i Hercegovini, otet nam 
je, opustošen, uništen, crkve poru¬ 
šene, stanovništvo poubijano ili se 
razbježalo na sve strane, uglavnom 
bez nade u povratak. Neprijatelj 
hoče da nas iskorijeni. Tko če nam 
pomoči da opstanemo, da se vrati 
mir, da kao narod ne potonemo? 
Naša velika nada je Marija. 

Sječamo se dobro posvete ko¬ 
jom je usred Drugog svjetskog rata, 
u listopadu 1942., za vrijeme hrvat¬ 
ske vlasti, nadbiskup zagrebački dr. 
Alojzije Stepinac posvetio naš na¬ 
rod zaštitnici Hrvatske bi. Djevici 
Mariji. Izmolimo tu posvetu češče. 
A glasi točno ovako: 

»Zdravo Presveta Djevice i 
Majko Božja Marijo, močna zaštit¬ 
nice drage domovine Hrvatske. 

Premda nevrijedni da Ti služi¬ 
mo, no ipak uzdajuči se u ljubav i 
divnu blagost Tvoju, izabiremo Te 
danas pred dvorom nebeskim za 
gospodaricu, odvjetnicu i majku 
svoju i cijelog našeg naroda, te čvr¬ 
sto odlučujemo, da čemo Ti drage 
volje i vjerno služiti. 

Molimo te usrdno, da nam svi¬ 
ma uz prijestolje božanskog Sina 
isprosiš milost i milosrđe, spasenje 
i blagoslov, pomoč i zaštitu u svim 
pogiblima i nevoljama. Ti si Kra¬ 
ljica i Majka milosrđa, pomočnica 


krščana i tješiteljica žalosnih, zato ti 
iskazujemo svoje djetinje pouzda¬ 
nje, kako Ti je naš narod vazda kroz 
vjekove iskazivao. Tvojoj majčin¬ 
skoj zaštiti preporučujemo duhov¬ 
ne i svjetovne poglavare, cijelu na¬ 
šu domovinu i sve naše vjernike. 
Izmoli nam svima vjernost i ustraj¬ 
nost u katoličkoj vjeri, da u krilu 
svete crkve provodimo dane u mi¬ 
ru i bez straha, u blagostanju i po¬ 
štenju, i tako zavrijedimo doči jed- 
noč do vječnog života, da slavimo 
ondje trojednog Boga u vijeke. 
Amen.« 

U ušima i u srcu odzvanjaju 
nam riječi kardinala Stepinca: »Ne¬ 
prijatelj hoče da nas Hrvate biološ¬ 
ki iskorijeni, ali ja se ne bojim za bu¬ 
dučnost svog naroda, dok bude 
štovao Majku Božju.« Pogled čemo 
uprijeti u Mariju, nju štovati, njoj se 
moliti, njoj se predati, od nje tražiti 
pomoč, pa možemo biti sigurni da 
čemo biti uslišani. Tome nas uči 
kardinal Stepinac. 

dr. Ante Katalinič Dl 

Zagrebački nadbiskup dr. Alojzije 
Stepinac - Kardinal i Družba Sestara 
»Notre Dame« - Zagreb 


Podrijetlo Družbe 

Redovnice »Notre Dame« raši¬ 
rene su po cijelom svijetu u raznim 
granama i ograncima. One imaju 
daleke korijene. Prvu originalnu 
Ustanovu sestara NOTRE DAME 
osnovao je sv. Petar Fourier, župnik 
iz Mattaincourta, sa svojom žup- 
ljankom BI. Alix le Clerc u Lorraini- 
Francuska. Bilo je to koncem 16. 
stoljeća (zajednička pričest prvih 5 
djevojaka na Polnoćki 1597.!); od¬ 
nosno početkom 17. stoljeća, kad su 
uslijedila odobrenja. Svojim sestra¬ 
ma dao je Petar F. ime: »Regularne 
kononikinje sv. Augustina Kongre¬ 
gacije NOTRE DAME«. Bile su u 
strogoj klauzuri, a c i 1 j im je bio: 
odgoj i obuka djevojčica, koje su u 
ono doba bile veoma zapuštene. 

Bački ogranak 
Družbe 

Nakon I. svjetskog rata samo¬ 
stani Kaločke Družbe po Bačkoj 
došli su pod Jugoslaviju. Tijekom 
desetljeća iza rata, od 1920. do 
1930., bački ordinarij mons. Ljude¬ 


vit Budanović nastojao je osamo¬ 
staliti dio samostana Kaločke Druž¬ 
be koji su se nalazili na njegovu te¬ 
ritoriju. To je i uspjelo uz pomoć ap. 
nuncija u Beogradu. 

Na dobro obrazloženu molbu 
mons. Ljudevita Budanovića i pre¬ 
poruku Nuncija, Sv. Kongregacija 
za Redovnike je 1930/31. poslala 
svoj Dekret, kojim se od svih samo¬ 
stana - kuća (cca 20) i svih redovni¬ 
ca (cca 200) na Bačkom teritoriju 
uspostavlja nova samostalna Druž¬ 
ba Bačkih siromašnih SS. učiteljica 
De Notre Dame, s istim pravilima, 
pravima i dužnostima koje su čla¬ 
nice uživale. Na čelo te novous- 
postavljene Družbe imenovana je 
Č.M. M. Roza-Anuncijata Kopuno- 
vić. Kuća matica je smještena u Su- 
botici. 

Prve veze sa 
Zagrebom 

Družba »bačkih« siromašnih ss. 
učiteljica Notre Dame-Naše Gospe 
osamostaljena je 1930/31. sa sjedi¬ 
štem u Subotici. Već je iste godine 
počela slati svoj podmladak na ško¬ 


lovanje u Zagreb. U tu svrhu je ne¬ 
koliko godina iznajmila stan, a već 
1934. Družba je kupila jednokatni¬ 
cu u Primorskoj 20, koju je 1939. na¬ 
dogradila na tri kata. To je bila 
»kuća studija«. Naravno, tražili su 
i dobili dozvolu od Zagrebačkog 
ordinarija za nastanjenje na tlu Za¬ 
grebačke nadbiskupije. To su naši 
prvi kontakti sa Zagrebačkom nad¬ 
biskupijom. 

Kroz to prvo desetljeće, od 
1931. do 1941., Družba je razvila 
svoj plodan rad i rasla priljevom 
članica, pa i iz Hrvatske. A širila se 
i izvan Bačke. Uz kuću u Zagrebu 
poglavari su kupili kuću u Dobrni 
pri Celju 1936. g. za odmore; sagra¬ 
dili 1939. g. kuću u Segetu kraj Tro¬ 
gira. U njoj su sestre imale školu i 
odmaralište. 

Protivnosti i poteškoće 

Kad je 1941. g. počeo II. svjetski 
rat, ta aktivnost mlade Družbe ss. 
Notre Dame sa sjedištem u Subotici 
bila je prekinuta. Mađarska je oku¬ 
pirala Bačku. Po nekom Dekretu iz 
Rima Kaločka Družba je preuzela 
upravu svih samostana po Bačkoj, 
pa i našu Maticu u Subotici. Č.M. 
M. R. Anuncijatu Kopunović su 
maknuli sa službe, postulantice i 
novakinje prenijeli u Kaloču, mlade 
sestre koje nisu znale mađarski 
otpuštene su iz škole, uvjeravajući 
sve da naša »bačka« Družba više ne 
postoji... 

Odluka za preseljenje 

Po želji mladih sestara Hrvati¬ 
ca, nakon savjetovanja s prijateljski 
sklonim svećenicima, Č. M. Anun- 
cijata je pošla u Zagreb, gdje su je 
već čekale neke sestre. Čini mi se da 
je bio svibanj ili lipanj 1941., kad je 
Č. Majka bila primljena kod Zagre¬ 
bačkog nadbiskupa preuzvišenog 
gosp. dr. Alojzija Stepinca u poseb¬ 
nu audijenciju u pratnji s. M. Anđe- 



Nadbiskup Stepinac prigodom dijeljenja sakramenta potvrde u Pokupskom, 
21. rujna 1936. 

Nadbiskup Stepinac na Euharistijskom kongresu u Čakovcu 1935. 


line. U iskrenom i otvorenom raz¬ 
govoru Č. Majka prikazala je tadaš¬ 
nju situaciju u našoj Družbi. Obra¬ 
zložila je želju mladih sestara da 
ostanu u ovoj svojoj Družbi i nasta¬ 
ve rad s djecom u Hrvatskoj, itd. 

Preuzvišeni je sve saslušao s 
puno razumijevanja. U iskrenoj že¬ 
lji da nam pomogne u tom teškom 
i odlučnom trenutku rekao je otpri¬ 
like ovako: »Napišite mi sve što že¬ 
lite, pa ću se ja u Rimu zauzeti za 
prijenos vaše Matice iz Subotice u 
Zagreb i sve drugo što je potrebno 
u vezi s tim.« 

Našu pismenu molbu upravlje¬ 
nu samom Nadbiskupu dr. Alojziju 
Stepincu on je sam latinski stilizi¬ 
rao kao službeni dopis za sv. Kon¬ 
gregaciju redovnika i poslao uz 
svoju osobnu preporuku. Zaista se 
svojski zauzeo za našu stvar. A nje¬ 
gov ugled u Rimu je nešto značio! 

Odobrenje za 
dolazak u Zagreb 

Sv. Kongregacija je već 17. srp¬ 
nja 1941. izdala svoj dekret, kojim 
se odobrava sve što smo tražili. Bile 
smo sretne kao »svoj na svome«, 
kako reče jedan od uglednih sveće¬ 
nika. Tada je u nama poraslo povje¬ 
renje u našega Nadbiskupa, koji se 
prema nama pokazao ne samo kao 
mudri crkveni poglavar, nego i kao 
brižni Otac. A takav je prema nama 
ostao kroz sve vrijeme dok je bio 
aktivan Ordinarij. 

Prema dobivenom dekretu po¬ 
novno je oživjela naša posve mala 
Družba ss. Notre Dame kao Usta¬ 
nova »papinskog prava«. Kuća stu¬ 
dija u Zagrebu postala je Matica. 
Među ostalim dopuštenjima iz de¬ 
kreta ispušten je pokrajinski naziv 
»bačkih« i dano je tzv. »pravo opci¬ 
je« za sve članice. Tada se za Druž¬ 
bu s Maticom u Zagrebu opredijeli¬ 
lo samo dvadesetak mlađih sestara 
Hrvatica sa Č. Majkom i pokoja Ni- 
jemica, te jedna Mađarica koja je 
nedavno kod nas umrla. K tomu su 
došle i kandidatice hrvatske narod¬ 
nosti. 

Dar našoj Družbi 

Ovo prenošenje t.j. posredova¬ 
nje za prijenos naše Družbe ss. No¬ 
tre Dame-Naše Gospe sa stalnom 


upravom u Zagrebu, smatram naj¬ 
većim dobročinstvom i darom mu¬ 
drosti i dobrote nadbiskupa Dr. 
Alojzija Stepinca za našu Družbu i 
za svakog od nas. Po svoj prilici, 
bez toga njegova zahvata ne bismo 
danas ni postojale kao takve. Zato 
naša Družba ostaje vazda ZA¬ 
HVALNA Sluzi Božjemu kardinalu 
Dr. Alojziju Stepincu za sve što nam 
je učinio u onom kritičkom trenut¬ 
ku povijesti naše Družbe. 

No, nije to sve. Gosp. Nadbi¬ 
skup je i nakon sređivanja statusa 
naše Družbe iskazivao stalnu brigu 
za nas. Npr. posredovao je kod hr¬ 
vatskih vlasti te su naše ss. učitelji¬ 
ce dobile namještenje u državnim 
školama. 

Novi zamah u radu 

Brzo smo se osjećale »kao kod 
kuće« u novom zavičaju matične 
zemlje Hrvatske. Naša posve mala 
zajednica počela je svoj organizira¬ 
ni redovnički život. Tako već 1942. 
godine ušlo je 9 kandidatica u no¬ 
vicijat, i slijedeće godine položile su 
svete zavjete. A nakon toga su i one 
pošle na rad s djecom u osnovnim 
i malim školama. Oblačenje i zavje¬ 
ti nastavili su se i u slijedećim godi¬ 
nama, iako možda u manjim gru¬ 
pama. Tako smo kroz minulih 
pedeset godina od 20 sestara nara¬ 
sle na malu redovničku Družbu ss. 
Naše Gospe sa stotinjak članica. 


DokjePreuzv. gosp. nadbiskup 
dr. Alojzije Stepinac bio aktivan u 
službi, vodio je brigu za naš duhov¬ 
ni i apostolski rad. Rado se odazi¬ 
vao na proslavu pojedinih naših 
svečanosti ili blagdana. A znao bi 
doći i nenadano. Dobro se sjećam 
kako nas je jednom zgodom zatekao 
gdje na ulici grupno ubacujemo ug¬ 
ljen. Bilo mu je to drago. Kad je vi¬ 
dio naše radosno iznenađenje, re¬ 
kao je: »Tako će i Gospodin jednom 
nenadano doći, zato budimo pri¬ 
pravni...« 

Svaki put kad bismo mu došli 
službeno ili privatno, bio je očinski 
dobar. Osobito kad su na koncu ra¬ 
ta počele nove teškoće oko opstan¬ 
ka Družbe. Ali to vrijeme je bilo ve¬ 
oma kratko. Jer je naš Nadpastir bio 
interniran već ujesen 1946. godine. 

Naše veze u Bogu 

Iza tog udarca naše su misli, 
kao svega naroda, bile stalno uz na¬ 
šeg osuđivanog i maltretiranog 
Nadbiskupa. Proces i presudu smo 
veoma teško doživjele. Slušale smo 
blijede i zastrašene kraj jedinog ra- 
dia u kući kod jedne od naših gos¬ 
pođa. Očekivale smo najgore... Ali 
ipak, odahnule smo... 

Kad se Preuzvišeni gosp. Nad¬ 
biskup vratio iz zatvora u Lepogla- 
vi i smjestio u krašićko zatočeniš¬ 
tvo, tada su naše konkretne veze 

SVJEDOČANSTVA 


Pismo sluge Božjega S. Mariji 
Beati Milašin, Zagrebačkoj po¬ 
glavarici Družbe SS. »Notre- 
Dame«: 



donekle oživjele. Par puta smo ga i 
posjetile grupno, dok se to još mo¬ 
glo. A bilo je i pojedinačnih poku¬ 
šaja (...). Uvijek smo se vratile pune 
strahopočitanja i uvjerenja o sveto¬ 
sti našeg Nadpastira. I mnogi drugi 
su posvjedočili to uvjerenje. Kad se 
jedan od crkvenih dostojanstvenika 
vratio s takva posjeta, uzdahnuo je: 
»Naš je Nadbiskup pun Boga!«...U 
to vrijeme su se uspostavila i dopi¬ 
sivanja između Nadbiskupa-Kardi- 
nala i č. M. Anđeline. Sačuvana su 
neka od tih pisama kao dragocje¬ 
nost. I u njima se očituje briga na¬ 
šega Nadbiskupa za duhovni život 
i opstanak naše Družbe. 

Kao što smo s velikom supat- 
njom proživjele osudu, još smo du¬ 
blje doživjele SMRT dragog nam 
Kardinala. Ona sveta noč prije 
sprovoda u Katedrali pretvorila se 
u hodočašče, koje još uvijek traje. 
To je naša trajna zahvalnost za veli¬ 
ka dobročinstva. 

A sada čekamo radostan čas da 
ga ugledamo na oltaru! 

s. Marija Anđelina 


Krašič, 16.IX.1954. 

Časna Majko! 

Primio sam Vaše cijenjeno pismo, kojim mi saopčujete, da se je cijela 
Vaša Družba posvetila Prečistom Srcu Marijinom. Kao što vidim iz spo¬ 
men sličice, sveti Petar Fourier karakterizira Družbu riječima: »One su od 
naše Gospe, za Našu Gospu i po Našoj Gospi.« To je svakako golema 
stvar. Nikakovo zemaljsko plemstvo ne može se usporediti sa zadnjim slugom 
Majke Božje. Ako je pak zemaljsko plemstvo proglasilo načelo - noblesse 
oblige - plemstvo ima i svojih obaveza, koliko to više vrijedi za službenice 
Marijine. Kad ste se dakle posve predale Majci Božjoj, neka čitava Družba 
nastoji svim silama, da ide stopama svoje Vladarice. 

Da Ju slijedi u čistoči, u vjeri, u ufanju, u ljubavi, u poniznosti, u 
strpljivosti, u blagosti, u umjerenosti, u pravednosti, u razboritosti i 
raznim drugim divnim odlikama i krijepostima, to je u glavnom svima 
razumljivo. 

Možda ne če škoditi, ako svratim Vašu pažnju na jednu krijepost 
Bogorodice, koja je danas tako krvavo potrebna u prvom redu glava- 
ricama pojedinih Družbi, a onda bome i svakoj pojedinoj časnoj sestri: 
na krijepost jakosti i hrabrosti. Majka Božja nije samo neko sladunjavo 
biče, kao što si Ju neki predstavljaju, nego je kraj svih svojih divnih 
odlika i jedno nadasve junačko biče, koje, i ako nije vitlalo mačem, kao 
što djevica Orleanska ili Judita, opet hrabrošču ne zaostaje za nika¬ 
kvim junakom ovoga svijeta. Stoput se naime traži veča hrabrost za 
strpljivo podnošenje muka, što nam ih pošalje ruka Božja, negoli za 
najveće juriše na bojnim poljanama. U ovom smo ratu vidjeli iznaka- 
ženih ljudskih ženskih bića, koja su srljala u smrt skoro kao na pir. 
Junaštvo? To će pokazati sud Božji. Ali, da li bi ta ista ženska bića bila 
s istom hrabrošču pošla u smrt, da sačuvaju recimo svoje djevičanstvo 
radije nego li ga izgube? Crkva je baš nedavno stavila pred oči začu¬ 
đenom čovječanstvu jednu takovu junakinju, svetu Mariju Goretti, ko¬ 
ja nije nikoga ubila, nego je sebe dala ubiti, da ne izda Boga i ne uvri¬ 
jedi One, čije je slučajno i ime na krstu dobila. 

Danas su stavljene u pitanje sve vrijednosti, što ih je čovječanstvo 
do sada cijenilo. Gazi se nogama svaki stid, izvrgava se ruglu svaki, 
rekao bih, članak naše svete vjere, sili se i vabi redovnice, da napuste 
svoje redovničko odijelo, obećavaju im se zlatna brda, ako napuste 
svoje Družbe, prijeti otimanjem ostataka ostatki što je preostalo dosa- 
danjoj pljački, i toliko, toliko drugih stvari. Jakost, hrabrost je dakle 
silno potrebna svima, ali napose osobama Bogu posvećenim. Jer ako 
nije obična pojava ni u normalnim vremenima, što bi se čudili puno, 
ako ta ista hrabrost ili jakost zataji kod mnogih u vremenima progona? 
Možda bi se i tu mogla primijeniti riječ Svetoga Pisma: »Mulierem for- 
tem quis inveniet? Tko će naći jaku ženu?« 

A baš tu Majka Božja pruža divan primjer, na koji se uz ostale Nje¬ 
zine krijeposti lako zaboravi. I kako je mudro sveta Crkva u oficij Se¬ 
dam Žalosti Bogorodice stavila versikul: »Ave Princeps generosa, 
Martyrumque prima rosa!« Zar nije to isto što i poziv: »Slijedite Ju!« 
Ne samo u drugom, nego i u krijeposti jakosti, koja ne strepi ni pred 
mučeništvom, ako se zatraži. 

Medjutim, kako je vjerno izvršavanje redovničkih pravila, napose 
u današnje vrijeme, trajno mučeništvo , neka čitava Vaša Družba tu po¬ 
kaže svoju jakost: u vjernom vršenju svetih Pravila. Onda će potpuno 
ispuniti obavezu plemstva, postignutu posvetom Bogorodici, o kojem 
govorite u Vašem pismu. Neka se ne dadu nadvisiti parolom nekadaš¬ 
njeg zemaljskog plemstva, jer, ponavljam još jednom, nikakovo plem¬ 
stvo na tome svijetu, ne može se isporediti sa zadnjim slugom Presvete 
Majke Božje. 

Uz sveti blagoslov Vama i cijeloj Vašoj Družbi 

+ Alojzije kard. Stepinac, nadbiskup zagrebački 

GLAS MUČENIŠTVA 


Glas mučeništva kardinala Stepinca 


Zbog svoje načelnosti u po¬ 
stupcima, hrabrosti u ispovijeda¬ 
nju vjere, vjernosti u vršenju bi¬ 
skupske službe i nevinosti u 
odnosu na optužbe radi kojih ga je 
bezbožni sustav, podržan komuni¬ 
stičkom diktaturom, nepravedno 
osudio i progonio. Slugu Božjega 
Alojzija Stepinca još su za života 
držali svecem i mučenikom. Tako 
je protumačena i njegova smrt, a 
glas o njegovoj svetosti i mučeniš- 
tvu potvrđuju rijeke Kristovih po- 
božnika, koji na grobu Alojzija 
Stepinca nalaze mir duše, duhov¬ 
nu jakost i uslišanje svojih proš¬ 
nji, po njemu upućenih Bogu. 

Stoga nastavljamo donositi 
svjedočanstva o glasu mučeništva 
kojim su obilježeni život i smrt 
kard. Stepinca. 

7. Prigodom blagoslova Srednjoškol¬ 
skog središta »Archbishop Stepinac 
High School« u New Yorku, 12. rujna 
1948., Njujorški nadbiskup i kardinal 
F. Spellman reče: 

»Ime ove škole predstavlja sve 
što je dobro, pravedno i junačko, jer 
nadbiskup Stepinac znači više od 
običnog čovjeka koji čami u ćeliji ju¬ 
goslavenskog zatvora kao žrtva 
bezbožnog komunizma. On je pra¬ 
vi mučenik za ideale koje američki 
narod osobito poštuje i časti. On je 
simbol Petra i Pavla i svih apostola 
i mučenika koji su trpjeli izdaju i 
progon radi istine i pravde, za lju¬ 
bav prema Bogu i spasenje braće, u 
vjekovnoj povijesti kršćanstva«. 

8. Kardinal Samuel Strich, nadbiskup 
Chicaga, glas mučeništva Zagrebačkog 
nadbiskupa Alojzija Stepinca, 11. siječ¬ 
nja 1952., orisao je riječima: 

»Krv toga mučenika je izvor 
slobode!« 

9. Nakon što je josip Broz Tito, u raz- 
govoru s Helen Ticher za »United 
Press«, 1955. godine ustvrdio kako sam 
nadbiskup Stepinac želi biti mučenik, 
hrvatski kipar Ivan Meštrović je na tu 
objedu Predsjednika jugoslavenske dr¬ 
žave i Komunističke partije Jugoslavi¬ 
je, odgovorio: 


»Nije istina da Stepinac traži bi¬ 
ti mučenikom. Već je istina da kar¬ 
dinal Stepinac nema straha pred 
smrću, što ne znači da on sam želi 
skratiti vlastiti život. To je u potpu¬ 
noj suprotnosti s kršćanskim uče¬ 
njem. Ja sam pak uvjeren da Maršal 
Tito zna da obrana vjerskih prava i 
naroda ne znači isto što i samouboj¬ 
stvo.« 

(The Syracuse Herald Journal, 
N.Y., 23. rujna 1955.) 



Medu dječacima Nadbiskupskog 
konvikta 1942. 


10. Kardinal Van Roey, nadbiskup Ma- 
linesa (Belgija), dao je povodom smrti 
sluge Božjega, 12. veljače 1960., ovu 
izjavu: 

»Kao član Kardinalskog (Sve¬ 
tog) Kolegija i primas Belgije, ja vje¬ 
rujem da udovoljavam jedinstve¬ 
nim osjećajima belgijskih katolika 
upućujući Crkvi Katoličkoj u Jugo¬ 
slaviji našu vjerničku sućut povo¬ 
dom smrti slavnog kardinala Stepin¬ 
ca, ujedno svečano protestirajući 
protiv neljudskog režima koji je od 
njega stvorio mučenika.« 

(La Cite, 12. veljače 1960.) 

11. Nadbiskup Hurely, Ravnatelj Apo¬ 
stolske nuncijature u Beogradu (od 15. 
siječnja 1946. do travnja 1950.), a po¬ 
tom nadbiskup u Saint Augustine na 


Floridi, izjavio je povodom smrti kardi¬ 
nala Stepinca: 

»Bio je moj prijatelj. Kako je to 
drago sjećanje, kakav poticaj, kako 
velika odgovornost mi je dana kroz 
povlasticu što sam bio prijatelj s ta¬ 
ko velikim i dobrim čovjekom, is- 
povijedaocem i mučenikom, te pra¬ 
vim prijateljem Isusa Krista (...). 
Stepinac je mučenik Crkve šutnje 
(...), jedan od mučenika za slobodu 
Crkve na komunističkom Istoku 
(...). Njegovi ga zovu 'Alojzije Sve¬ 
ti', 'Alojzije Veliki'. Hrvati vide u 
njemu mučenika, simbol i štit vje¬ 
re.« 


12. Rimski dnevnik »11 Tempo«, iznio 
je u članku povodom smrti Sluge Bož¬ 
jega, 11. veljače 1960., ovu misao o mu- 
čeništvu kard. Stepinca: 

»Umro je u zatvoru: kao muče¬ 
nik prvih kršćanskih vremena, svje¬ 
dočeći svojim životom i svojom 
smrću onu vjernost Crkvi, koju je 
na dan kad je imenovan kardina¬ 
lom obećao ne izdati, ni pod cijenu 
prolijevanja krvi.« 

13. Andrija Dimitrijević, svećenik 
Srpske pravoslavne crkve, zaređen 
kolovoza 1953., u katedrali u Požarevcu, 
u Srbiji, svjedočeći o kardinalu Stepincu, 
10. veljače 1975., rekao je i slijedeće: 

»Bio sam u drugom razredu gi¬ 
mnazije kada je suđen. Sav pravo¬ 
slavni živalj kome je bilo stalo da se 
vera hrišćanska održi upirao je po¬ 
gled i nadu u Njega, jer je On pod- 
grejavao ono u ono doba što niko 
od pravoslavnih Srba nije ni mogao 
ni smeo. Zato ga s pravom mnogi, 
kao i ja poštujemo kao velikog sve- 
štenomučenika Crkve Hristove (...). 
Kako je Njegov svetiteljski lik sijao 
između dva svetska rata u našoj 
Domovini i kako nastavio da šija i 
u najtežim danima za Crkvu Hri- 
stovu to je Njegovo mučeništvo op- 
šteg karaktera za ćelu Hristovu Cr¬ 
kvu (...). Napisah ovo, ne radi 
Njegove pohvale, jer »Ko će maju 
venac plesti, kad mu ga je Tvorac 
spleo« (Njegoš), već radi pouke nas 
samih.« 

KRONIKA 


Spomen-misa preminuća Sluge Božjega 


Dana 10. svibnja 1996. u mje¬ 
sečnoj Spomen-misi preminuća 
Sluge Božjega u Zagrebačkoj kate¬ 
drali, i molitvama za dobrotvore 
Kauze, vjernici su se spomenuli i 
98. spomendana njegova rođenja. 
Euharistijsko slavlje predvodio je 
dr. Josip Kuhtić, duhovnik u Nad¬ 
biskupskom bogoslovnom sjeme¬ 
ništu, koji je uz ostalo istaknuo: 

Poruka vjere i vjernosti blagopo¬ 
kojnog nadbiskupa i kardinala 
Alojzija Stepinca svima nama je po¬ 
uka i velika obveza. Put njegova ži¬ 


vota bio je put Božje ljubavi. A gdje 
je prisutna Božja ljubav, tamo buja 
život. A tim putem života može se, 
međutim, ići tek komadić po koma¬ 
dić, odluku za odlukom, i to svakog 
dana. Kardinal Alojzije Stepinac je 
sve stavio na kartu te Božje ljubavi. I 
zaista je pobijedio (...). Sluga Božji 
Alojzije Stepinac nikada nije klonuo 
i nikad nije u svojoj vjeri smalaksao. 
I to je uvijek preporučivao svojim 
svećenicima, časnim sestrama i svim 
vjernicima. I danas nama poručuje, 
kao što je to govorio u ono vrijeme 


nekolicini svećenika na rastanku u 
svom rodnom Krašiću: »Ne klonite 
duhom! Imajte veliko povjerenje u 
Boga i ne dajte se slomiti!«. 

Braćo i sestre! Pokušajmo ga sli¬ 
jediti na tom putu beskrajnog po¬ 
uzdanja u Isusa Krista i u njegovu 
presvetu Majku Blaženu Djevicu 
Mariju. Neka nam svojim zagovo¬ 
rom i zaslugama pomogne kako bi¬ 
smo svladali svaku potištenost, 
ustrajući na svom putu prema nje¬ 
govom geslu: »U TEBE SE, GOS¬ 
PODINE, UZDAM!« 


Preminuo mons. dr. Michael Hock 


U Freisingu, blizu Miinchena, 
umro je 31. svibnja 1996. godine 
mons. dr. Michael Hock, školski ko¬ 
lega kardinala Stepinca s bogoslov¬ 
nog naukovanja u Rimu. Plemeni- 
tošću gđe Wetti Hock, prelatove 
nećakinje, te dobrotom fra Ante 
Maleše, člana Provincije Presvetog 
Otkupitelja, iz Freisinga, predani 
su Uredu Postulature brojni vrijed¬ 


ni predmeti koji podsjećaju na Slu¬ 
gu Božjega, a Mons. Hock ih je, kao 
drage relikvije, marno i s pijetetom 
skupljao: posmrtna maska, rupčić s 
monogramom »AS«, dio rublja, 
svjedočanstva, novinski članci, pi¬ 
sma i drugo. Uz zahvalnost živima, 
preporučimo Gospodinu i premi¬ 
nulog mons. Michaela Hocka. 


Predstavljena knjiga propovijedi 
kardinala Stepinca 


U dvorani »Vijenac« Nadbi¬ 
skupskog bogoslovnog sjemeništa 
u Zagrebu, predstavljena je 19. lip¬ 
nja 1996. godine knjiga Sluge 
Božjega pod naslovom: »Propovije¬ 
di, nagovori i poruke 1941.-1946.«. 
Do sada su, ali u inozemstvu, 
objavljena dva izdanja propovijedi 
kardinala Stepinca. Jedno od tih 
izdanja pripremio je mons. I. Jure- 
tić, pod pseudonimom »Georgius 
Liburnensis«, a drugo Eugen Belu- 
han-Kostelić, tiskano u Valenciji 
1967. U ovoj zbirci, objavljene su 
sve do sada poznate Kardinalove 
propovijedi i govori koje je on izgo¬ 
vorio u vremenu od 1941. do 1946. 
godine. 

! Svrhu izdavanja ove knjige i 
okolnosti u kojima je priređena, 
predočili su, u ime nakladnika. 


AGM-a iz Zagreba, i Ureda Postu¬ 
lature, gosp. Božo Rudež i dr. Juraj 
Batelja, postulator, a o sadržaju 
knjige prozborili su P. Celestin To- 
mić, franjevac konventualac i P. Bo- 
naventura Duda, OFM, čija će izla¬ 
ganja biti objavljena u slijedećem 
broju Glasnika. 

Budući da je predstavljanje 
ovog zbornika priređeno u vrijeme 
zasjedanja Biskupske konfrencije 
Hrvatske, na svečanosti su bili na¬ 
zočni gotovo svi biskupi, zajedno s 
Apostolskim nuncijem, Mons. Giu- 
liem Einaudiem, predstavnici Prvo¬ 
stolnog Kaptola, Zbora prebenda- 
ra, redovničkih zajednica, te brojni 
štovatelji Sluge Božjega. 

Obraćajući se nazočnima. Za¬ 
grebački nadbiskup i kardinal Fra¬ 
njo Kuharić, u završnoj je riječi ista¬ 



Nadbiskup Stepinac prigodom 
krizmanja hrvatskih vojnika 1942. 


knuo da je kardinal Stepinac prorok 
našega vremena te je pozvao sve 
vjernike, a osobito svećenike, da se 
čitanjem propovijedi kardinala Ste¬ 
pinca nadahnjuju u istinskom pri¬ 
ručniku duhovnog života. 

R O N I K 


Proslava imendana Sluge Božjega 


Na Alojzijevo smo se spome¬ 
nuli imendana sluge Božjega. U 
sjećanjima mnogih Krašićanaca 
ostale su nezaboravne svečanosti 
Kardinalovih imendana dok je, u 
sužanjstvu, boravio među njima. 
Otkako se pak preselio u vječnost, 
svakog 21. lipnja vjernici se okup¬ 
ljaju oko njegova groba, te dono¬ 
seći stručak cvijeća, uz pjesmu i 
molitvu jačaju svoju vjeru. Na 
ovogodišnje Alojzijevo svetu Mi¬ 
su je predvodio preč. Josip Gju- 
ran, župnik Hrvatske katoličke 
župe »Naša Gospa Kraljica Hrvata 
u Torontu«. Prisjećajući se brojnih 
susreta sa zatočenim nadbisku¬ 
pom Stepincem u Krašiću, preč. 
Gjuran je svjedočki, ovim riječi¬ 
ma, prozborio o Kardinalovoj do¬ 
broti prema krašićkim mališanima, 
prema svećenicima i svim vjerni¬ 
cima: 

»(...) Milošću Božjom i stjecajem 
okolnosti, još kao mladi svećenik ja 
sam službovao u župi Sveta Jana, 
blizu Krašića, pa sam uspijevao če¬ 
sto biti s kardinalom Stepincem u 
onim godinama njegovog zatoče¬ 
ništva u Krašiću. I silno smo se 
obradovali kad smo onog 4. prosin¬ 
ca 1951. doznali da Nadbiskup su¬ 
tradan iz Lepoglave dolazi u 
Krašić. I već 6. prosinca te iste go¬ 
dine, drugi dan nakon njegova do¬ 
laska, radosno smo se s njim sastali 
nakon toliko mučnih godina. Ko¬ 
munistički režim smatrao je da će 
Nadbiskupov boravak u Krašiću 
biti bez nekih naročitih problema, 
ali kad su uvidjeli da k Nadbiskupu 
dolaze brojni posjetioci, ne samo iz 
Hrvatske nego sa svih strana svije¬ 
ta, oni su sve više i više stezali 
obruč danonoćnih straža, pa se 
mogućnost Nadbiskupovog kreta¬ 
nja sve više i više sužavala. Na kra¬ 
ju se on mogao kretati samo po ma¬ 
lom dijelu župskog dvorišta, a mi 
smo se uz veliki rizik probijali do 
njega. Ipak, usprkos svih onih ko¬ 
munističkih straža uspijevalo je. I ja 
sam se vrlo često uspio probiti do 
njega. Puno puta sam bio s Kardi¬ 
nalom, a svega su me dva puta 
uspjeli uhvatiti i kazniti. Iz Nadbi¬ 


skupa je na nas žarila ona draga 
svetost i dobrota Sluge Božjega, i 
zato smo mi bili pripravni plaćati 
svaku žrtvu za susret s njim. Voljeli 
smo ga kao rijetko koga, a znali 
smo da i on nas silno i iskreno voli. 

Ja ću vam večeras spomenuti 
samo koji taj od mojih brojnih su¬ 
sreta s njime. Sve nas je on iskreno 
volio, ali one krašićke mališane, 
onu krašićku malu djecu volio je on 
posebno. Sada su to već odrasli lju¬ 
di. A i ta krašićka djeca su to instin¬ 
ktivno osjećala, pa su mu uzvraćala 
svojom djetinjom ljubavlju. 

Jednoga proljetnog popodneva 
sjedio sam s Nadbiskupom u njego¬ 
voj sobici u krašićkom župnom sta¬ 
nu i razgovarali smo. Onda su se 
odjednom, bez kucanja, otvorila 
vrata sobe i u sobu su ušla dva ma¬ 
lišana. Bilo je sunčano i toplo vrije¬ 
me, pa su dječaci bili bosi i samo u 
kratkim hlačicama. Pocrnjeli od 
sunca. U svojim ručicama držali su 
nekoliko cvjetova jorgovana. 

- »Donijeli smo ti cvijeće!«, re¬ 
kli su i pružili ono cvijeće Nadbi¬ 
skupu. 

- »Cvijeće ste mi donijeli, a gdje 
ste vi to cvijeće nabrali?«, pitao ih 
je Nadbiskup. 

- »Na groblju!«, rekli su mu. 

- »A što biste vi htjeli od me¬ 
ne?«, pitao ih je onda Nadbiskup. 

- »Bombona!«, rekli su. 

- »E, bombona baš sada ne¬ 
mam«, rekao je Nadbiskup, »nego 
vi otiđite dolje u kuhinju k časnoj 
sestri i recite joj neka vam dade 
smokava!« Ona dva mališana su ga 
pogledala i kazala mu: 

- »Ti nas varaš!« 

- »Jesi li čuo?«, smiješeći se. 
Nadbiskup je rekao meni. »Oni ka¬ 
žu da ja njih varam, a na groblju je 
samo jedan jedini grm jorgovana i 
to na grobu moje mame. I sad ja 
moram mamino cvijeće njima 
plaćati«, rekao je Kardinal smiješeći 
se. Onda je ustao sa svoje stolice i 
uzeo onu dvojicu dječaka za ručice. 



Preč. Josip Gjuran propovijeda na 
imendan Sluge Božjega u 
Zagrebačkoj katedrali 


- »Hodite sa mnom!«, rekao je 
i poveo je djecu niza stube dolje u 
kuhinju. A i ja sam pošao s njim. 

- »Sestro, molim Vas dajte ovim 
ljudima smokava!«, rekao je Nadbi¬ 
skup časnoj sestri dolje u kuhinji. 
Prije nekoliko dana netko mu je bio 
donio iz Dalmacije poveću kutiju 
suhih smokava. Ja sam pomogao 
časnoj sestri skinuti tu kutiju s 
kuhinjskog ormara, a časna je za¬ 
grabila pune šake tih suhih smoka¬ 
va i napunila je onim mališanima 
njihove šakice, koje su oni držali na 
trbuhu. Djeca su zahvalnim pogle¬ 
dom pogledala Nadbiskupa, a on 
ih je zapitao: 

- »No, jesam li vas prevario?« 

- »Nisi! Hvala ti i Hvaljen 
Isus!«, rekli su dječaci i istrčali u 
dvorište, a Nadbiskup i ja smo se 
vratili u njegovu sobicu. 

Takav je eto bio Nadbiskupov 
odnos prema djeci. Uvijek i svugdje 
kad bi on prolazio ulicom Krašića 
nekud na šetnju, djeca su mu prila¬ 
zila i stiskala se oko njega. Ne radi 
bombona, koje je on često za njih u 
džepovima svoje reverende nosio. 

nego djeca su željela biti s njim, da 
ga se dotaknu, da ih on pomiluje, 
podraga. Nije to bilo namješteno, 
kako sada vidite često puta na tele¬ 
vizijskim izvješćima. Djeca su osje¬ 
ćala njegovu dobrotu i njegovu lju¬ 
bav. Instinktivno djeca osjećaju, i 
zato su se uvijek oko njega skuplja¬ 
la i k njemu stiskala. 

Kad sam jednom došao u žup¬ 
ski stan u Krašiću, rekla mi je časna 
sestra, da je Nadbiskup u crkvi. 
»Stalno ovih dana moli u crkvi!«, 
nadodala je. Onda su ga pozvali iz 
crkve, i on je došao u župni stan, a 
ja sam na pozdravu rekao: 

- »Kažu mi časne da ste ovih 
dana gotovo stalno u crkvi!« 

- »Ah«, rekao je onda tužno 
Nadbiskup, »molim za one jadni¬ 
ke«. Minulih dana apostatirala su 
dvojica naših svećenika od naše 
Nadbiskupije ovdje, i Nadbiskup 
mi je rekao: 

- »Znaš, ja znam, svatko može 
pogriješiti, ali da su oni došli i rekli 
'pater peccavi - oče sagriješio sam', 
ja bih ih zagrlio i šapnuo bih im 
onu Isusovu riječ: 'amplius noli 
peccare ... idi u miru i nemoj više 
griješiti'.- A ovako, abissus abis- 


sum invocat - jedan pad za drugim. 
I zato za njih molim«, rekao je. 

A kad sam jednom drugom 
zgodom, po želji jednoga mojeg ko¬ 
lege svećenika, molio nadbiskupa 
Stepinca za intervenciju pri premje¬ 
štaju toga svećenika koji me je molio, 
onda mi je kardinal Stepinac rekao: 
»Reci mu da ni jedan premještaj 
svećenika nikada nije po kazni niti 
iz čijeg inata. Ako neki svećenik 
negdje dobro radi i uspijeva urediti 
župu pa ga se onda premještava na 
druga mjesta, šalje ga se zato da on¬ 
dje drugdje tako lijepo uredi, a na 
ono uređeno mjesto da dođe onaj 
koji ne bi znao niti mogao. Za vož¬ 
nju gradskim ulicama treba spret¬ 
nosti i sposobnosti, a kad se izađe 
na otvorenu cestu, onda može vo¬ 
ziti i onaj koji je manje sposoban.« 

Bilo je mnogo tih naših susreta 
u Krašiću. Uvijek smo se s velikom 
željom i spremnošću probijali k nje¬ 
mu, a od njega smo se vraćali silno 
radosni i puni novih snaga za bor¬ 
bu. On nas je tješio, on nas je hra¬ 
brio, on nas je savjetovao, on je za 
nas molio. Jednom sam ga zapitao, 
što ću ja raditi sada u onim prilika¬ 
ma u onoj mojoj župi? A on mi je 
rekao: »Idi i tješi te ljude. Tješi ih i 


pomaži im.« I kad su mi komunisti 
porazbijali moj župni stan u mojoj 
župi, i kad su me za vrijeme suđe¬ 
nja u sudnici u Jastrebarskom linčo¬ 
vali, i kad su i svi moji mislili da 
sam mrtav, moja se je mama probila 
i uspjela je doći u Krašić Kardinalu 
sva jadna, zaplakana, ali od njega 
se vratila ponosna i radosna. 

Uvijek je on bio takav. Pa što se 
onda ljudi čude da ga mi volimo?! 
Volio nas je on za vrijeme ovoze- 
mnog svoga života, a ja sam sigu¬ 
ran da nas sada iz vječnosti još više 
voli. I još više nas pomaže, jer je ov¬ 
dje u zemaljskom životu njegova 
pomoć bila ograničena, a sada je 
proširena (...). 

I mi očima srca i duše tražimo 
lik našega dragog nadbiskupa Aloj- 
zija. Znamo da je tu njegov grob, ali 
snažno vjerujemo da je on i sada s 
nama tu. U grobu mrtav, ali u Bogu, 
i u našim srcima živ. 

Eminencijo, došli smo Vam i 
danas u čestitare kao ono nekada u 
Krašiću. 

Sretan Vam i ovaj imendan. 
Sretniji i radosniji od svih onih u 
Krašiću. Amen!« 


Poljski katolički tjednik 
»Niedziela« o kard. Stepincu 


Poljski katolički tjednik Nied¬ 
ziela, koji se tiska u Czestochowi, 
donio je u broju od 1. rujna 1996., 
izviješće o tijeku postupka za pro¬ 
glašenje blaženim Sluge Božjega 
Alojzija Stepinca. Osobitu je pozor¬ 
nost posvetio njegovu zalaganju 
oko smještaja poljskih izbjeglica, 
koji su se u Hrvatsku sklanjali pred 
nacističkim terorom u Poljskoj. 

U Zagrebačkoj nadbiskupiji 
Sluga Božji je smjestio i nekoliko 
poljskih svećenika, za čiji je smještaj 
bio zamolio kard. A. Hlond. Tako je 
nadbiskup Stepinac materijalno 
potpomagao kolonije poljskih iz¬ 
bjeglica u Zakanju, Požegi, Crikve¬ 
nici, Malinskoj i drugdje. 


Uz pomoć Državnog 
tajništva Svete Stolice, oso¬ 
bito mons. G. B. Montinija, 
te Međunarodnog Crvenog 
Križa iz Zeneve, Sluga Božji je 
uzdržavao preko 250-oro poljske 
djece smještene u domu u Crikve¬ 
nici, a od 1943. u Malinskoj na Krku. 

Tu pomoć i podršku za preko 
300 poljskih stradalnika za vrijeme 
Drugoga svjetskog rata on je ostva¬ 
rio uz suradnju gđe Marije Potocke, 
dr. Marije Kowalske, vlč. Zygmun- 
ta Majchrzaka i P. Atanazija Dyde- 
ka, franjevca konventualca. 

Procjenjujući pomoć i dobrotu 
što ih je nadbiskup Stepinac iskazao 



Poljacima, ratnim stradalnicima, 
izagnani poljski svećenik vlč. Zyg- 
munt Majchrzak, privremeni upra¬ 
vitelj župe u Zakanju, zapisao je u 
Izvješću o broju i stanju poljskih 
izbjeglica na području bivše Kralje¬ 
vine Jugoslavije, naslovljeno s »Pre- 
časni Monsignore!«, naslovnik ne¬ 
poznat, Žakanje, 18. srpnja 1941., 
ovo svjedočanstvo: »Njegovo ime 
(SI. B., nap. ur.) ostat će zapisano 
zlatnim slovima u srcima svih Po¬ 
ljaka.« 

Radi donošenja objektivnog suda o nekim događajima koji su se zbili u Drugom svjetskom ratu, u 
nastavcima ćemo donositi pojedine dokumente, koji će svim čitateljima i svim tražiteljima istine omo¬ 
gućiti istinito prikazivanje i tumačenje osobe Sluge Božjega. Tako ćemo iz broja u broj upoznavati desetke, 
stotine i tisuće osoba različitih narodnosti, vjeroispovijesti i svjetonazora, pa i brojne pripadnike, sim¬ 
patizere i bojovnike komunističke partije, koji svoj životni iskoračaj iz bunkera smrti ili sablasti tamnice 
duguju Zagrebačkom nadbiskupu Alojziju Stepincu. 

Začudo, nitko se od njih nije sjetio javno mu zahvaliti za pruženu zaštitu niti ustati u obranu, kad 
ga je komunistički režim, prije 50 godina, lažno optuživao i nevinog osudio. 

U ovom prilogu upoznat ćemo njegovu skrb i brigu 

- za spašavanje preko 250 židovske djece, 

- pokušaje za oslobađanje komunističkih djelatnika prof. Grge Gamulina i ing. Zvonka Kavurića, 

- nastojanje da se smrtna kazna hrvatskih časnika, dočasnika i vojnika preinači u blaže kazne, 

- te zauzimanje za hrvatske stradalnike na Križnom putu 1945. god. 


m Molba Zagrebačkog nadbiskupa dr. A. Stepinca 
za pomoć u preseljenju 200 židovske djece u Ita¬ 
liju, na molbu Židovske bogoštovne općine u 
Zagrebu, Državnom tajništvu Svete Stolice, Za¬ 
greb, 9. siječnja 1942.: 


Br. 7/BK Zagreb, dne 9. siječnja 1942. 

U Zagrebu ima oko 200 djece u dobi od 7-17 godi¬ 
na. Najveći dio te djece ovdje je bez očeva, stanoviti 
broj bez očeva i bez majki. 

Naša je namjera odobrenjem nadležnih vlasti suk¬ 
cesivno preseliti ovu djecu u Kr. Italiju. 

Prva bi grupa od nekih 50 djece pod vodstvom 
određenih pedagoških i stručnih sila trebala da ode po 
mogućnosti u što skorijem vremenu. Ostala djeca pu¬ 
tovala bi naknadno, opet u grupama od 30-40 s potreb¬ 
nim odgojnim osobljem, kad bi prve grupe bile smje¬ 
štene. Djeca će biti potpuno opremljena, opskrbljena 
odjećom na duže vrijeme te učilima i svime što je po¬ 
trebno. 

Kao mjesto smještavanja dolazi u obzir Firenza, 
gdje tamošnja Židovska općina posjeduje nekoliko 
zgrada u kojima je bio prije smješten rabinski seminar, 
ili Padova, gdje općina također posjeduje neke zgrade. 
Za kasnije smještavanje bilo bi najpovoljnije koje ima¬ 
nje, kako bi omladina mogla dobiti poljodjelsku izo¬ 
brazbu. 

Novčano osiguranje ovih omladinskih grupa pre¬ 
uzet će na sebe židovske pripomoćne organizacije. 

+ Alojzije Stepinac, Nadbiskup zagrebački 
(Arhiv Postulature, Svezak LXVI, str. 1187) 

Odgovor kard. L. Maglionea, Državnog tajnika 
Svete Stolice, Zagrebačkom nadbiskupu Ste¬ 
pincu, o zauzimanju kod talijanskih vlasti za 
smještaj 200 židovske djece u Italiji, koji je Za¬ 
grebački nadbiskup zamolio preko Svete Stoli¬ 
ce, iz Vatikana 23. siječnja 1942: 


Vatikan, 23. siječnja 1942. 

Br. 555/42. 

Preuzvišeni gospodine! 

Prispjelo je ovamo hvalevrijedno pismo Vaše Pre- 
uzvišenosti, Br. 7/BK od 9. siječnja ove godine, o grupi 
židovske djece koja se nalaze u tome gradu. 

Ovaj Ured nije propustio predočiti spomenuti slu¬ 
čaj nadležnoj osobi, koja je potom javila da nadležne 
talijanske vlasti nisu spremne dopustiti toj djeci željeni 
ulazak u Kraljevinu Italiju. 

Možda bi Vaša Preuzvišenost mogla izravno za¬ 
moliti talijanskog Veleposlanika da on sam zamoli i 
preporuči Ministarstvu vanjskih poslova Kraljevine 
Italije dobrohotni prijedlog Vaše Preuzvišenosti. 

I ovom prilikom potvrđujem se s odličnim i iskre¬ 
nim štovanjem Vaše Preuzvišenosti 

odani sluga 

L. Maglione 

Preuzvišeni Gospodin 

Mons. Alojzije Stepinac 

Nadbiskup zagrebački 


Izvorni tekst: 

Dal Vaticano, 23 Gennaio 1942 

N. 555/42 

Eccellenza Reverendissima, 

E' qui la pregiata lettera dell'Eccellenza Vostra Re¬ 
verendissima N. 7/BK in data 9 gennaio corrente rela- 
tiva ad un gruppo di giovanetti non ariani residenti in 
codesta citta. 

Questo Ufficio non ha mancato di segnalare ii caso 
a persona autorevole, la quale, pero, ha fatto ora sapere 
che i competenti organi italiani non sono disposti a 
concedere ii desiderato permesso di entrata nel Regno. 

Vostra Eccellenza potrebbe, forse, pregare codesto 
Ministro dltalia di presentare egli stesso e di racco- 

mandare presso ii Ministero degli Esteri la caritatevole 
proposta di Vostra Eccellenza. 

Profitto della circostanza per riaffermarmi con sen- 
si di distinta e sincera stima 

di Vostra Eccellenza Reverendissima 
servitore 

L. Maglione 

A Sua Eccellenza Reverendissima 
MONSIGNOR LUIGI STEPINAC 
Arcivescovo di Zagabria 

(Arhiv Postulature, Svezak XCIV, str. 4674) 


39 . 


Molba Zagrebačkog nadbiskupa dr. A. Stepinca 
za pomoć u preseljenju 50-oro židovske djece u 
Tursku, na molbu Židovske bogoštovne općine 
u Zagrebu, Ministru unutarnjih poslova Neza¬ 
visne Države Hrvatske - Zagreb, 9. siječnja 
1942.: 


Gospodinu 

Ministru unutarnjih poslova 

Nezavisne Države Hrvatske 

Zagreb 

Na molbu Židovske bogoštovne općine u Zagrebu 
od 13. travnja 1942., koju sam lično odnio Gospodinu 
Ministru unutarnjih poslova odobrio je Ministar svo¬ 
jim riješenjem broj 2550-I-A-1942. od 15. travnja 1942. 
preseljenje 50 židovske djece u Tursku. 

Na osnovu ovoga odobrenja iselilo je 11 djece, do¬ 
bivši putni list prema rješenju Glavnog Ravnateljstva 
za javni red i sigurnost pod broj 10888 od 28. siječnja 
1943., u veljači o.g. u Tursku. 

Sad je zamolila Židovska bogoštovna općina u Za¬ 
grebu da se povrh neiskorišćenih 38 odobrenja izda da¬ 
ljnje za tridesetero djece sa pratnjom. 

Kako se radi najvećim dijelom o siročadi i o djeci, 
čiji se hranitelji nalaze u zatočeničkim logorima, pri¬ 
ključujemo se molbi Židovske bogoštovne općine da 
odobri izlaz iz Nezavisne Države Hrvatske za spome¬ 
nutu djecu i njihove pratioce. 

+ Alojzije Stepinac, Nadbiskup zagrebački 
(Arhiv Postulature, Svezak LXVI, str. 1188) 

• Zauzimanje nadbiskupa A. Stepinca za ing. 
Zvonka Kavurića, uhićenog radi komunističke 
djelatnosti, 24. lipnja 1944.: 


180/Pr.L.1944. Zagreb, dne 24. lipnja 1944. 

Gospodin 

Dr. Milutin J u r č i ć 
Glavni ravnatelj 
Zagreb 

Gospodine glavni ravnatelju! 

U prilogu ./. dostavljam Vam molbu g. Ivana Pan- 
džića upravljenu preuzv. g. Nadbiskupu zagrebačko¬ 
me u svrhu zauzimanja za ing. Zvonka KAVURIĆA 



Nadbiskup Stepinac na pastirskom pohodu 
u Zagrebačkoj nadbiskupiji 


koji je pred neko vrijeme uhićen radi komunističke dje¬ 
latnosti. 

Molim Vas, gospodine glavni ravnatelju, da ovaj 
slučaj uzmete što prije u naročito ispitivanje, jer je mo¬ 
guće, da čovjek, o kojemu predleže ovako dobre izjave, 
nije možda toliko kriv, koliko ga se tereti. Imade više 
naših javnih radnika, koji imenovanoga preporučuju i 
jamče za nj. 

Uz izraz štovanja 

biskup, generalni vikar 
(Arhiv Postulature, Svezak CX, str. 3582) 


41 - Zauzimanje nadbiskupa A. Stepinca za g. prof. 
Grgu Gamulina, uhićenog radi članstva u Ko¬ 
munističkoj partiji; nije poznat sadržaj pisma 
što ga je Nadbiskup uputio Dr. Mladenu Vitezu 
Lorkoviću, Ministru unutarnjih poslova - Za¬ 
greb; ali se o Nadbiskupovom zauzimanju za 
prof. G. Gamulina jasno razabire iz odgovora što 
ga je ministar M. Lorković poslao Nadbiskupu 
Stepincu, 3. kolovoza 1944.: 

Dr.Mladen Vitez Lorković 
Ministar unutarnjih poslova 
Zagreb 

Zagreb, 3. kolovoza 1944. 

Njegovoj Preuzvišenosti 
Alojziju Stepincu, 
zagrebačkom nadbiskupu 
Zagreb 

Savezno sa Vašim cij. pismom od 18. srpnja t.g. slo¬ 
bodan sam javiti Vam, da mi u predmetu g. prof. Grge 
Gamulin na žalost nije moguće ništa učiniti. 

Današnje prilike ne dozvoljavaju njegovo puštanje 
na slobodu, jer je spomenuti bio član K. P. 

Izvolite, Preuzvišenosti, i ovom prilikom primiti 
izraze moga štovanja 

Za Poglavnika i Dom spremni! 

M. Lorković 

(Arhiv Postulature, Svezak CX, str. 3595) 

■ Molba nadbiskupa Alojzija Stepinca za pomi¬ 
lovanje na smrt osuđenih 54 hrvatskih časnika, 
dočasnika i vojnika, koji su čini se bili umije¬ 
šani u puč Vokić-Lorković kojim se željelo Hr¬ 
vatsku državu približiti Saveznicima, upućena 
generalu Adolfu Sabljaku, 9. kolovoza 1944: 


Nadbiskupski Duhovni Stol u Zagrebu 

Zagreb, dne 9. kolovoza 1944. 

Gospodin 

General Adolf Sabljak 

Zapovjednik grada 
Zagreb 

Gospodine Generale! 

Čast mi je obratiti se na Vas sa slijedećom molbom: 

Obaviješten sam, da će ovih dana biti izrečena osuda 
nad pedeset i četvoricom hrvatskih časnika, dočasnika i 
vojnika, koji su se ogriješili o 98. t. 1. i 2. kaznenog Za¬ 
kona, te nekima od njih prijeti i najteža kazna smrti. 

Gospodine Generale! U ime hrvatske javnosti, koja 
s najvećim zanimanjem prati ovaj sudbeni postupak, 
te u ime kršćanskoga milosrđa, obraćam se na Vas kao 
zapovjednika grada, koji imade konačnu riječ u dono¬ 
šenju osuda, da svojim uplivom i odlukom spriječite 
donošenje najtežih osuda na smrt. Optuženi su pogri¬ 
ješili doduše, no okolnosti njihovih čina ublažuju teži¬ 
nu njihove krivnje. Pomilovanjem i promjenom kazne 
smrti u drugu kaznu može se te ljude dovesti na pravi 
put, pa će biti od koristi našemu toliko ispaćenom na¬ 
rodu i njegovoj državi. Njihove obitelji, koje bi njiho¬ 
vom smrću ostale bez hranitelja, zatim brojni znanci i 
rođaci, zahvalno će primiti pomilovanje te prionuti uz 
rad za narod i državu, ako su prije radili protivno. Gos¬ 
podin Bog govori, da neće smrti grješnika, već da se 
ovaj obrati i da živi. Kako tek ljudi moraju imati stra- 
hopočitanje pred ljudskim životom! Ako je čovjek skre¬ 
nuo s pravoga puta, valja učiniti sve, da ga se privede 
na pravi put, a ne uništiti ga. To je naravni zakon života 
oplemenjen kršćanskim gledanjem na svijet i život. Hr¬ 
vatska mora živjeti, a ne umirati. 

Uz izraz dubokog štovanja 

+ Alojzije Stepinac, nadbiskup zagrebački 
(Arhiv Postulature, Svezak CX, str. 3602) 



Lepoglava (1939) 


Izvadak iz pisma što ga je nadbiskup A. Ste¬ 
pinac uputio, 21. srpnja 1945., II. dio, tt. 6. i 
7. (nastavak; tt. 1-5 objavljene su u dva pret¬ 
hodna broja Glasnika), Dr. Vladimiru Baka- 
riću. Predsjedniku vlade Federalne Hrvat¬ 
ske, u kojem se zauzima za stradalnike na 
Križnom putu, te iznosi želju za iskrenom 
suradnjom između Crkve i Države: 


Gospodine predsjedniče! (...) 

6. Ovih sam dana dobio više stotina molba i upita, 
koji se odnose na sudbinu odvedenih časnika i domo¬ 
brana. Tako je bilo mnogo žalbi gledom na skupinu ča¬ 
snika zrakoplovaca, koji su prošli svoj trnoviti put od 
Zagreba do Bjelovara, pa preko čitave Slavonije do Pe- 
trovaradina i Vršca. Nisu samo jednom bili izvrgnuti 
poruzi, klevetama i kamenjima u krajevima s pretežno 
srpskim stanovništvom. Rođaci, koji su ih posjetili u 
Vršcu, donijeli su vijesti, da će ti ljudi, zajedno s ostalim 
zatvorenicima, biti poslani u Rusiju na rad. Ne čini mi 
se vjerojatna ova vijest, koja je, razumije se, mogla du¬ 
boko uzbuniti rodbinu tih nesretnika. Zato bi bilo do¬ 
bro, da se te vijesti službenim putem demantiraju, to 
tim više, što saznajem, da su se neki od tih časnika po¬ 
vratili u Zagreb. 

Ostali deseci tisuća domobrana, koji su pješice od¬ 
vedeni iz Zagreba, kako čujem, uvrštavaju se u Jugo¬ 
slavensku armiju, i smještaju daleko od svojih domova 
u Makedoniju i Srbiju. Teška je sudbina tih ljudi, cvijeta 
hrvatskoga naroda. Oni su u dobroj vjeri vršili svoju 
dužnost. Danas se moraju potucati od nemila do ne- 
draga, ispostavljeni izljevima šovinističke mržnje kao 
zarobljenici u vlastitoj domovini. Mjeseci prolaze, a da 
se ne mogu javljati svojim kućama. Drugi se još nalaze 
u logorima i gladuju u svojoj domovini. Kad čovjek sve 
to gleda, samo se od sebe nameće pitanje: da li je kada 
hrvatski narod u svojoj povijesti prepatio toliko nevolja 
kao ove posljednje četiri godine i ovih nekoliko mjeseci 
poslije svršetka rata. 

Ako se k tome doda sve ono, što pati hrvatska in¬ 
teligencija, činovnici, intelektualci, koji su otpušteni iz 
službe, ili se još nalaze po zatvorima i logorima, zato 
jer su za prijašnjeg režima obavljali svoju službu, od 
koje su živjeli, onda nastaje pitanje: Kuda sve to vodi? 
Tisuće članova obitelji otpuštenih državnih i privatnih 
namještenika ostaju bez kruha. Kakvog će se posla mo¬ 
ći primiti ljudi s fakultetskom izobrazbom u svojim če¬ 
trdesetim i pedesetim godinama? To je danas postalo 
socijalno pitanje. Ako se gdjegod iz ustiju kojeg neško- 
lovanog huškača te ljude upozoruje, da idu kopati ce¬ 
ste, onda je to prije cinička i krvava poruga na kulturni 
rad hrvatske inteligencije, nego putokaz za rješenje pi¬ 
tanja njihove životne egzistencije. Čovjek upravo dola¬ 
zi na pomisao, da je to pokušaj opravdanja istrebljenja 
hrvatske inteligencije. No svakako vrlo bijedan poku¬ 
šaj. Na mjesta hrvatskih inteligenata stručnjaka dolaze 
nestručnjaci, za koje odgovorni državni faktori javno 
priznaju, da koji puta jedva znaju staviti potpis na pa¬ 
pir. 

7. Konačno, namiče se pitanje, gdje postoji moralno 
opravdanje za progon tisuča hrvatskih časnika i stotine 
tisuča hrvatskih vojnika, koji su u najboljoj vjeri i pot¬ 
punom predanju da služe hrvatskom narodu vršili 
svoje vojničke dužnosti. Po etičkim i pozitivnim nače¬ 
lima o ratovanju nijedan od njih ne bi smio biti pred- 
veden nikakvoj kazni osim onih, koji su prekršili me¬ 
đunarodne principe ratovanja i možda nepravedno 
napadali mirno pučanstvo, koje uopče nije sudjelovalo 
u ratnim operacijama. Ne če biti možda suvišno, da se 
u obranu ovih hrvatskih časnika i vojnika naglasi i to, 
da su oni svoju borbu smatrali kao obrambenu borbu 
protiv svih onih nepravdi koje su i po priznanju pred¬ 
stavnika NOP počinjali šovinistički režimi predratne 
Jugoslavije. Pogotovo kad su ti časnici i vojnici danas 
najspremniji, da surađuju na obnovi i procvatu onakve 


Jugoslavije, koja bi bila istinska garancija ravnoprav¬ 
nosti i jednakosti svih naroda Jugoslavije. 

Završujem. Sve ovo što sam iznio, učinio sam u na¬ 
kani, da dođe do iskrene suradnje između Crkve i Dr¬ 
žave. To je bila uvijek moja želja i misao vodilja u mo¬ 
me radu. Taj je rad čisto crkvenog karaktera, pa ne nosi 
za političke akcije nikakve odgovornosti. On se kreče 
u okviru crkvenih zakona, a na dobro hrvatskoga na¬ 
roda i po tome čitave Demokratske Federativne Jugo¬ 
slavije. 

Izvolite, gospodine predsjedniče, primiti izraze 
mog poštovanja. 

Dr. Alojzije Stepinac, Nadbiskup zagrebački i 
predsjednik Biskupskih konferenija 

(Arhiv Postulature, Svezak 
LXXXVIII, 3162-3167, 3169-3170) 


I Z SPOMEN’ ZBIRKE 



Zapisi iz knjige dojmova »Spomen-zbirke Sluge Božj eg a 
Alojzija Stepinca« 


Dragom Kardinalu hvala na 
svim milostima! Preporučamo se i 
dalje, da i danas u Hrvatskoj pro- 
cvjetaju cvjetovi koji če poput njega 
svojim mirisom ispuniti svijet, 14. 
veljače 1996. - N.N. 

Dragi Kardinale, evo me po 
drugi puta ovdje na izložbi Tebi u 
spomen priređenoj. Zahvaljujem Ti 
na pomoči i zagovorima kod dra¬ 
gog Boga. Zagovaraj me i dalje, a 
do slijedečg susreta, doviđenja, 15. 
veljače 1996. - brat Alojzije. 

Gospodine, daj nam snage da 
se u Tebe uzdamo! Blagoslovi i ču¬ 
vaj našu dječicu, daj da njima i svi¬ 
ma drugima budemo svjedoci da 
smo svi Tvoja djeca, 15. veljače 
1996. - Andrea. 


Sluga Božji na otvorenju župe sv. Ivana Boska u Podsusedu 6. rujna 1942 . 


Uistinu divna izložba, svakoga 
nas mora potaknuti na razmišlja¬ 
nje, molitvu... Često se molim Aloj- 
ziju Stepincu, i uvijek u svim poteš- 
kočama on pruža svoju pomoč i 
zaštitu. Hvala organizatorima 
izložbe; preporučujem se svesrdno, 
18. veljače 1996. - Nataša Čuljak. 

Hvala Ti, sama Ljubavi, za dar 
Alojzija dragog nam brata, i za ovaj 
prostor koji sav odiše njime. Molim 
Te da ga nasljedujemo, 18. Veljače 
1996. - Zlatko. 

Razgledajuči izložbu, javljaju se 
u čovjeku osječaji hrvatskog i kato¬ 


ličkog zajedništva i poruke za hr¬ 
vatskom ljubavi i slogom. Svojim ži¬ 
votom Alojzije Stepinac potvrđivao 
je to, 18. veljače 1996. - Jakiša Jelič. 

Sretni smo da smo mogli vidjeti 
ovu prekrasnu zbirku našeg omilje- 
nog svečenika i kardinala, koji nam 
i danas pomaže s njegovim poruka¬ 
ma i učvršćuje našu vjeru sve više i 
više u stranom svijetu gdje živimo, 
među ljudima raznih vjera. Puno 
hvala da ste nam dali ovaj poseban 
dar, pa smo ovaj Uskrs doživjeli ne¬ 


zaboravno, 8. travnja 1996., Vinko i 
Mirjana Fundak. 

Hvala Ti, dragi kardinale Aloj¬ 
zije Stepincu, što si mi uzvratio 
javno svjedočenje Tvoje nevinosti 
i tako mi sačuvao život. Pomozi i 
dalje mene, moju obitelj i moj hr¬ 
vatski narod, 18. travnja 1996. - 
Nikola G. 

Bog nam bio milostiv i darovao 
nam velikog čovjeka, 29. travnja 
1996. - Ivan Skendel. 

USLIŠAN JA K DAROVATELJI 


DOPISI - ZAHVALE - USLIŠANJA - PREPORUKE 



5 Božjim narodom u Bjelovaru 


Za čitatelje Glasnika donosimo 
nekoliko odlomaka iz prispjelih pi¬ 
sama i zahvala čitatelja. 

(...). Rat i težak život u Bosni 
doveli su do raspada moje obitelji 
(...). Prije izlaska iz Bosne (Moran- 
čani), imala sam hrvatsku domov¬ 
nicu. U Zagrebu sam bila tri dana 
dok sam dobila hrvatsku putovni¬ 
cu. Iskoristila sam tu priliku mog 
boravka u Zagrebu da posjetim Ka¬ 
tedralu. Tada sam prvi put upozna¬ 
la ime Sluge Božjega Alojzija Ste- 
pinca. 

Molila sam dragog Boga za mo¬ 
je obraćenje i za oprost mojih grije¬ 
ha. Sa sobom sam iz Katedrale po¬ 
nijela sličicu Alojzija Stepinca, na 
kojoj je upisana molitva i život 
našeg Nadbiskupa. Kad sam pošla 
iz Bosne, nisam ni slutila da ću stići 
u ovu daleku zemlju. Pri ulasku u 
Australiju zapala sam u veliku du¬ 
hovnu krizu. Duša me bolila za 
mnoge moje propuste koje sam ja u 
životu napravila. Ja sam se ispovi- 
jedila i pričestila, ali i dalje neki ve¬ 
liki nemir kidao je moje srce. Tad 
sam uzela sličicu i molitvicu Alojzi- 
je Stepinac i molila, zavjetovala 
sam se da ću moliti nekoliko tjeda¬ 
na prije Božića. I stvarno se dogo¬ 
dilo da je na prvi dan Božića i evo 
sve do danas kad pišem ovo pismo, 
moja duša puna milosti i ljubavi 
Božje. Hvala dragom Bogu da je 
uslišana molitva po zagovoru na¬ 
šeg velikog Nadbiskupa (...). 

»Oluja će proći, a Bog ostaje za¬ 
uvijek!« 

Gold Cost, 2. veljače 1996. 

Zahvalna Ružica Brkić, 
Australija 

Hvala sv. Kardinalu Alojziju 
Stepincu, hvala sv. Mučeniku. Hva¬ 
la na milosti koju mi je isprosio kod 
Svevišnjega. Preporučam se i dalje. 
Zahvalna štovateljica, Marija Simić 
- Samobor. 

(...). Očekujemo u idućim broje¬ 
vima objavljivanje jasnih Kardinalo¬ 
vih stavova s obzirom na svećeničko 


»Udruženje«, koje je toliko zla na¬ 
nijelo Crkvi iznutra, žareći i paleći 
sve što je katoličko i hrvatsko. Ne 
mislim na osvetu. I ako smo neki 
nešto od takovih pretrpjeli, ne želi¬ 
mo danas s time bestidno izlaziti na 
tržnicu. Međutim degutantno je i 
neprobavljivo njihovo hrvatovanje. 
Ne mislim samo na one poznate 
krilatice: »Stepinac nije Crkva« ili 
»Da Stepinac živi danas, on bi dru¬ 
gačije mislio.«, itd. (...). 

U Zagorskim Selima, 17. veljače 
1996. 

Vlč. Milan Juranić, 
župnik u Zagorskim Selima 

Hvala ocu kardinalu Stepincu, 
molimo i nadalje njegov zagovor. 

Žena i ja imamo dvoje djece 
(mlađem djetetu je 10 god.). Htjeli 
smo više djece, ali sve ovo vrijeme 
nismo ih mogli roditi. Začeta tri 
djeteta umirala bi u razdoblju od 2 
do 5 mjeseci trudnoće. 

Napravili smo sve moguće pre¬ 
trage, ali su nam liječnici rekli da ne 
znaju uzrok. 

Napokon se začelo još jedno di¬ 
jete u 7. mjesecu 1995. god. 


Molili smo Boga i tražili zago¬ 
vor oca kardinala Alojzija Stepinca. 
Molitva nam je uslišana: 18. travnja 
1996. rodio nam se sin. 

Zagreb, 18. travnja 1996. 

Vječno zahvalni: 
obitelj Jelić 

Zahvaljujem Sluzi Božjemu 
kardinalu Alojziju Stepincu za svo¬ 
je ozdravljenje po njegovu zagovo¬ 
ru i za ozdravljenje svojega brata 
Franje Vranjkovića. Brat mi je bolo¬ 
vao na jetri i bio je u vrlo kritičnom 
stanju. Nakon devetnice u čast Slu¬ 
zi Božjemu Alojziju Stepincu, nje¬ 
govo se zdravstveno stanje jako po¬ 
pravilo i sada se dobro osjeća. Ja 
sam povremeno od 1992. gubila 
ravnotežu. Nakon pouzdane moli¬ 
tve devetnice stanje mi se popravi¬ 
lo, i više nemam tih teškoća. 

Zahvaljujem Bogu i uzdam se i 
nadalje u zagovor našega velikog 
Zaštitnika, moleći za što skorije nje¬ 
govo proglašenje blaženim i sve¬ 
tim. 

Đakovo, 26. travnja 1996. 

S. Hosana, 
Dragica Vranjković 

Maturalna radnja o kard. Stepincu 

Ja sam Mario Svatoš, rođen 1977. godine u Pakra¬ 
cu, a živim u Daruvaru. Moji roditelji su katolici i od 
njih sam naučio polaziti u crkvu i vjerovati u Boga, te 
živjeti po njegovim zapovijedima. Kada sam krenuo u 
školu, odmah sam počeo polaziti i župni vjeronauk, a 
počeo sam i ministrirati u župnoj crkvi Presvetog Troj¬ 
stva. Ministrantska služba mi je oduvijek bila draga, a 
i danas se njome ponosim. 

Ove godine sam završio gimnaziju u Daruvaru, a 
svoje daljnje školovanje bih želio nastaviti na Katehet¬ 
skom institutu u Zagrebu. 

Razlog moga javljanja Glasniku je moj maturalni 
rad na gimnaziji. Naime, taj rad je vezan uz osobu kar¬ 
dinala Stepinca, zahvaljujući posjetu Svetoga Oca Hr¬ 
vatskoj, u rujnu 1994. god. Papa je tada govorio kako 
se Crkva u Hrvata treba ugledati u lik blagopokojnog 
kardinala Stepinca, kao uzor žive vjere. U tim trenuci¬ 
ma nisam razumio taj njegov govor okupljenom naro¬ 
du, jer sam o Kardinalu vrlo malo znao. Znao sam 
samo to, da je bio Zagrebački nadbiskup od 1937. do 
1960., a nisam imao nikakvih spoznaja o tome što se 
zbivalo u domovinskoj Crkvi za vrijeme Nezavisne Dr¬ 
žave Hrvatske i poslije rata u komunističkom režimu. 
Znam da je to vrijeme ateizacije naroda bilo vrlo teško, 
a posebno za svećenstvo i biskupe. Zato sam želio više 
saznati o kardinalu Stepincu, o njegovom životu i dje¬ 
lovanju u tom burnom razdoblju hrvatske povijesti i 
povijesti Crkve. Dosta sam saznao i od našeg župnika. 

Čitajući i razmišljajući o Alojziju Stepincu iz Kraši- 
ća, dojmila me se njegova zauzetost i ljubav za Crkvu 
i čovjeka, a proizašla je iz ljubavi prema Bogu. Svaki 
njegov čin bio je potkrijepljen ljubavlju prema Bogu i 
domovini, i sve njegove čine sam shvaćao kao savršen¬ 
stvo, i upravo me ta opravdanost njegovih postupaka 
vodila cijelim maturalnim radom. Naslov moje matu¬ 
ralne radnje je: »Alojzije Stepinac - znak vremena«. 

Iako sam ovaj rad prijavio iz predmeta povijest, a 
ne iz vjeronauka, svaka zahvala u pribavljanju litera¬ 
ture, stručnoj pomoći i izvedbi radnje, pripada 
velečasnom gospodinu župniku i njegovom vodstvu. 

Daruvar, 24. lipnja 1996. 

Mario Svatoš 



U pohodu župi Kustosi ja u Zagrebu 25. srpnja 1939. 


DAROVI za pokriće troškova 
u postupku proglašenja 
blaženim kard. A. Stepinca 

Uz popis prijatelja i štovatelja Sluge Božjega 
Alojzija Stepinca, koji su uz molitvu prikazali i 
novčani dar, sa zahvalnošću se sjećamo svih da¬ 
rovatelja koji su uz svoj dar izričito napomenuli 
da se ne objavljuje njihovo ime. Raduje činjenica, 
što su među darovateljima zastupljeni gotovo 
svi staleži, nastanjeni diljem svijeta, što potvrđu¬ 
je općenarodnu želju za proglašenjem blaženim 
kardinala Stepinca. 

Nakon objavljivanja zadnjeg broja Glasnika 
svoj dar za pokriće troškova u postupku za pro¬ 
glašenje blaženim kard. Alojzija Stepinca uručili 
su slijedeći darovatelji: 

Vlč. Pavao MARKAČ, župnik - Nedelišće; Šte- 
fica ŠEKRST - Zagreb; mons. Velimir ČAPEK - 
Rim; vjernica župe sv. Franje Ksaverskoga; Zvoni¬ 
mir HORVAT - Daruvar; dr. Mirko i Sidonija MA- 
JER - Niimberg; prim. dr. Ivan KILIĆ - Imotski; 
Ante HULJEV - Primošten; vlč. Ivica KECERIN, 
župnik - Mississauga (Kanada); Marija ESPOSITO 
-Napoli;Slavica IVEZOVIĆ - Zagreb; Rkt. župni 
ured ZAPOLJE; Rkt. župni ured LJUBEŠČICA; 
Anđelko CVIJETKOVIĆ - Zadar; Ivan JURKO- 
VIĆ - Brod-Moravice; Angela KAVAŠ - Požega 
(2x); Rkt. župni ured KRAŠIĆ; Hrvatska franje¬ 
vačka provincija sv. Ćirila i Metoda - Zagreb 
(prov. M. Mataušić); Hrvatska katolička župa 
»Naša Gospa Kraljica Hrvata« u Torontu; č. s. Či- 
rila VUJEVIĆ - Zagreb; SS. franjevke s Pantov- 
čaka - Zagreb; Nadbiskupski ordinarijat u Za¬ 
dru - mons. Ivan PRENDJA, nadbiskup; Marija 
KRSNIK - Batrina (ž. Nova Kapela); Dora TAV- 
ČAR - Zagreb; vlč. Nikica DUSEVIC; obitelj Lu¬ 
če i Bože DUŠEVIĆ - Ljubač (Zadar); N. N. - 
(100 $ USA); osobno predano u Katedrali s obra¬ 
zloženjem: »Za održavanje Tvoje i naše prvostol¬ 
nice. Oprosti mi što sam im vjerovao!« - Josip); 

preč. Matija BERLJAK, kanonik - Zagreb. 

% % % % % 

Svoj dar za pokriće troškova u postupku za 
proglašenje blaženim kard. Alojzija Stepinca mo¬ 
žete poslati preko Zagrebačke banke na ime: Po- 
stulatura Kard. Stepinca 

devizni račun: 012101-01-2421741339 
kunski račun: 012101-12-2320444313 


Svaki dopis na Postulaturu, kojim se priop¬ 
ćuje primljeno uslišanje ili uspomena na Slugu 
Božjega, neka bude potpisan, te obilježen nad¬ 
nevkom i mjestom pisanja. Anonimna pisma 
se ne arhiviraju. Vjernici koji žele ostati anoni¬ 
mni neka to napomenu u dopisu. 

Pobjednik u znaku križa (9) 


Piše: Serafin Romanov 


Usvojena ljubav 
prema Crkvi 
utemeljenoj na Petru 

Alojzije se vratio u domovinu, 
s teološkog naukovanja u Rimu, 
noseći u sebi vatru Kristove ljubavi, 
neizmjerljivu ljubav prema Crkvi, 
poštovanje prema nasljedniku sv. 
Petra, Papi, te gorljivu ljubav pre¬ 
ma Majci Božjoj. Nosio je u dubina¬ 
ma svoga bića i mladih svećeničkih 
osnova kršćanski Rim, grad muče¬ 
nika, s njegovim bazilikama i cr¬ 
kvama, koje su svjedočanstva ne- 
prolaznosti kršćanske vjere, 
umjetnosti i pobožnosti, te kata¬ 
kombi koje opjevaju slavu i pobje¬ 
du mučenika. Iz susretanja s kole¬ 
gama i profesorima sa svih strana 
svijeta, iz suslavljenja otajstava vje¬ 
re s hodočasnicima sa svih kontine¬ 
nata, koji su dolazili pohoditi gro¬ 
bove apostolskih prvaka Petra i 
Pavla, ali i živoga Petra u osobi 
Svetog Oca, on je uočio važnost za¬ 
jedništva Kristovih učenika u jed¬ 
noj, svetoj, katoličkoj i apostolskoj 
Crkvi. Vrsni učitelji i svjedoci bogo¬ 
slovnih istina tako su mu protu¬ 
mačili narav i misterij Crkve, te isti¬ 
ne katoličke vjere, da je Alojzije 
potpunoma usvojio ljubav prema 
Bogu i bližnjemu, ljubav prema Ka¬ 
toličkoj Crkvi, prema Svetom Pi¬ 
smu i pokladu katoličkih istina sa¬ 
žetih u Apostolskom vjerovanju. 

Važno je to uočiti, jer će njegov 
daljnji rad i život očitovati i otčita- 
vati njegovo znanje, njegovu ljubav 
i nepokolebljivu vjernost Kristu u 
Crkvi. 

Uključenje u život 
Zagrebačke 
nadbiskupije 

Čim se Alojzije vratio u Nadbi- 
skupiju, spremno se stavio na ras¬ 
polaganje svome Nadbiskupu. Ni¬ 
su ga uznosili naslovi doktora 
filozofije i teologije, jer je kroz 
dotadanje životne borbe i osobno 
duhovno sazrijevanje prispio k 
spoznaji, kako je najkorisnije bes¬ 


poštedno raditi za Božju čast i šire¬ 
nje Kraljevstva Božjega. Radi tih 
ideala on je odlučio postati sveće¬ 
nik, i radi njih sve drugo nije imalo 
osobito značenje. Upravo nošen že¬ 
ljom propovijedati Radosnu vijest i 
biti bliz običnom svijetu, izrazio je 
želju za župom u planini, u brdima, 
s mnogo zaselaka, gdje se teško ži¬ 
vi, ali slatko moli. Tamo kamo se 
drugi nisu pokazali spremnima, on 
bi najradije pošao. U svemu se, 
ipak, oplemenjen spoznajom kako 
svi putovi u službi Božjoj vode u 
nebo, vodio načelom sv. Franje Sa- 
leškoga: »Nihil petere, nihil recusa- 
re! - Ništa ne tražiti, ništa ne odbi¬ 
ti!« Da je to odraz njegove čiste i 
plemenite nakane, otkrio je i poka¬ 
zao kad je te svečeve riječi i svoje 
opredjeljenje naveo u pismu kole¬ 
gama Germaničarima, 18. rujna 
1931., uz napomenu: »Hoće li to ii 
neće udovoljiti moje srce, posve je 
sporedno!« 

Značajno je, naime, iskustvo 
Sluge Božjega, koje je franjevac R 
Mateo Kuhar izrazio riječima: 
»Svaki puta kad je Alojzije razmiš¬ 
ljao o svojoj budućnosti, te se misli 
nisu ostvarile u onome što ja nado¬ 
lazilo. Prozreo je, premda samo u 
općenom značenju, svršetak: muče- 
ništvo!« (Stepinac - Un innocente 
condannato, Vicenza 1982, str. 63). 

1. Katolička Crkva i 
hrvatski narod nakon 
I. svjetskog rata 

Kad se Alojzije nakon sedmo¬ 
godišnjeg naukovanja u srpnju go¬ 
dine 1931. vratio u domovinu, na¬ 
šao je bitno izmijenjene političke 
prilike. Ostavio je, naime, državu 
koja se nakon ujedinjenja pojedinih 
naroda nakon raspada Austro¬ 
ugarske monarhije 1918., prozvala 
Kraljevinom Srba, Hrvata i Slove¬ 
naca (SHS), u kojoj se obećavalo 
poštivati samobitnost naroda i nje¬ 
gova temeljna prava, a našao je Ju¬ 
goslaviju, u kojoj je hrvatski narod 
stenjao pod teretom teške diktature 
kralja Aleksandra Karadjordjevića, 


uvedenoj 6. siječnja 1929. Ta politič¬ 
ka prisila i to tlačenje naroda bili su 
odgovor na traženje hrvatskog na¬ 
roda na mogućnost promicanja 
svoje samobitnosti, na pravo slav¬ 
ljenja svojih svetinja, na zahtjev za 
istinom i pravdom svih u državi. 

a) Političke prilike 

Diktator nije imao srca za poni- 
žavanog, »buntovnog«. Hrvata, niti 
se kao pravoslavni kralj brinuo za 
Katoličku Crkvu, koju je uz državu, 
nakon Versailleskog sporazuma 
1918., »primio« na brigu koju je do 
tada za nju »vodio« katolički car u 
Beču ili Pešti. 

Meci koji su 20. lipnja 1928. po¬ 
letjeli da bi usmrtili poslanike Pavla 
Radića, Jurja Basaričeka, te smrtno 
ranili Stjepana Radića, i ugrozili 
druge hrvatske političke prvake u 
beogradskoj »narodnoj« skupštini, 
samo su nagovještaj onoj drugoj 
diktaturi, možda u interesnoj slozi 
ili političkoj simpatiji s kraljevim 
režimom, što su je komunistički pr¬ 
vaci pripremali nakon školovanja u 
Rusiji: »Na brzinu se željela u Hr¬ 
vatskoj iskorijeniti radićevska /na¬ 
rodna, seljačka, op. ur./ i katolička 
tradicija.« (SUPEK I., Krivo vjernik 
na ljevici, Bristol 1980, str. 152.). 

Velikosrpsko nasilje stvorilo je 
»ustaški pokret« 

Naime, beogradski je režim 
uznastojao silom slomiti pravedni 
hrvatski otpor nasilju. Zbog krva¬ 
vog nasilja, hrvatski su poslanici 
napustili beogradsku skupštinu, 
kamo će se s većim izgledima za 
uspjeh vratiti tek 1939., nakon us¬ 
postave Banovine Hrvatske, poli¬ 
tičkog sporazuma znanog pod ime¬ 
nom Cvetković-Maček. 

Spomenutom terorističkom na¬ 
padu u beogradskoj skupštini bio je 
svjedokom i dr. Ante Pavelić, pred¬ 
stavnik Hrvatske stranke prava. 
Razočaran načinom gušenja hrvat¬ 
ske svijesti odlučio je 28. listopada 
1928. da neće imati mira, dok ne us¬ 
postavi neovisnu državu Hrvatsku. 
Naime, nakon Radićeve nasilne 
smrti, dr. Pavelić je utemeljio po¬ 

kret »Domobran«, koji će 7. siječnja 
1929. postati »Ustaški pokret«. I 
kad je kralj Aleksandar proglasio 
diktaturu, dr. Pavelić je krenuo u 
iseljeništvo u zapadnu Europu. 

Na dan Bogojavljenja, 6. siječnja 
1929., kralj Aleksandar uveo je voj¬ 
nu diktaturu, ukinuo ustav, zabra¬ 
nio svaku organizaciju osnovanu 
na temeljima narodnih ili vjerskih 
načela i tradicija, te je zadužio ge¬ 
nerala Petra Živkovića da usposta¬ 
vi vladu. Dana 3. listopada 1929. 
objavio je odredbu kojom je ime dr¬ 
žave SHS promijenio u Jugoslaviju. 
Diktatura je progonila osobito mla¬ 
di svijet, koji se nezadovoljan nasi¬ 
ljem opredjeljivao za marksističku 
ideologiju i borbu u komunističkim 
redovima ili za neki drugi oblik 
borbe, dok je zemlja sve više tonula 
u bijedu i neizvjesnost. 

Vlada se umiješala i u čisto du¬ 
hovna i vjerska pitanja: ukinula je 
sve katoličke organizacije i društva, 
zabranila isticanje hrvatske zasta¬ 
ve, te promicanje hrvatskog jezika i 
kulture. Radi nepoštenih i bezna¬ 
čajnih prijava (denuncijacija) mno¬ 
gi su nevini ljudi završili na sudu i 
u zatvoru, gdje ih je pratilo nasilje i 
bezočnost žandarmerije i straže, čiji 
su postupci, prema očitovanju za¬ 
tvorenika, graničili s barbarstvom. 

b) Odnosi Crkve i Države 

Katolički biskupi proglasili su 
svoju lojalnost prema novoj Državi, 
proglašenoj 1918. godine, čiji je 
kralj bio pravoslavni Srbin. No, već 
su se od početka postojanja nove 


države širile vijesti, putem govora 
javnih političkih djelatnika i tiska, 
da katolički episkopat radi na otcje- 
pljenju od kraljevine SHS, zbog če¬ 
ga se oštro napadalo Katoličku Cr¬ 
kvu, te se širila propaganda s ciljem 
da se ona odijeli od Rima. U tom vi¬ 
du je, u nakani slabljenja Katoličke 
Crkve, država potpomagala »staro- 
katolički« pokret. 

Katolici bizantskog obreda 
(grko-katolici) bili su poticani na 
prijelaz u Srpsku katoličku crkvu. I 
samostan sestara Euharistinki bi¬ 
zantskog obreda u Makedoniji, pre¬ 
tvorili su u školu. Kad su katolički 
biskupi 16. travnja 1925. uputili 
vladi protest protiv takovog djelo¬ 
vanja, naišli su na nijemi prezir, na 
šutnju vlasti. 

Država je gradila pravoslavne 
crkve u čisto katoličkim gradovi¬ 
ma. Državni službenici katolici pre¬ 
mještani su u Srbiju, gdje nisu mo¬ 
gli živjeti po načelima svoje vjere. 
Zakonodavna vlast te države pre¬ 
poručivala je mješovite ženidbe, a 
za napredovanje u vojnoj službi ili 
za sudjelovanje u veleposlaničkoj 
službi vrijedilo je nepisano pravilo 
i dužnost odbacivanja katolicizma i 
prijelaz u Srpsku pravoslavnu cr¬ 
kvu. 

Dana 28. prosinca 1928. Mini¬ 
star prosvjete objavio je odluku ko¬ 
jom je spomendan sv. Save, uteme¬ 
ljitelja Srpske pravoslavne crkve, 
proglašen državnom svetkovinom 
u cijeloj kraljevini. Katolički bisku¬ 
pi obznanili su kako ta odluka ne 


vrijedi za katolike, a susljedno ni za 
muslimane, koji su se držali rezer¬ 
virano, ali nisu bivali pošteđeni. 

Biskupi su jednakom oštrinom 
protestirali protiv djelovanja »Jugo¬ 
slavenskog sokola«, sportske omla¬ 
dinske organizacije, utemeljene na 
bezbožnoj ideologiji Tyrša, s po¬ 
gubnim djelovanjem na mladež, a 
»Sokol« je osim toga promicao ide¬ 
ju jugoslavenstva, nastojeći poti¬ 
snuti ideju hrvatske samobitnosti i 
hrvatskog imena. 


2. Alojzije 
nadbiskupski 
obredničar 

Važno se prisjetiti ovih povije¬ 
snih činjenica. Alojzije se ubrzo s 
njima suočio i ozbiljno ih razma¬ 
trao. Bijaše on po naravi povučen, 
miroljubiv, usmjeren više na 
unutarnje razmišljanje negoli na 
izvanjsko očitovanje, ali nepravde 
ostavljaju duboke tragove i traže 
nadnaravnu snagu za ispravljanje. 
On se, ubrzo se vidjelo, solidno pri¬ 
premio za svećenički život u spo¬ 
menutim prilikama. 

U očekivanju Nadbiskupove 
odluke, a nakon »Mlade mise«, 
Alojzije se zadržao u Krašiću. Tu je 
sada, svećeničkim pogledom, sve 
pratio, doživljavao i prosuđivao još 
zrelije, ozbiljnije i dalekosežnije. 

U međuvremenu je nadbiskup 
Bauer primio iz Rima pismo, u ko¬ 
jem je Rektor Papinskog zavoda 
»Germanicum-Hungaricum« iznio 
svoje mišljenje o Alojziju: »Sacer- 
dos optimae omnino indolis, in 
omnibus solidissimus, vere pius 
et in disciplina fidelis, valde dili- 
gens - Svećenik sa svakoga gledi¬ 
šta izvanredna značaja, iskreno 
pobožan, vjeran u obdržavanju 
zavodske stege, te vrlo marljiv u 
učenju.« 

Nakon takove povoljne ocjene 
o Sluzi Božjemu i na prijedlog dr. 
Antuna Slamića, kanonika i kance¬ 
lara, nadbiskup Bauer je Alojzija, 
27. srpnja 1931., imenovao svojim 
obredničarom. Službu je otpočeo 1. 
kolovoza 1931. Nadbiskup mu je 
dodijelio stan na Nadbiskupskom 
dvoru, te ga imenovao i bilježni¬ 
kom ženidbenog suda. 

Molitva za proglašenje blaženim 
Alojzija Stepinca: 

Gospodine Bože, ti si sluzi svome 
Alojziju Stepincu udijelio milost ne 
samo vjerovati u Isusa Krista nego i tr¬ 
pjeti za njega. Neustrašivim apostol¬ 
skim žarom i ljubavlju prema Crkvi 
ostao je vjeran do smrti. 

Proslavi ga čašću oltara, da nam bu¬ 
de primjer i zagovornik u borbama ži¬ 
vota na putu vječnoga spasenja. Po 
Kristu Gospodinu našemu. Amen. 


Sluga Božji Alojzije Stepinac 

glasnik je Postulature za progla¬ 
šenje blaženim i svetim kardina¬ 
la Alojzija Stepinca, te časopis 
svih njegovih štovatelja, Kristo¬ 
vih vjernika i ljudi dobre volje. 

God. 3 (1996) Broj 4. 

Izdavač: Postulatura Sluge Bož¬ 
jega Alojzija Stepinca, Kaptol 31 
- 10000 Zagreb. 

Uređuje i odgovara: Dr. Juraj 
Batelja, Kaptol 31 - 10000 Za- 
greb. 

Adresa uredništva: Postulatura 
Sluge Božjega Alojzija Stepinca, 
Kaptol 31, 10000 Zagreb, tele¬ 
fon: 4550-643 

Sve što se u našem Glasniku 
navodi ili naziva »čudo«, »sve¬ 
tost«, »svetac« i slično, sve to, u 
duhu crkvenih propisa, treba 
uzeti i razumjeti u našem obič¬ 
nom ljudskom načinu izraža¬ 
vanja. O svemu će tomu konač¬ 
ni sud izreći Crkva. 

Lektor: Dr. Ante Stamać 

Cijena: 5 kn; za inozemstvo 3 
DEM ili 3 USD 

Izlazi četiri puta godišnje s do¬ 
puštenjem crkvenih poglavara. 

Rješenjem Ministarstva kulture 
i prosvjete Republike Hrvatske, 
Br. 532-03-1-7-94-01, časopis: 
»Sluga Božji Alojzije Stepinac« 
oslobođen je plaćanja poreza na 
promet. 

Slog: LASER plus 
Tisak: Tiskara PULJKO 


Hvala svim čitateljima, štova¬ 
teljima i prijateljima Kauze u 
domovini i širom svijeta, za 
molitve i darove kojima nese¬ 
bično i velikodušno promiču 
glas svetosti i mučeništva kar¬ 
dinala Alojzija Stepinca. 

